
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2258 

20 Οκτωβρίου 2015 


ΑΠΟΦΑΣΕΙ Σ 

Αριθμ. απόφασης 3/2015 

Συμπλήρωση - τροποποίηση και κωδικοποίηση του Κα¬ 
νονισμού Εσωτερικής Υπηρεσίας της Εισαγγελίας 
Πρωτοδικών Πατρών. 

Η ΟΛΟΜΕΛΕΙΑ ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο της Εισαγγελέως του 
Αρείου Πάγου (Λεωφ. Αλεξάνδρας 121- 4ος όροφος) 
σήμερα την 17η Σεπτεμβρίου 2015, ημέρα Πέμπτη και 
ώρα 13.00 συνήλθε, η Ολομέλεια της Εισαγγελίας του 
Αρείου Πάγου. 

Παρέστησαν η Εισαγγελέας του Αρείου Πάγου Ευ¬ 
τέρπη Κουτζαμάνη και οι Αντεισαγγελείς: 1) Μιλτιάδης 
Ανδρειωτέλλης, 2) Γεώργιος Μπόμπολης, 3) Αθανάσι¬ 
ος Κατσιρώδης, 4) Ξένη Δημητρίου - Βασιλοπούλου, 
5) Κωνσταντίνος Παρασκευαΐδης, 6) Βασίλειος Πλιώτας, 
7) Αθανάσιος Ακριτίδης 8) Χαράλαμπος Βουρλιώτης, 
9) Εμμανουήλ Ρασιδάκης, 10) Ευσταθία Σπυροπούλου, 
11) Θεοφάνιά Κοντοθανάση και 12) Παναγιώτης Καρα- 
γιάννης. 

Απούσιασαν λόγω κωλύματος οι Αντεισαγγελείς: 1) Γε- 
ώργιος Παντελής, 2) Νικόλαος Παντελής, 3) Δημήτρι- 
ος Δασούλας, 4) Γρηγόριος Βαβέτσης, και 5) Βασιλική 
Θεοδώρου. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από την από 
1/9/2015 έγγραφη πρόσκληση της Εισαγγελέως του 
Αρείου Πάγου προς τους υπηρετούντες στην Εισαγγε¬ 
λία του Αρείου Πάγου Αντεισαγγελείς, κατ’ εφαρμογήν 
του άρθρου 14Α του Κώδικα Οργανισμού Δικαστηρίων 
και Κατάστασης Δικαστικών Λειτουργών, προκειμένου 
να επιληφθεί του κάτωθι θέματος: «Εγκριση Συμπλήρω¬ 
σης - Τροποποίησης και Κωδικοποίησης του ισχύοντος 
Κανονισμού Εσωτερικής Υπηρεσίας της Εισαγγελίας 
Πρωτοδικών Πατρών». 

Στη συνέχεια ο Εισηγητής Αντεισαγγελέας του Αρείου 
Πάγου Βασίλειος Πλιώτας, αφού έλαβε το λόγο, έθεσε 
υπόψη των μελών της Ολομέλειας ότι η Εισαγγελία 
Πρωτοδικών Πατρών με το υπ’ αριθμ. 4942/16-7-2015 
έγγραφό της υπέβαλε στην Υπηρεσία μας αντίγραφο 
πρακτικών της υπ’ αριθμ. 2/2015 απόφασης της Ολο¬ 
μέλειας της με θέμα τη συμπλήρωση - τροποποίηση 


και κωδικοποίηση του Κανονισμού Εσωτερικής Υπη¬ 
ρεσίας της, όπως αυτός ίσχυε μέχρι τότε, (διότι τούτο 
επιβαλλόταν από υπηρεσιακές ανάγκες), σύμφωνα με 
την παρ. 7 του στοιχείου Α' «Κανονισμοί» του άρθρου 
17 του Ν. 1756/1988 «Κώδικας Οργανισμού Δικαστηρίων 
και Κατάστασης Δικαστικών Λειτουργών», όπως αντι- 
καταστάθηκε με το άρθρ. 86 παρ. 2 του Ν. 4055/2012 
(ΦΕΚ 51/12-3-2012) η οποία προβλέπει ότι «οι κανονι¬ 
σμοί και οι τροποποιήσεις τους υποβάλλονται αμέσως 
στις οικείες ολομέλειες των ανωτάτων δικαστηρίων, οι 
οποίες έχουν δικαίωμα συμπλήρωσης, τροποποίησης ή 
ακύρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκρισή τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφη¬ 
μερίδα της Κυβερνήσεως». Ο Εισηγητής ανέφερε ότι 
σύμφωνα με τις διατάξεις της παρ. 6 του άρθρου 17 του 
Οργανισμού Δικαστηρίων (Ν. 1756/1988) προσκλήθηκαν 
και παραστάθηκαν: ο Β' Αντιπρόεδρος του Δικηγορικού 
Συλλόγου Πατρών Αθανάσιος Ζούπας και η Προϊσταμέ- 
νη Διεύθυνσης της Γραμματείας της Εισαγγελίας Πρω¬ 
τοδικών Νικολίτσα Κούλη, οι οποίοι ανέπτυξαν προφο¬ 
ρικά τις απόψεις και προτάσεις τους. Δεν παρέστησαν 
οι εκπρόσωποι της'Ενωσης Δικαστών και Εισαγγελέων, 
οι εκπρόσωποι της'Ενωσης Εισαγγελέων Ελλάδος και 
οι εκπρόσωποι του Συλλόγου δικαστικών υπαλλήλων 
Πατρών, αν και προσκλήθηκαν νομίμως. 

Στη συνέχεια ο Εισηγητής εισηγήθηκε στην Ολομέλεια 
της Εισαγγελίας του Αρείου Πάγου τα κάτωθι: «Εισηγού¬ 
μαι να επικυρωθεί ο Κανονισμός Εσωτερικής Υπηρεσίας 
της Εισαγγελίας Πρωτοδικών Πατρών, με την εξής τρο¬ 
ποποίηση: στο άρθρο 5 παρ. 2 του Κανονισμού, πριν από 
το εδάφιο β απαλειφθεί η λέξη «και» , παρατεθεί στη 
θέση της κόμμα , μετά το εδάφιο β, παρατεθεί η λέξη 
«και» και προστεθεί εδάφιο γ που θα έχει ως εξής: «γ) ζη¬ 
τηθεί με απόφαση του οικείου δικηγορικού συλλόγου 
για θέματα που άπτονται της άσκησης του δικηγορικού 
λειτουργήματος, κατά τη συζήτηση των οποίων δικαιού¬ 
ται ο πρόεδρος ή εκπρόσωπος του οικείου δικηγορικού 
συλλόγου να παρίσταται και να μετέχει της συζητήσεως 
και αποχωρεί πριν από την έναρξη της ψηφοφορίας». Η 
προσθήκη αυτή είναι αναγκαία ώστε να γίνει εναρμόνιση 
με το άρθρο 14Α του Ν. 1756/1988, όπως το εδάφιο γ' 

αυτού προστέθηκε με το άρθρο 4 παρ. 3 ν. 3386/2005. 
Κατά τα λοιπά εισηγούμαι ο Κανονισμός Εσωτερικής 
Υπηρεσίας της Εισαγγελίας Πρωτοδικών Πατρών να 
εγκριθεί από την Ολομέλειά μας όπως αποφασίστηκε 
με την υπ’ αριθμ. 2/2015 απόφαση της Ολομέλειας της 
Εισαγγελίας Πρωτοδικών Πατρών». 

Μετά από ανταλλαγή απόψεων μεταξύ των μελών 
ακολούθησε ψηφοφορία κατά την οποία όλα τα μέλη 
ψήφισαν να γίνει δεκτή η παραπάνω εισήγηση. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 
του Ν. 4055/2012 (ΦΕΚ 51/12-3-2012), «οι κανονισμοί και οι 
τροποποιήσεις τους υποβάλλονται αμέσως στις οικείες 
Ολομέλειες των ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης αυ¬ 
τών, ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». Στην προκειμένη περίπτωση, με την υπ’ 
αριθμ. 2/2015 απόφαση της Ολομέλειας της Εισαγγελίας 
Πρωτοδικών Πατρών συμπληρώθηκε-τροποποιήθηκε ο 
Κανονισμός Εσωτερικής Υπηρεσίας ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΗΣ ΕΙΣΑΓΓΕΛΙΑΣ ΠΡΩΤΟΔΙΚΩΝ ΠΑΤΡΩΝ 

ΚΕΦΑΛΑΙΟ Α' 

ΟΡΓΑΝΩΣΗ - ΛΕΙΤΟΥΡΓΙΑ 
ΚΑΙ ΔΙΕΥΘΥΝΣΗ ΤΗΣ ΕΙΣΑΓΓΕΛΙΑΣ 

Αρθρο 1 

Τμήματα και Γραφεία 

Στην Εισαγγελία Πρωτοδικών Πατρών, για την εύρυθ¬ 
μη διεξαγωγή της υπηρεσίας και την εξυπηρέτηση των 
λειτουργικών αναγκών της, έχουν συσταθεί και λειτουρ¬ 
γούν τα Τμήματα που αναφέρονται στο επόμενο άρθρο, 
καθώς και τα Γραφεία που αναφέρονται στα άρθρα 3 
και 8 του παρόντος. 

Αρθρο 2 

Τα Τμήματα της Εισαγγελίας είναι τα ακόλουθα: 

Α. Τμήμα Διοικητικού. 

Β. Τμήμα Ποινικής Δίωξης. 

Γ. Τμήμα Προσδιορισμού. 

Δ. Τμήμα Εκτέλεσης Αποφάσεων και Ποινικού Μη¬ 
τρώου. 

Άρθρο 3 

Τα Γραφεία της Εισαγγελίας είναι τα ακόλουθα: 

α) το Γ ραφείο του Διευθύνοντος, 

β) το Γραφείο Γνωμοδοτήσεων, 

γ) το Γ ραφείο Ανακρίσεων. 

Αρθρο 4 

Διεύθυνση Εισαγγελίας 

Την Εισαγγελία διευθύνει ο αρχαιότερος σε βαθμό 
Εισαγγελέας Πρωτοδικών, σύμφωνα με τις ισχύουσες 
διατάξεις του Κώδικα Οργανισμού Δικαστηρίων και Κα- 
ταστάσεως Δικαστικών Λειτουργών, ο οποίος φροντίζει 
για την εύρυθμη λειτουργία της και έχει τις ακόλουθες 
αρμοδιότητες: 


1) Εκπροσωπεί την Εισαγγελία. 

2) Συγκαλεί την Ολομέλεια της Εισαγγελίας στις 
προβλεπόμενες από το νόμο περιπτώσεις, καθορίζει 
την ημερήσια διάταξη και διευθύνει τις εργασίες της. 
Ζητεί τη σύγκληση της Ολομέλειας του Πρωτοδικείου 
επί ζητημάτων γενικότερου ενδιαφέροντος οργάνωσης 
και λειτουργίας αυτού. 

3) Καθορίζει τις υπηρεσίες των Εισαγγελικών Λει¬ 
τουργών, τοποθετεί και μετακινεί αυτούς σε ένα ή πε¬ 
ρισσότερα Τμήματα και Γραφεία ή σε εποπτεία ενός ή 
περισσότερων Τ μημάτων και Γ ραφείων, τους αναθέτει 
την επεξεργασία των δικογραφιών, μηνύσεων, εγκλήσε¬ 
ων, αναφορών, διοικητικών πορισμάτων κλπ και παραγ- 
γέλλει οποιαδήποτε ενέργεια που από το νόμο υπάγεται 
στα καθήκοντά τους και εμπίπτει στην αρμοδιότητα της 
Εισαγγελίας Πρωτοδικών Πατρών. 

4) Προΐσταται της Γραμματείας της Εισαγγελίας και 
με την αρμοδιότητα του αυτή, τοποθετεί στα Τμήματα 
τους προϊσταμένους των Τ μημάτων, τους δικαστικούς 
υπαλλήλους και τους επιμελητές και μετακινεί αυτούς 
από ένα Τμήμα σε άλλο, ανάλογα με τις λειτουργικές 
ανάγκες της υπηρεσίας, λαμβάνοντας υπόψη και τις 
ειδικές γνώσεις αυτών. Προβαίνει σε ανακατανομή των 
οργανικών θέσεων των υπαλλήλων των Τ μημάτων της 
Γραμματείας μετά από εισήγηση του Διευθυντή της 
Γ ραμματείας. 

5) Εγκρίνει και χορηγεί τις άδειες στο προσωπικό της 
Γ ραμματείας της Εισαγγελίας. 

6) Η εσωτερική υπηρεσία, σε σχέση με την άσκηση 
των εισαγγελικών καθηκόντων, διεξάγεται από τον Ει¬ 
σαγγελέα που διευθύνει την Εισαγγελία και τους Εισαγ- 
γελικούς Λειτουργούς, οι οποίοι ορίζονται υπ’ αυτού και 
ενεργούν με γενική εντολή, κατά νόμο. 

7) Αποφασίζει για οποιοδήποτε άλλο θέμα, το οποίο 
δεν υπάγεται ρητά από το νόμο ή τον κανονισμό στην 
αρμοδιότητα αυτού ή της Ολομέλειας (τεκμήριο αρμο¬ 
διότητας). 

8) Σε περίπτωση που ο Διευθύνων απουσιάζει ή κω¬ 
λύεται αναπληρώνεται κατά νόμο. 

Στο Γ ραφείο του Διευθύνοντος την Εισαγγελία ορίζε¬ 
ται να υπηρετεί ένας (1) επιμελητής δικαστηρίων. 

Αρθρο 5 

Ολομέλεια της Εισαγγελίας 

1. Η Ολομέλεια της Εισαγγελίας αποτελείται από τους 
Εισαγγελείς, Αντεισαγγελείς και Παρέδρους που υπη¬ 
ρετούν σ’ αυτήν. 

2. Την Ολομέλεια συγκαλεί ο Εισαγγελέας που διευ¬ 
θύνει την Εισαγγελία και προεδρεύει αυτής. Η σύγκλησή 
της είναι υποχρεωτική όταν: α) το ζητήσουν εγγράφως 
τα 2/5 των Εισαγγελικών Λειτουργών που υπηρετούν 
στην Εισαγγελία κατά το χρόνο της αίτησης και β) ζητη¬ 
θεί από τον Πρόεδρο Πρωτοδικών και εφόσον η σύγκλη¬ 
σή της αφορά ζητήματα γενικότερου ενδιαφέροντος 
οργάνωσης και λειτουργίας της Εισαγγελίας. 

3. Στην αρμοδιότητα της Ολομέλειας υπάγονται: 

α) η κατάρτιση, συμπλήρωση, τροποποίηση, αντικα¬ 
τάσταση ή κατάργηση διατάξεων του κανονισμού της 
Εισαγγελίας, 

β) η λήψη αποφάσεων για θέματα γενικότερου ενδια¬ 
φέροντος οργάνωσης και λειτουργίας της Εισαγγελίας 
και απονομής της Ποινικής Δικαιοσύνης, 

γ) η κατάρτιση των τμημάτων διακοπών. 

4. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισό κατά το χρόνο της 

σύγκλησης μέλη της. Όταν δεν υπάρχει απαρτία η Ολο¬ 
μέλεια συνέρχεται αυτοδικαίως μετά τρεις (3) ημέρες 
σε ώρα που ορίζεται και ανακοινώνεται από τον Διευ- 
θύνοντα την Εισαγγελία. 

5. Οι Εισαγγελικοί λειτουργοί καλούνται εγγράφως 
προ επτά (7) τουλάχιστον ημερών από τη συνεδρίαση 
με ατομική πρόσκληση που περιέχει τα θέματα για τα 
οποία η Ολομέλεια καλείται να αποφασίσει και τοπο¬ 
θετείται στην υπηρεσιακή τους θυρίδα, καθώς και με 
γενική ανακοίνωση, η οποία αναρτάται στον πίνακα 
ανακοινώσεων της Εισαγγελίας. 

6. Οι αποφάσεις της Ολομέλειας λαμβάνονται με την 
απόλυτη πλειοψηφία των μελών της και υπερισχύουν 
των αποφάσεων των άλλων οργάνων της Εισαγγελίας 
για το ίδιο θέμα. 

7. Η συμμετοχή των Εισαγγελικών Λειτουργών στη 
συνεδρίαση της Ολομέλειας αποτελεί πρωταρχική υπο¬ 
χρέωση και καθήκον αυτών. 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 
ΤΩΝ ΕΙΣΑΓΓΕΛΕΩΝ 

Άρθρο 6 

Εισαγγελέας Διοικητικού 

Στο Τμήμα Διοικητικού ορίζεται ένας (1) Εισαγγελέας 
Πρωτοδικών (Εισαγγελέας Εσωτερικών Υποθέσεων και 
Ενδίκων Μέσων), ο οποίος έχει τις ακόλουθες αρμοδι¬ 
ότητες: 

1) Χειρίζεται τις πειθαρχικές δικογραφίες κατά Συμ¬ 
βολαιογράφων, Υποθηκοφυλάκων, αμίσθων Δικαστικών 
Επιμελητών και Αστυνομικών, στα πλαίσια των καθηκό¬ 
ντων τους ως προανακριτικών υπαλλήλων, παρίσταται 
στα οικεία Δικαστικά Συμβούλια και ασκεί εφέσεις κατά 
των αποφάσεων των Συμβουλίων αυτών. 

2) Γνωμοδοτεί επί νομικών θεμάτων, κατόπιν αιτήσεως 
οποιοσδήποτε υπηρεσίας. 

3) Ενεργεί προκαταρκτικές-πειθαρχικές εξετάσεις 
κατά Δικαστικών υπαλλήλων, ύστερα από παραγγελία 
του Εισαγγελέα Εφετών και συντάσσει πόρισμα επί των 
εξετάσεων αυτών. 

4) Ενεργεί διοικητικές εξετάσεις για θέματα που αφο¬ 
ρούν την Εισαγγελία Πρωτοδικών Πατρών και χειρίζεται 
αιτήσεις παραπόνων πολιτών. 

5) Συντάσσει προτάσεις επί αμοιβών πραγματογνω- 
μόνων και υποβάλλει τα σχετικά έγγραφα στον Εισαγ¬ 
γελέα Εφετών Πατρών. 

6) Εποπτεύει τις κλήσεις των ενόρκων κάθε μήνα. 

7) Χειρίζεται όλα τα θέματα που έχουν σχέση με αι¬ 
τήσεις επανάληψης διαδικασίας. 

8) Γνωμοδοτεί επί αιτήσεων για χορήγηση αδειών 
οπλοφορίας. 

9) Κινεί τη διαδικασία για την κήρυξη προσώπων σε 
κατάσταση δικαστικής συμπαράστασης. 

10) Ασκεί ένδικα μέσα κατά αποφάσεων των Πλημμε¬ 
λειοδικείων και Πταισματοδικείων της Περιφέρειας του 
Πρωτοδικείου Πατρών ή διαβιβάζει σχετικές αιτήσεις 
διαδίκων στον Εισαγγελέα της Έδρας. 

11) Ασκεί ένδικα μέσα κατά αποφάσεων, που εκδίδο- 
νται κατά την εκούσια δικαιοδοσία. 

12) Ενημερώνει τους Εισαγγελικούς Λειτουργούς περί 
των τροποποιήσεων της κείμενης νομοθεσίας και της 
κρατούσας νομολογίας. 

13) Συγκεντρώνει καθημερινά τα ενδιαφέροντα για την 
Εισαγγελία δημοσιεύματα, τηρώντας και σχετικό αρχείο. 


14) Λαμβάνει γνώση των βουλευμάτων, τα οποία δια¬ 
φοροποιούνται ολικά ή εν μέρει από την υποβληθείσα 
εισαγγελική πρόταση και ενημερώνει σχετικά τον Δι- 
ευθύνοντα την Εισαγγελία. 

15) Παρακολουθεί τη νομοθεσία σχετικά με την επικύ¬ 
ρωση των διεθνών συμβάσεων που υπογράφει η χώρα 
και καθορίζει τη διαδικασία που πρέπει να ακολουθείται 
κατά την αίτηση ή την παροχή δικαστικής συνδρομής 
επί όλων των θεμάτων του δικαίου. 

16) Ελέγχει και κρίνει όλες τις αιτήσεις δικαστικής 
συνδρομής, που υποβάλλουν οι δικαστικές ή άλλες αρ¬ 
χές ή οι διάδικοι επί θεμάτων ιδιωτικού δικαίου προς 
τις αρχές άλλων Χωρών. 

17) Δέχεται τις αιτήσεις των ξένων αρχών επί των 
αυτών θεμάτων και κρίνει, αν θα παρασχεθεί η απαι- 
τούμενη συνδρομή και καθορίζει αυτός αποκλειστικά 
τις περαιτέρω ενέργειες, δυνάμενος να προβαίνει ο 
ίδιος και σε ανακριτικές ενέργειες, αν η σύμβαση το 
επιβάλλει ή κρίνει αυτός ότι χρειάζεται. 

18) Εποπτεύει τα της αλληλογραφίας με τις ημεδαπές 
ή τις ξένες αρχές επί των ως άνω θεμάτων. 

19) Ενημερώνει τον Διευθύνοντα την Εισαγγελία για 
κάθε σημαντικό θέμα που προκύπτει, κατά την άσκηση 
των καθηκόντων του. 

Άρθρο 7 

Εισαγγελείς Ποινικής Δίωξης 

Στο τμήμα Ποινικής Δίωξης ορίζονται όλοι οι Εισαγ¬ 
γελείς, Αντεισαγγελείς και Πάρεδροι που υπηρετούν 
στην Εισαγγελία, οι οποίοι έχουν τα κάτωθι αντικείμενα: 

1) Επεξεργάζονται τις εγχειριζόμενες μηνύσεις και τις 
μηνύσεις, τις μηνυτήριες αναφορές και τα διοικητικά 
πορίσματα, που αποστέλλονται με το ταχυδρομείο από 
τις προανακριτικές ή άλλες δημόσιες αρχές ή εγχειρί¬ 
ζονται στον Διευθύνοντα. 

2) Διεκπεραιώνουν τις συνοδείες αυτοφώρων. 

3) Χειρίζονται τις αιτήσεις για την εκταφή νεκρών και 
διενέργειας πραγματογνωμοσύνης, καθώς και τις άρσεις 
του απορρήτου των επικοινωνιών και τις γνωστοποιή¬ 
σεις στοιχείων ταυτότητας κατηγορουμένων. 

4) Θεωρούν και προσυπογράφουν πιστοποιητικά περί 
του ότι κινήθηκε ποινική δίωξη κατά συγκεκριμένου 
προσώπου για ορισμένες αξιόποινες πράξεις ή ότι δεν 
κινήθηκε όμοια, καθώς και τα πιστοποιητικά δικονομικής 
πορείας. 

5) Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Άρθρο 8 

Γ ενικά Εισαγγελικά Γ ραφεία 

Στα Γενικά Εισαγγελικά Γραφεία ορίζονται όλοι οι 
Εισαγγελείς, Αντεισαγγελείς και Πάρεδροι που υπηρε¬ 
τούν στην Εισαγγελία και αναλαμβάνει καθένας από ένα 
Γραφείο (ΕΓ). Οι Εισαγγελικοί Λειτουργοί: 

1) Ασχολούνται με την επεξεργασία των ανακριτικών, 
προανακριτικών και προκαταρκτικών δικογραφιών που 
τους ανατίθενται. Εφόσον δεν υπάρχει αντίθετη πα¬ 
ραγγελία του Διευθύνοντος, είναι υπεύθυνοι για την 
παρακολούθηση των πρωτοείσακτων προανακριτικών 
δικογραφιών, στις οποίες έχουν ασκήσει ποινική δίωξη, 
μέχρις ότου υποβληθούν στην Εισαγγελία μετά από την 
πρώτη παραγγελία. Οι δευτεροείσακτες ανακριτικές, 
προανακριτικές και προκαταρκτικές δικογραφίες ανατί¬ 
θενται αυτοδικαίως στον Εισαγγελέα, στον οποίο είχαν 

ανατεθεί αρχικά, εφόσον εξακολουθεί να υπηρετεί στην 
Εισαγγελία. Στην περίπτωση που γίνει δεκτή προσφυγή 
κατά του κλητηρίου θεσπίσματος, τις αντίστοιχες δι¬ 
κογραφίες χειρίζεται περαιτέρω ο ίδιος Εισαγγελέας, 
ο οποίος είναι αρμόδιος και για όλα τα παρεμπίπτοντα 
θέματα (αιτήσεις για αντικατάσταση της προσωρινής 
κράτησης, άρσης κατάσχεσης, αυτοπρόσωπη εμφάνι¬ 
ση κλπ), που αφορούν ανακριτικές, προκαταρκτικές ή 
προανακριτικές δικογραφίες, κατά το στάδιο της υπ’ 
αυτών επεξεργασίας. 

2) Παρίστανται στις συνεδριάσεις των ποινικών δι¬ 
καστηρίων. 

3) Εκτελούν επίσης οποιαδήποτε άλλη έκτακτη υπη¬ 
ρεσία ανατίθεται σ’ αυτούς από τον Διευθύνοντα. 

Άρθρο 9 

Ανακριτικό Γραφείο 

1. Στο γραφείο αυτό ορίζονται τουλάχιστον ένας (1) 
Εισαγγελέας Πρωτοδικών καθώς και τουλάχιστον δύο 
(2) Αντεισαγγελείς Πρωτοδικών, που διενεργούν προ¬ 
καταρκτική εξέταση επί ιδιαίτερα σοβαρών υποθέσεων, 
που ανατίθενται σ’ αυτούς από τον Διευθύνοντα την 
Εισαγγελία. 

2. Οι ως άνω Εισαγγελείς υποστηρίζονται για την 
εύρυθμη και ταχεία ολοκλήρωση του έργου τους από 
ικανό αριθμό πραγματογνωμόνων και ειδικών επιστη¬ 
μόνων, όπως ειδικός νόμος ορίζει. 

3. Στο ως άνω γραφείο τηρείται σε ηλεκτρονική μορ¬ 
φή αρχείο των υποθέσεων, συμπεριλαμβανομένων των 
εκδοθέντων βουλευμάτων, των δικαστικών αποφάσεων 
σε πρώτο και δεύτερο βαθμό δικαιοδοσίας, καθώς και 
του Αρείου Πάγου. 

Άρθρο 10 

Εισαγγελείς Προσδιορισμού 

Στο Τμήμα Προσδιορισμού ορίζονται ένας (1) Εισαγγε¬ 
λέας Πρωτοδικών και ένας (1) Αντεισαγγελέας Πρωτο¬ 
δικών, οι οποίοι έχουν τις κάτωθι αρμοδιότητες: 

1) Προσδιορίζουν τις υποθέσεις κάθε δικασίμου (Τριμε¬ 
λών - Μονομελών), σημειώνοντας επί της δικογραφίας 
τη δικάσιμο και θέτοντας χρονολογία και υπογραφή, 
σύμφωνα με τα οριζόμενα στο νόμο (άρθρα 374 ΚΠΔ 
και 17 παρ. 8, 9 Ν. 1756/1988). Οι δικογραφίες στα ποι¬ 
νικά δικαστήρια προσδιορίζονται με βάση τη χρονο¬ 
λογική σειρά εισαγωγής τους στο αντίστοιχο Τμήμα 
της Γραμματείας, με εξαίρεση τις υποθέσεις, οι οποίες 
δυνάμει διατάξεως νόμου πρέπει να εκδικασθούν μέσα 
σε ορισμένη προθεσμία (όπως φορολογικές, τύπου, λα¬ 
θρεμπορίας, πνευματικής ιδιοκτησίας κλπ), όπως επίσης 
και εκείνες που την προτίμησή τους επιβάλλουν σοβα¬ 
ροί λόγοι (όπως παραγραφή, πολλές αναβολές, διατρο¬ 
φές, εργατικά κ.α.). Οι υποθέσεις, οι οποίες τόσον από 
πλευράς είδους του αδικήματος, όσον και από πλευράς 
ουσίας παρουσιάζουν ιδιαίτερη βαρύτητα και σπουδαι- 
ότητα, κατανέμονται ισομερώς στις δικασίμους όλων 
των δικαστηρίων, έτσι ώστε να αποφεύγεται η επιβά¬ 
ρυνση των πινακίων ορισμένων εξ αυτών. Το ίδιο ισχύει 
και για την ποιοτική γενικά κατανομή των υποθέσεων, 
ώστε να αποφεύγεται συσσώρευση του αυτού είδους 
υποθέσεων σε ένα πινάκιο. Κατ’ εξαίρεση, οι υποθέσεις 
φοροδιαφυγής προσδιορίζονται στο αρμοδίως ορισθέν 
δικαστήριο που εκδικάζει τις σχετικές υποθέσεις. 

2) Εποπτεύουν την εμπρόθεσμη αποστολή των κλη- 
τηρίων θεσπισμάτων και κλήσεων και ελέγχουν την 
ορθότητα τούτων, στις περιπτώσεις που κηρύχθηκε 
απαράδεκτη η συζήτηση λόγω μη κλήτευσης ή μη νό¬ 


μιμης κλήτευσης του κατηγορουμένου και ενεργούν με 
εντολή του Διευθύνοντος διοικητικές εξετάσεις για τον 
καταλογισμό ευθυνών, όπου υπάρχουν. 

3) Εισάγουν στο ακροατήριο αιτήσεις για συμπλήρωση 
αποφάσεων κατ’ άρθρο 145 ΚΠΔ και δηλώσεων αποχής 
ή εξαίρεσης. 

4) Φροντίζουν για την εκτέλεση των αποφάσεων που 
παραπέμπουν σε άλλο Δικαστήριο λόγω αρμοδιότη¬ 
τας, όπως επίσης και των σχετικών με το θέμα αυτό 
παραγγελιών του Εισαγγελέως του Αρείου Πάγου και 
του Εισαγγελέως Εφετών. 

5) Αποφαίνονται επί αιτήσεων προτιμήσεως, επί αιτή¬ 
σεων κλητεύσεως μαρτύρων κατ’ άρθρο 327 ΚΠΔ, επί 
αιτήσεων που αφορούν αναπομπή ωρίμων δικογραφι¬ 
ών στην προανάκριση, συμπλήρωση κατηγορητηρίων, 
συσχέτιση εγγράφων και αποστολή δελτίων Ποινικού 
Μητρώου, καθώς επίσης και επί αμφισβητήσεως υπό 
του Γραμματέως του δικαιώματος του αιτούντος για 
χορήγηση αντιγράφων και Ποινικού Μητρώου. 

6) Υποβάλλουν δικογραφίες στον Εισαγγελέα Εφε¬ 
τών Πατρών και χειρίζονται γενικά κάθε θέμα που έχει 
σχέση με τον προσδιορισμό. Είναι αρμόδιοι για την 
ανασύσταση των δικογραφιών που έχουν απολεσθεί, 
για την υπογραφή κατηγορητηρίων και κλητηρίων θε¬ 
σπισμάτων, καθώς και για την υπογραφή εκθέσεων 
ανακλήσεως της εγκλήσεως. 

7) Παρακολουθούν και ελέγχουν τις εργασίες του Τμή¬ 
ματος Προσδιορισμού και των Επιμελητών Δικαστηρίων 
και φροντίζουν για την εύρυθμη λειτουργία τους. 

8) Ανά δίμηνο καλούν τους Επιμελητές Δικαστηρίων 
και τους ενημερώνουν για θέματα επιδόσεων. 

9) Θεωρούν και προσυπογράφουν τα πιστοποιητικά, 
περί του ότι κινήθηκε ποινική δίωξη κατά συγκεκριμένου 
προσώπου, για ορισμένες αξιόποινες πράξεις, καθώς και 
τα πιστοποιητικά δικονομικής πορείας, καθόσον αφορά 
δικογραφίες που εκκρεμούν στον Προσδιορισμό. 

10) Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 11 

Εισαγγελείς Εκτελέσεως 
Αποφάσεων και Ποινικού Μητρώου 

Στο Τμήμα Εκτελέσεως Αποφάσεων και Ποινικού Μη¬ 
τρώου ορίζεται ένας (1) Εισαγγελέας Πρωτοδικών και 
τουλάχιστον ένας (1) Αντεισαγγελέας Πρωτοδικών, οι 
οποίοι: 

1) Έχουν την επιμέλεια της εκτέλεσης των ποινικών 
αποφάσεων και των ενταλμάτων σύλληψης και προσω¬ 
ρινής κράτησης και της επίλυσης κάθε θέματος σχετι¬ 
κού με την εκτέλεση. 

2) Εισάγουν στο ακροατήριο, ιδίως, αιτήσεις ακύρωσης 
διαδικασίας, αποφάσεως, καθορισμού συνολικής ποινής, 
αναβολής και διακοπής της ποινής, αναστολής εκτέλεσης 
αποφάσεως, μετατροπής της ποινής, αντιρρήσεις περί 
την εκτέλεση, καθορισμού προθεσμίας καταβολής σε 
δόσεις ποινών που έχουν μετατραπεί σε χρηματικές, κα¬ 
θώς και περαιτέρω μετατροπής σε κοινωφελή εργασία. 

3) Εισάγουν στο Δικαστικό Συμβούλιο προτάσεις για 
θέματα εκτελέσεως και για τη δήμευση και καταστροφή 
ναρκωτικών ουσιών, επί υποθέσεων που εκκρεμούν στην 
κυρία ανάκριση. 

4) Διατάσσουν την αναβολή ή διακοπή της ποινής, 
σύμφωνα με τα άρθρα 430 παρ. 2, 555, 556 περ. γ' και 
δ' και 559 περ. γ' ΚΠΔ. 

5) Διατάσσουν την απόδοση κατασχεθέντων σε περί¬ 
πτωση που με αμετάκλητη δικαστική απόφαση ή βού¬ 
λευμα διατάσσεται η απόδοση. 

6) Εισάγουν στο Δικαστικό Συμβούλιο αιτήσεις για 
απόλυση καταδίκου με όρους (άρθρο 105 ΠΚ) και μερι¬ 
μνούν για την ανάκληση ή άρση της απολύσεως αυτής, 
όπου συντρέχει περίπτωση. 

7) Εισάγουν στο Δικαστικό Συμβούλιο αιτήσεις για 
απόδοση εγγυήσεως μετά την εκδίκαση της υπόθεσης, 
καθώς και αιτήσεις για κατ’ οίκον έκτιση της ποινής. 

8) Είναι αρμόδιοι: α) για την άρση όλων των αμφισβη¬ 
τήσεων που ανακύπτουν κατά την τήρηση του ποινικού 
μητρώου (άρθρα 573-580 ΚΠΔ) και επιλύουν όλα τα 
σχετικά θέματα και β) για την ανάκληση και άρση της 
αναστολής ποινής, κατ’ άρθρο 101 ΠΚ επ. 

9) Υπογράφουν την αλληλογραφία του Τμήματος 
Εκτελέσεων και τα πιστοποιητικά που εκδίδονται όπως 
ο νόμος ορίζει. 

10) Ο Εισαγγελέας Πρωτοδικών, επιπλέον, α) θεωρεί 
και προσυπογράφει τα πιστοποιητικά περί της ιδιότη¬ 
τας ενός προσώπου ως φυγοποίνου, β) παρακολουθεί 
και ελέγχει τις εργασίες και την εύρυθμη λειτουργία 
του Τμήματος και ενημερώνει σχετικά τον Διευθύνοντα, 
γ) εποπτεύει τις εργασίες των επιμελητών κοινωνικής 
αρωγής και δ) ενημερώνει τον Διευθύνοντα για κάθε 
σημαντικό θέμα που ανακύπτει κατά την άσκηση των 
καθηκόντων του. 

Άρθρο 12 

Εισαγγελείς Γνωμοδοτήσεων 

Στο Γραφείο Γνωμοδοτήσεων ορίζονται όλοι οι Ει¬ 
σαγγελείς, Αντεισαγγελείς και Πάρεδροι που υπηρε¬ 
τούν στην Εισαγγελία, οι οποίοι έχουν τις ακόλουθες 
αρμοδιότητες: 

1) Γνωμοδοτούν για την προσωρινή κράτηση ή την 
επιβολή περιοριστικών όρων σε κατηγορουμένους, μετά 
την απολογία τους, όπως επίσης και για την έκδοση 
ενταλμάτων σύλληψης. 

2) Εισάγουν με πρότασή τους στον Ανακριτή αιτήσεις 
για αντικατάσταση της προσωρινής κράτησης με περι¬ 
οριστικούς όρους και αιτήσεις για την άρση ή τροπο¬ 
ποίηση των περιοριστικών όρων που έχουν επιβληθεί. 

3) Υποβάλλουν στο Δικαστικό Συμβούλιο προτάσεις 
επί προσφυγών κατά ενταλμάτων προσωρινής κράτη¬ 
σης και κατά διατάξεων του Ανακριτή που επέβαλαν 
περιοριστικούς όρους (άρθρο 285 ΚΠΔ), καθώς επίσης 
και προτάσεις επί προσφυγών κατά διατάξεων του Ανα¬ 
κριτή που εκδίδονται σύμφωνα με το άρθρο 286 παρ. 
2-3 ΚΠΔ. 

4) Υποβάλλουν προτάσεις για εξακολούθηση ή πα¬ 
ράταση του ορίου προσωρινής κράτησης και για όλα 
τα παρεμπίπτοντα θέματα που αφορούν δικογραφίες, 
οι οποίες εκκρεμούν στην ανάκριση (αίτηση για αυτο¬ 
πρόσωπη εμφάνιση, άρση κατάσχεσης, αντικατάσταση 
πραγματογνώμονα κλπ). 

5) Υποβάλλουν στο Δικαστικό Συμβούλιο προτάσεις 
για εξαίρεση ή αποχή δικαστικού λειτουργού από τα 
καθήκοντά του. 

6) Παρίστανται ενώπιον του Συμβουλίου Πλημμελει- 
οδικών για την κατάρτιση γενικού ετήσιου καταλόγου 
και καταλόγου μηνιαίας συνόδου ενόρκων του Μικτού 
Ορκωτού Δικαστηρίου (ΜΟΔ). 

7) Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 


Αρθρο 13 

Εισαγγελέας Ακροάσεων 

Ως Εισαγγελέας Ακροάσεων υπηρετεί ένας (1) Εισαγ¬ 
γελέας Πρωτοδικών ή ένας (1) Αντεισαγγελέας Πρωτο¬ 
δικών ή Πάρεδρος της Εισαγγελίας, όπως καθορίζεται 
από τη μηνιαία υπηρεσία, από τον Διευθύνοντα, με τις 
ακόλουθες αρμοδιότητες: 

1) Συνιστά είτε προσωπικώς, είτε μέσω των αρμοδίων 
αστυνομικών αρχών σε όσους φιλονικούν να αποφεύ¬ 
γουν την τέλεση αξιοποίνων πράξεων και να επιδιώκουν 
την ειρηνική επίλυση της διαφοράς τους. 

2) Παραγγέλλει στις υπηρεσίες του Δημοσίου, των 
ΝΠΔΔ, των Οργανισμών κοινής ωφελείας και όλων γε¬ 
νικά των επιχειρήσεων του Δημόσιου Τομέα να παρα¬ 
δίδουν έγγραφα ή να χορηγούν αντίγραφα σε όσους 
έχουν έννομο συμφέρον, σύμφωνα με τις εκάστοτε 
ισχύουσες διατάξεις. 

3) Παραγγέλλει τη διόρθωση, συμπλήρωση ή καταχώ¬ 
ριση ληξιαρχικών πράξεων, σύμφωνα με τις διατάξεις 
της οικείας νομοθεσίας. 

4) Παραγγέλλει την πνευματική λύση του γάμου που 
λύθηκε με αμετάκλητη δικαστική απόφαση. 

5) Παραγγέλλει τους Συμβολαιογράφους για τη χορή¬ 
γηση αντιγράφων συμβολαίων και λοιπών συμβολαιο¬ 
γραφικών πράξεων, σε όσους έχουν έννομο συμφέρον. 

6) Ερευνά τις προϋποθέσεις και κινεί τη διαδικασία 
ακούσιας νοσηλείας ψυχικά πασχόντων ασθενών σε Μο¬ 
νάδα Ψυχικής Υγείας, κατά τα υπό του νόμου οριζόμενα. 

7) Συναινεί στον ενταφιασμό θανόντος χωρίς την 
ενέργεια νεκροψίας, αν την κρίνει περιττή. 

8) Χειρίζεται αναφορές ή αιτήσεις παραπόνων πο¬ 
λιτών. 

9) Παρέχει άδεια για την τέλεση πολιτικού γάμου σε 
άλλο τόπο από εκείνο που έχει οριστεί, καθώς επίσης 
και άδεια για τη σύναψη γάμου, πριν από την παρέλευση 
της νόμιμης (οκταήμερης) προθεσμίας. 

10) Παραλαμβάνει τα δικόγραφα που αναφέρονται στο 
άρθρο 134 του ΚΠολΔ. 

11) Ενημερώνει τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
του. 

Αρθρο 14 

Εισαγγελέας Ανηλίκων - Ενδοοικογενειακής Βίας 

Ως Εισαγγελέας Ανηλίκων - Ενδοοικογενειακής Βίας 
ορίζεται ένας (1) Εισαγγελέας Πρωτοδικών και ένας (1) 
Αντεισαγγελέας Πρωτοδικών, ως Αναπληρωτής του, οι 
οποίοι έχουν τις ακόλουθες αρμοδιότητες: 

1) Ασκούν την ποινική δίωξη κατά ανηλίκων (παραλαβή, 
χαρακτηρισμός μηνύσεων κλπ). 

2) Ενεργούν προκαταρκτική εξέταση, διευθύνουν και 
εποπτεύουν την προανάκριση που διενεργείται από 
την αρμόδια υπηρεσία της Υποδιεύθυνσης Ασφαλείας 
Πατρών για την εξιχνίαση εγκλημάτων κατά ανηλίκων. 

3) Επεξεργάζονται όλες τις ανακριτικές, προανακρι- 
τικές και προκαταρκτικές δικογραφίες κατά ανηλίκων. 

4) Εκδίδουν διατάξεις κατ’ άρθρο 45Α ΠΚ, σε συνδυ¬ 
ασμό με το Ν. 3500/2006. 

5) Καταρτίζουν και υπογράφουν τα κλητήρια θεσπί¬ 
σματα επί υποθέσεων ανηλίκων. 

6) Επιμελούνται του προσδιορισμού των υποθέσεων 
στα Δικαστήρια Ανηλίκων (Μονομελές, Τριμελές). 

7) Επιμελούνται των επιδόσεων των κλητηρίων θε¬ 
σπισμάτων και κλήσεων και συντάσσουν τα εκθέματα 

των υποθέσεων των Δικαστηρίων Ανηλίκων (Μονομελές, 
Τ ριμελές). 

8) Συμμετέχουν στις συνεδριάσεις των Δικαστηρίων 
Ανηλίκων του Πρωτοδικείου Πατρών. 

9) Επιμελούνται της εκτέλεσης των αποφάσεων των 
Δικαστηρίων Ανηλίκων και χειρίζονται τις υποθέσεις 
άρσης ή μετατροπής των αναμορφωτικών μέτρων που 
επιβλήθηκαν με τις αποφάσεις αυτών. 

10) Θεωρούν και προσυπογράφουν με τον αρμόδιο 
γραμματέα τα πιστοποιητικά για τις εκκρεμούσες ποινι¬ 
κές δικογραφίες κατά ανηλίκων, σχετικά με την άσκηση 
ποινικής δίωξης ίη γθπι, ή κατά συγκεκριμένου προσώπου 
για ορισμένες αξιόποινες πράξεις, την αρχειοθέτηση 
κατά τις διατάξεις των άρθρων 43 ή 47 ΚΠΔ ή την αποχή 
από την ποινική δίωξη κατά τις διατάξεις του άρθρου 
45Α παρ. 1 και 2 ΚΠΔ. 

11) Χειρίζονται τις υποθέσεις ενδοοικογενειακής 
βίας που αφορούν ανήλικο κατά τις διατάξεις του 
Ν. 3500/2006. 

12) Δέχονται σε ακρόαση ανηλίκους, καθώς και ενη¬ 
λίκους που στρέφονται κατά ανηλίκων και επιλαμβά¬ 
νονται οποιουδήποτε θέματος ανακύπτει σε σχέση με 
ανηλίκους και ενεργώντας με γνώμονα το συμφέρον του 
παιδιού ως ορίζεται στη διάταξη του άρθρου 3 παρ. 1 
της Διεθνούς Σύμβασης των Δικαιωμάτων του Παιδιού 
(ως αυτή κυρώθηκε με το Ν. 2101/1992) παραπέμπουν 
σε αρμόδιες κοινωνικές υπηρεσίες και διαμεσολαβούν 
προσωπικά, εάν το κρίνουν σκόπιμο. 

13) Διατάσσουν τη διενέργεια κοινωνικών ερευνών 
και παιδοψυχιατρικών εκτιμήσεων, είτε αυτεπαγγέλτως 
κατόπιν έγγραφης καταγγελίας, είτε κατόπιν αιτήσεως 
κάθε ενδιαφερομένου, ενώ προβαίνουν σε όποια άλλη 
ενέργεια κρίνουν σκόπιμη προς το συμφέρον του ανη¬ 
λίκου. Το συγκεντρωθέν υλικό συνιστά το περιεχόμενο 
κοινωνικού φακέλου που τηρείται σε ειδικό αρχείο μέχρι 
την ενηλικίωση του ανηλίκου και δεν υπόκειται στις γε¬ 
νικές διατάξεις του ΚΠΔ που αφορούν στις δικονομικές 
δεσμεύσεις για την επεξεργασία ποινικών δικογραφιών. 

14) Διατάσσουν κάθε πρόσφορο μέτρο για την προ¬ 
στασία του παιδιού σε εξαιρετικά επείγουσες περιπτώ¬ 
σεις, εφόσον συντρέχουν οι προϋποθέσεις του πρώτου 
εδαφίου του άρθρου 1532 ΑΚ, περί της κακής άσκησης 
της επιμέλειας και στοιχειοθετείται άμεσος κίνδυνος 
για τη σωματική ή την ψυχική υγεία του τέκνου, μέχρι 
την έκδοση δικαστικής αποφάσεως. 

15) Καταθέτουν αιτήσεις κατά τη διαδικασία της εκού¬ 
σιας δικαιοδοσίας του ΚΠολΔ σε όλες τις περιοριστικά 
αναφερόμενες περιπτώσεις του άρθρου 121 Εισαγωγικού 
Νόμου Αστικού Κώδικα, όπου ανακύπτει αρμοδιότητά 
τους, και ιδίως για την αφαίρεση της γονικής μέριμνας ή 
της επιμέλειας ανηλίκων κατά τις διατάξεις των άρθρων 
1532 ΑΚ και 1533 ΑΚ, την άρση της αναδοχής κατά τις δι¬ 
ατάξεις του άρθρου 1663 ΑΚ, την υποβολή σε δικαστική 
συμπαράσταση κατά το άρθρο 1667 ΑΚ. Επίσης, ασκούν 
πρόσθετη ή κύρια παρέμβαση σε τέτοιες υποθέσεις 
κατά τις διατάξεις του άρθρου 752 παρ. 1 και 2 ΚΠολΔ. 

16) Καταθέτουν αιτήσεις κατά τη διαδικασία της εκού¬ 
σιας δικαιοδοσίας, στις περιπτώσεις που κατά το άρθρο 
782 ΚΠολΔ απαιτείται έκδοση δικαστικής απόφασης 
για τη βεβαίωση γεγονότος που αφορά σε ανήλικο με 
σκοπό την έκδοση ληξιαρχικής πράξης. 

17) Συνεργάζονται και στηρίζουν το επιστημονικό έργο 
και την κοινωνική δράση κρατικών ή ιδιωτικών φορέων 
στον τομέα τόσο της πρόληψης και καταστολής της 


παραβατικότητας των ανηλίκων όσο και της πρόληψης 
και αντιμετώπισης της θυματοποίησης παιδιών. 

18) Αναπτύσσουν συνεργασία με εκπαιδευτικούς φο¬ 
ρείς για την πρόληψη και αντιμετώπιση της σχολικής 
βίας, ή πρόωρης αποχώρησης από την εκπαιδευτική 
διαδικασία. 

19) Παρέχουν την άδεια για κατεπείγουσες ιατρικές 
επεμβάσεις σε ανηλίκους για να αποτραπεί κίνδυνος 
ζωής ή υγείας, υπό τις προϋποθέσεις του άρθρου 1534 
ΑΚ. 

20) Ερευνούν τις προϋποθέσεις και κινούν τη διαδικα¬ 
σία ακούσιας νοσηλείας ανηλίκων σε Μονάδα Ψυχικής 
Υγείας, κατά τις διατάξεις του άρθρου 1687 ΑΚ και των 
ειδικών νόμων. 

21) Ενεργούν ως προσωρινοί επίτροποι για την δια¬ 
σφάλιση των δικαιωμάτων των ασυνόδευτων ανηλίκων. 

22) Ενημερώνουν τον Διευθύνοντα την Εισαγγελία για 
κάθε σημαντικό θέμα που προκύπτει κατά την άσκηση 
των καθηκόντων τους. 

23) Στον Εισαγγελέα Ανηλίκων γνωστοποιείται από 
τους Εισαγγελείς Ποινικής Δίωξης, η ασκηθείσα δίωξη 
σε βάρος γονέων για αξιόποινες πράξεις που στρέ¬ 
φονται κατά των ανηλίκων τέκνων τους (ιδίως για τα 
εγκλήματα κατά της γενετήσιας ελευθερίας, της έκ¬ 
θεσης, της ενδοοικογενειακής βίας), προκειμένου να 
σχηματιστούν κοινωνικοί φάκελοι και να ληφθούν τα 
κατάλληλα μέτρα για την προστασία των παιδιών. 

24) Ο Εισαγγελέας Ανηλίκων που έχει επιφορτισθεί 
με τη διαχείριση υποθέσεων ενδοοικογενειακής βίας, 
πέραν των προαναφερομένων αρμοδιοτήτων του: α) 
Επιλαμβάνεται όλων των μηνύσεων, εγκλήσεων και 
καταγγελιών, πλην των αυτοφώρων, που αφορούν σε 
αδικήματα που προβλέπονται και τιμωρούνται από τις 
διατάξεις του Ν. 3500/2006. β) Διερευνά τη δυνατότητα 
διαμεσολάβησης, κατά τα οριζόμενα στις διατάξεις των 
άρθρων 11 επ. Ν. 3500/2006 και επεξεργάζεται τις σχετι¬ 
κές δικογραφίες, μετά από προκαταρκτική εξέταση που 
ο ίδιος παρήγγειλε, έως ότου ασκηθεί η ποινική δίωξη 
ή εκδοθεί απορριπτική διάταξη ή εγκριθεί αρμοδίως η 
αρχειοθέτηση. 

Αρθρο 15 

Εισαγγελείς Ειδικών Υποθέσεων 
Ειδικά για τις υποθέσεις παραβάσεων των νόμων περί: 
Α) Ναρκωτικών, 

Β) Προστασίας του Περιβάλλοντος και των Πολιτι¬ 
στικών Αγαθών, 

Γ) Φορολογικών Υποθέσεων, 

Δ)Προστασίας των Ζώων, 

Ε) Ρατσιστικής Βίας, 

ΣΤ) Αθλητισμού, 

Ζ) Ηλεκτρονικού Εγκλήματος, 

Η) ΤΓειΐΐϊοΚϊη9 (αρωγής θυμάτων των εγκλημάτων που 
προβλέπονται στο άρθρο 12 Ν. 3064/2002), 
ορίζονται υπό του Διευθύνοντος Εισαγγελείς ή Αντει¬ 
σαγγελείς Πρωτοδικών με τις ακόλουθες αρμοδιότητες: 

1) Ο Εισαγγελέας Ναρκωτικών, τις αρμοδιότητες που 
ορίζονται στη διάταξη του άρθρου 44 Ν. 4139/2013. 

2) Ο Εισαγγελέας Προστασίας του Περιβάλλοντος και 
των Πολιτιστικών Αγαθών: α) Εποπτεύει τους ειδικούς 
και γενικούς προανακριτικούς υπαλλήλους στο έργο 
της προανάκρισης και της προκαταρκτικής εξέτασης 
επί εγκλημάτων του Δασικού Κώδικα και, εν γένει, παρα¬ 
βάσεων απαγορευτικών και προστατευτικών διατάξεων 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26161 


που αφορούν στο περιβάλλον. Αναθέτει σε αυτούς την 
διενέργεια ανακριτικών πράξεων και παρίσταται κατ’ 
αυτές. Ασκεί την ποινική δίωξη κατόπιν σχετικών μηνύ¬ 
σεων, πορισμάτων, καταγγελιών, πλην αυτοφώρων και 
επεξεργάζεται τις προκαταρκτικές δικογραφίες, μετά 
από προκαταρκτική εξέταση που ο ίδιος παρήγγειλε, 
έως ότου ασκηθεί η ποινική δίωξη ή εκδοθεί απορρι¬ 
πτική διάταξη ή εγκριθεί η αρχειοθέτηση αρμοδίως. 
Αναπτύσσει συνεργασία με δημόσιους και ιδιωτικούς 
φορείς, με αντικείμενο την προστασία του περιβάλλο¬ 
ντος. β) Εποπτεύει την προανακριτική διαδικασία, ασκεί 
την ποινική δίωξη για αδικήματα που προβλέπονται στη 
νομοθεσία περί προστασίας πολιτιστικών αγαθών, επι¬ 
μελείται δε την εκτέλεση των κυρίων και παρεπομένων 
ποινών που επιβάλλονται. 

3) Ο Εισαγγελέας Φορολογικών Υποθέσεων: Επεξερ¬ 
γάζεται τις υποθέσεις που αφορούν παραβάσεις της 
Φορολογικής Νομοθεσίας, διενεργεί την προκαταρκτική 
εξέταση και ασκεί την ποινική δίωξη, κατόπιν σχετικών 
μηνυτήριων αναφορών των αρμοδίων υπηρεσιών (ΣΔΟΕ, 
ΔΟΥ κλπ), επιμελείται δε την εκτέλεση των κυρίων και 
παρεπομένων ποινών που επιβάλλονται. 

4) Ο Εισαγγελέας Προστασίας των Ζώων: Εκδίδει δι¬ 
άταξη περί προσωρινής και οριστικής αφαίρεσης ζώου 
συντροφιάς ή άλλου ζώου καθώς και περί απαγόρευσης 
απόκτησης άλλου ζώου στις περιπτώσεις του άρθρου 5 
παρ. 1 περ. α', β' και γ' και του αρ. 16 του Ν. 4039/2012. 
Επίσης εκδίδει διάταξη, με την οποία καθορίζει τα μέ¬ 
τρα που πρέπει να λάβει ο ιδιοκτήτης εκτροφείου ή 
καταφυγίου ζώων. 

5) Ο Εισαγγελέας Ρατσιστικής Βίας: Ενεργεί προκα¬ 
ταρκτική εξέταση και προανάκριση κατόπιν υποβολής 
σχετικής έγκλησης, μήνυσης, καταγγελίας προς δια- 
κρίβωση εγκλημάτων που αφορούν τη διάπραξη, προ- 
παρασκευή, δημόσια προτροπή, πρόκληση ή διέγερση 
σε διάπραξη αδικημάτων ή στην εκδήλωση πράξεων ή 
ενεργειών που μπορούν να προκαλέσουν διακρίσεις, 
μίσος, βία σε βάρος προσώπων ή ομάδων προσώπων 
λόγω της φυλής, του χρώματος, της θρησκείας, των 
γενεαλογικών καταβολών και της εθνικής ή εθνοτικής 
τους καταγωγής. 

6) Ο Εισαγγελέας Αθλητισμού: Ασκεί την ποινική δί¬ 
ωξη για ποινικά αδικήματα που τελούνται εξ αφορμής 
αθλητικών εκδηλώσεων και κατά τη διάρκεια αυτών κα¬ 
θώς και για τα αδικήματα που τελούνται από πρόσωπα 
που συμμετέχουν στη διοίκηση των αθλητικών φορέων 
κατά την άσκηση των αρμοδιοτήτων ή καθηκόντων τους, 
εποπτεύει την εκτέλεση των κύριων και παρεπομένων 
ποινών που επιβάλλονται από το Ν. 2725/1999 ως ισχύ¬ 
ει, διευθύνει το έργο των αστυνομικών αρχών για την 
αντιμετώπιση των φαινομένων βίας με αφορμή αθλη¬ 
τικές εκδηλώσεις και μεριμνά για την εφαρμογή των 
διατάξεων του ως άνω νόμου. 

7) Ο Εισαγγελέας Ηλεκτρονικού Εγκλήματος: Ενεργεί 
προκαταρκτική εξέταση ή προανάκριση είτε αυτοπρο¬ 
σώπως είτε δια των γενικών και ειδικών προανακριτικών 
υπαλλήλων επί ιδιαιτέρως σοβαρών εγκλημάτων που 
τελούνται με τη χρήση ηλεκτρονικού υπολογιστή κα¬ 
θώς και μέσω διαδικτύου. Αναπτύσσει συνεργασία με 
την καθ’ ύλην αρμόδια για τη Δίωξη του Ηλεκτρονικού 
Εγκλήματος Αστυνομική Αρχή και ενημερώνεται απ’ αυ¬ 
τήν για τους τρόπους δράσεως και τις μεθόδους που 
χρησιμοποιούν οι δράστες τέλεσης εγκλημάτων της 
αρμοδιότητάς του, καθώς επίσης και για τις τεχνικές 


δυνατότητες περαιτέρω δικαστικής διερεύνησης αυτών 
και αποκάλυψης της ταυτότητας των δραστών. 

8) Ο Εισαγγελέας Τι-3ίίίοΙ<ίη9 (αρωγής θυμάτων 
των εγκλημάτων που προβλέπονται στο άρθρο 12 
Ν. 3064/2002): Εκδίδει πράξεις περί χαρακτηρισμού 
προσώπου ως θύματος εμπορίας ανθρώπων. 

Οι Εισαγγελείς ειδικών υποθέσεων ενημερώνουν τον 
Διευθύνοντα για κάθε σημαντικό θέμα που προκύπτει 
κατά την άσκηση των καθηκόντων τους. 

ΚΕΦΑΛΑΙΟ Γ' 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 
ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 

Αρθρο 16 

Η Γραμματεία της Εισαγγελίας Πρωτοδικών Πατρών 
αποτελείται από τη Διεύθυνση και τα Τμήματά της, 
που αντιστοιχούν στα Τμήματα της Εισαγγελίας, όπως 
αυτά αναφέρονται στο άρθρο 2 του παρόντος και είναι 
τα εξής: 

Α. Τμήμα Διοικητικό. 

Β. Τμήμα Ποινικής Δίωξης. 

Γ. Τμήμα Προσδιορισμού. 

Δ. Τμήμα Εκτέλεσης Αποφάσεων και Ποινικού Μη¬ 
τρώου. 

Αρθρο 17 
Διευθυντής 

Ο Διευθυντής της Γραμματείας διευθύνει τις υπηρε¬ 
σίες αυτής και φροντίζει για την εύρυθμη λειτουργία 
των εργασιών της, σύμφωνα με τις εντολές του Διευ- 
θύνοντος την Εισαγγελία, ασκώντας τα καθήκοντά του 
όπως ο νόμος ορίζει. Στα πλαίσια της αρμοδιότητάς 
του αυτής ιδίως: 

1) Ελέγχει και συντονίζει τη δράση όλων των Τμημά¬ 
των της Γ ραμματείας, με σκοπό την ουσιαστική και απο¬ 
τελεσματική λειτουργία τους, την καλύτερη στέγαση, 
την οργάνωση και τον εκσυγχρονισμό των υπηρεσιών. 

2) Εισηγείται εγγράφως στον Διευθύνοντα την Εισαγ¬ 
γελία την τοποθέτηση και μετακίνηση των υπαλλήλων 
και των επιμελητών στα διάφορα Τμήματα, λαμβάνο- 
ντας υπόψη και τις ειδικές γνώσεις κάθε υπαλλήλου. 

3) Μεριμνά για τη διεκπεραίωση των εργασιών που 
έχουν σχέση με τη σύγκληση της Ολομέλειας της Ει¬ 
σαγγελίας (και του Πρωτοδικείου, όταν τη ζητεί ο Δι- 
ευθύνων). 

4) Εκτελεί καθήκοντα Γραμματέα της Ολομέλειας της 
Εισαγγελίας και τηρεί βιβλίο πρακτικών και αποφάσεων 
αυτής, καθώς και βιβλίο αποφάσεων της Ολομέλειας 
του Πρωτοδικείου. 

5) Υποβάλλει στην Ολομέλεια έγγραφες προτάσεις 
για θέματα σχετικά με τον κανονισμό, που αφορούν τη 
Γ ραμματεία και τις αναπτύσσει προφορικώς στη συνε¬ 
δρίασή της. 

6) Μεριμνά για την έγκαιρη διεκπεραίωση των εργασι¬ 
ών που έχουν σχέση με την κλήρωση των Εισαγγελικών 
Λειτουργών στις συνθέσεις των Ποινικών Δικαστηρίων 
(δακτυλογράφηση πινάκων και διαβίβαση αυτών στο 
Πρωτοδικείο). 

7) Αναθέτει στους δικαστικούς υπαλλήλους την εκτέ¬ 
λεση υπηρεσίας τα απογεύματα και κατά τις ημέρες του 
Σαββάτου, της Κυριακής και των λοιπών αργιών, κατά 
τις ώρες λειτουργίας της Εισαγγελίας και καταρτίζει 
προς τούτο, κάθε μήνα, ειδική κατάσταση υπηρεσίας. 

8) Διαχειρίζεται τα πάγια επιχορηγήματα. 



26162 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9) Ελέγχει την κανονική προσέλευση και αναχώρηση 
των υπαλλήλων και ενημερώνει σχετικά τον Διευθύνο- 
ντα την Εισαγγελία. 

10) Εποπτεύει τους Δικαστικούς Επιμελητές. 

11) Μεριμνά για την ασφάλεια, τον καθαρισμό, τη φύ¬ 
λαξη και την ευπρεπή εμφάνιση των κτιριακών εγκατα¬ 
στάσεων και του υλικού εξοπλισμού της Εισαγγελίας. 

12) Κατανέμει τα από το νόμο τηρούμενα βιβλία στα 
Τμήματα της Εισαγγελίας, τα οποία πριν από τη χρή¬ 
ση τους αριθμούνται και μονογράφονται κατά φύλλο, 
σφραγίζονται και υπογράφονται από τον Διευθύνοντα 
την Εισαγγελία. 

13) Αναπληρώνεται με πράξη του Διευθύνοντα κατά 
νόμο. 

Στη Διεύθυνση της Γραμματείας ορίζεται να υπηρετεί 
ένας (1) δικαστικός υπάλληλος με βαθμό Διευθυντή και 
ένας (1) επιμελητής. 

Άρθρο 18 
Τμήμα Διοικητικό 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Η Διοίκηση, με αντικείμενο τη διεκπεραίωση των 
εργασιών που αφορούν τη διοίκηση της Εισαγγελίας 
και ιδίως: 

1) Η τήρηση του Εμπιστευτικού Πρωτοκόλλου. 

2) Η τήρηση βιβλίου Πράξεων του Διευθύνοντος και 
των Εισαγγελέων. 

3) Η τήρηση μητρώου Εισαγγελικών λειτουργών, Δι¬ 
καστικών υπαλλήλων, Επιμελητών Δικαστηρίων και βο¬ 
ηθητικού προσωπικού και η ενημέρωση των ατομικών 
φακέλων αυτών. 

4) Η τήρηση μητρώου Συμβολαιογράφων και Αμίσθων 
Δικαστικών Επιμελητών της περιφερείας του Πρωτοδι¬ 
κείου Πατρών, η ενημέρωση των ατομικών φακέλων και 
η παραχώρηση των αρχείων αυτών. 

5) Η χορήγηση κανονικών αδειών και η έκδοση πιστο¬ 
ποιητικών στους Δικαστικούς Επιμελητές. 

6) Η τήρηση βιβλίου αδειών (κανονικών - αναρρω- 
τικών - εκπαιδευτικών - γονικών - φοιτητικών - άνευ 
αποδοχών) των Εισαγγελικών Λειτουργών, Δικαστικών 
Υπαλλήλων, Επιμελητών Δικαστηρίων και βοηθητικού 
προσωπικού. 

7) Η κοινοποίηση εγγράφων, που αφορούν διορισμούς, 
παραιτήσεις, μεταβολές συμβολαιογράφων και δικα¬ 
στικών επιμελητών και η υποβολή των οικείων απο¬ 
δεικτικών. 

8) Η διεκπεραίωση των εργασιών που απαιτούνται για 
τις ετήσιες επιθεωρήσεις των Εισαγγελικών Λειτουργών 
από τον Επιθεωρητή - Αρεοπαγίτη και τον Εισαγγελέα 
Εφετών, καθώς και για την υπό του τελευταίου επιθε¬ 
ώρηση της Γ ραμματείας της Εισαγγελίας Πρωτοδικών 
Πατρών. 

9) Οι επιθεωρήσεις και οι πειθαρχικές διώξεις των 
Συμβολαιογράφων, Υποθηκοφυλάκων, Δικαστικών Επι¬ 
μελητών και λοιπών Δικαστικών Γ ραφείων (Ληξιαρχεί¬ 
ων, Δημοσίων Κατηγόρων κ.λπ.) της περιφερείας του 
Πρωτοδικείου Πατρών. 

10) Η δακτυλογράφηση των ατομικών εκθέσεων Δι¬ 
καστικών Υπαλλήλων, Επιμελητών Δικαστηρίων και του 
βοηθητικού προσωπικού και η διεκπεραίωση των εργα¬ 
σιών που έχουν σχέση με τις πειθαρχικές διώξεις αυτών. 

11) Η κοινοποίηση εγκυκλίων και η τήρηση αρχείου 
αυτών. 

12) Οι προκαταρκτικές διοικητικές εξετάσεις. 


13) Οι άδειες οπλοφορίας. 

14) Η διεκπεραίωση των διατάξεων περί κατάσχεσης 
εντύπων και κινηματογραφικών ταινιών και απαγόρευ¬ 
σης μουσικών συνθέσεων και θεατρικών έργων. 

15) Οι αιτήσεις αποκατάστασης (άρθρο 531 ΚΠΔ) και 
οι αιτήσεις αποζημιώσεως αδίκως κρατηθέντων (άρθρο 
537 ΚΠΔ). 

16) Η κατάρτιση των ετησίων πινάκων πραγματογνω- 
μόνων και διερμηνέων. 

17) Η εκκαθάριση αμοιβής πραγματογνωμόνων. 

18) Τα θέματα Μικτού Ορκωτού Δικαστηρίου (ΜΟΔ) - 
ενόρκων και ειδικότερα της αίτησης πληροφοριών και 
ονομαστικών καταστάσεων από Δημόσια και Ιδιωτικά 
Νομικά Πρόσωπα (άρθρο 383 παρ. 3 ΚΠΔ), του οριστικού 
καταλόγου ενόρκων και της διαβίβασης αντιγράφων 
στον γραμματέα του Συμβουλίου Πλημμελειοδικών και 
του Δημάρχου Πατρών του ετήσιου γενικού καταλόγου 
ενόρκων (άρθρο 384 παρ. 1,2 ΚΠΔ), των αιτήσεων εγγρα¬ 
φής και ενστάσεων διαγραφής στον ετήσιο κατάλογο 
ενόρκων (άρθρο 384 παρ. 1,2 ΚΠΔ), του καταλόγου ενόρ¬ 
κων για τη σύνοδο-πρακτικό του Συμβουλίου Πλημμε- 
λειοδικών (άρθρο 385 ΚΠΔ), του πρακτικού συνεδρίασης 
ΜΟΔ (άρθρο 388 ΚΠΔ), των κλητεύσεων και δηλώσε¬ 
ων των κληθέντων για τη σύνοδο ενόρκων (άρθρο 387 
ΚΠΔ) διαβιβάζοντας έγκαιρα τα σχετικά αποδεικτικά 
στο Γραμματέα του ΜΟΔ, της επίδοσης και εκτέλεσης 
των αποφάσεων λιπενορκίας και κατ’ αυτών αιτήσεων 
ακυρώσεως (άρθρο 392 ΚΠΔ), της γνωστοποίησης στον 
Εισαγγελέα Εφετών των αποφάσεων του ΜΟΔ. 

19) Οι αιτήσεις Ασφαλιστικών Μέτρων του ΑΝ 1539/1938, 
η δακτυλογράφηση και η κοινοποίηση των αποφάσεων 
αυτών. 

20) Η προπαρασκευαστική φάση της διαδικασίας των 
Βουλευτικών, Νομαρχιακών και Δημοτικών Εκλογών, κα¬ 
θώς επίσης και των Εκλογών για το Ευρωπαϊκό Κοινο¬ 
βούλιο, που περιλαμβάνει την ενημέρωση των φακέλων 
των Πρωτοδικείων της χώρας με τις χιλιομετρικές απο¬ 
στάσεις των μέσων μαζικής μεταφοράς και τις ισχύου- 
σες τιμές εισιτηρίων. 

21) Η διεκπεραίωση των διαδικασιών σε περίοδο εκλο¬ 
γών και ιδίως: Η συγκρότηση εκλογικών συνεργείων για 
την επίδοση των διορισμών στους δικαστικούς αντιπρο¬ 
σώπους και στα μέλη των εφορευτικών επιτροπών, η 
έκδοση εκκαθαριστικών σημειωμάτων και διατακτικών 
πληρωμής. 

22) Η εύρυθμη λειτουργία της βιβλιοθήκης της Εισαγ¬ 
γελίας και ιδίως: Η καταγραφή των βιβλίων, η παρα¬ 
χώρηση αυτών προς χρήση μόνο στους Εισαγγελικούς 
Λειτουργούς και τους Προϊσταμένους των Τμημάτων, η 
τήρηση ειδικού βιβλίου χρέωσης και επιστροφής αυτών 
από τους χρήστες, οι οποίοι θα υπογράφουν σχετικά. 

23) Η επικύρωση εγγράφων (συμβολαιογραφικών, εγ¬ 
γράφων της Εισαγγελίας Πρωτοδικών Πατρών), σύμφω¬ 
να με τη Σύμβαση της Χάγης. 

24) Οι γνωμοδοτήσεις περί Απονομής Χάριτος και η 
διεκπεραίωση αυτών. 

25) Οι αιτήσεις Δικαστικής Συμπαράστασης (κατάθεση, 
έλεγχος δικαιολογητικών, διαβίβαση στο Πρωτοδικείο). 

26) Η διαδικασία προανάκρισης (διενέργεια προκαταρ¬ 
κτικών εξετάσεων, κλήσεις μαρτύρων, κλήσεις ανωμοτί 
μαρτύρων, λήψη καταθέσεων μαρτύρων - ανωμοτί μαρ¬ 
τύρων, διεκπεραίωση σχετικών εγγράφων). 

27) Η κατάρτιση πινάκων Ασφαλιστικών Μέτρων, Γνω- 
μοδοτήσεων και Πειθαρχικών Προκαταρκτικών Εξετά¬ 
σεων. 

28) Η κατάρτιση πινάκων Κατηγορητηρίων και υπο¬ 
βολή αυτών στην Εισαγγελία Εφετών. 

29) Η συγκέντρωση και υποβολή στατιστικών στοιχεί¬ 
ων Φορολογικών Υποθέσεων. 

30) Η συγκέντρωση και υποβολή στατιστικών στοιχεί¬ 
ων για υποθέσεις νομιμοποίησης εσόδων από εγκλη¬ 
ματικές δραστηριότητες και χρηματοδότησης της τρο¬ 
μοκρατίας. 

31) Η συγκέντρωση και υποβολή στατιστικών στοι¬ 
χείων για υποθέσεις σωματεμπορίας και εμπορίας αν¬ 
θρώπων. 

32) Η συγκέντρωση και υποβολή στατιστικών στοι¬ 
χείων για υποθέσεις σχετικές με τη διαφθορά στην 
υπηρεσία. 

33) Η συγκέντρωση και υποβολή στατιστικών στοιχεί¬ 
ων για υποθέσεις σχετικές με τις φυλετικές διακρίσεις. 

34) Η καθαρογραφή και υποβολή στις αρμόδιες αρχές 
των αποφάσεων και πρακτικών της Ολομέλειας της 
Εισαγγελίας Πρωτοδικών Πατρών. 

35) Η διεκπεραίωση εφέσεων του Εισαγγελέα κατά 
αποφάσεων Εκούσιας Δικαιοδοσίας Μονομελούς Πρω¬ 
τοδικείου (καθαρογραφή, κατάθεση, υποβολή στην Ει¬ 
σαγγελία Εφετών για προσδιορισμό δικασίμου, επίδοση 
της προσδιορισθείσας έφεσης στους διαδίκους). 

36) Οι κλήσεις άλλων αρχών και συγκεκριμένα η επί¬ 
δοση των κλήσεων που αποστέλλει ο Εισαγγελέας του 
Αρείου Πάγου, ο Εισαγγελέας Εφετών, το Συμβούλιο της 
Επικράτειας και κάθε άλλη αρμόδια αρχή, υποβάλλο¬ 
ντας στον αποστολέα αμελητί τα σχετικά αποδεικτικά. 

37) Η εποπτεία και η οργάνωση του Αρχείου και η 
διεκπεραίωση της διαδικασίας περί της καταστρο¬ 
φής άχρηστων και χωρίς ιστορική αξία αρχείων της 
υπηρεσίας, σύμφωνα με τις διατάξεις άρθρου μόνου 
Β.δ. 120/1966. 

38) Διάφορα αιτήματα δικαστικής συνδρομής από δι¬ 
καστικές αρχές του εξωτερικού. 

Β. Το πρωτόκολλο και η αλληλογραφία, όπου ιδίως 
υπάγονται: 

1) Η καταχώρηση των εισερχομένων και εξερχόμε- 
νων εγγράφων, πλην αυτών που έχουν εμπιστευτικό 
χαρακτήρα. 

2) Η διανομή των εισερχομένων εγγράφων στα αρ¬ 
μόδια τμήματα. 

3) Η μεταφορά του ταχυδρομείου στο κέντρο δια¬ 
λογής Πατρών και η παραλαβή από αυτό της αλλη¬ 
λογραφίας της υπηρεσίας, το άνοιγμα των φακέλων, 
η ταξινόμηση των εγγράφων και η διανομή τους στα 
αντίστοιχα τμήματα. 

4) Η διακίνηση δικογραφιών και εγγράφων μεταξύ 
της Εισαγγελίας και των λοιπών Δικαστικών Αρχών της 
Χώρας καθώς και των Υπουργείων και λοιπών φυσικών 
και νομικών προσώπων. 

5) Η προετοιμασία της αλληλογραφίας του Διευθύ- 
νοντος. 

6) Η παροχή πληροφοριών στο κοινό περί της πορείας 
των εγγράφων που καταχωρούνται στο πρωτόκολλο. 

Γ. Η μισθοδοσία και η διαχείριση των Οικονομικών, 
όπου ιδίως υπάγονται: 

1) Η τήρηση και ενημέρωση του μητρώου μισθοδο¬ 
τούμενων (Εισαγγελικών Λειτουργών-Δικαστικών Υπαλ¬ 
λήλων, Φυλάκων και καθαριστριών) και των ατομικών 
φακέλων τους, η αποστολή στο Τμήμα Μισθοδοσίας 
της Κεντρικής Υπηρεσίας του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων των μισθο- 


λογικών μεταβολών τους, καθώς και η λειτουργία και 
ενημέρωση της βάσης δεδομένων του προγράμματος 
μισθοδοσίας της Υπηρεσίας. 

2) Η τήρηση του Ηλεκτρονικού Μητρώου Απογραφής 
των Μισθοδοτούμενων της Υπηρεσίας μέσω του Ελ¬ 
ληνικού Δημοσίου καθώς και διαγραφής αυτών λόγω 
συνταξιοδότησης, μετάθεσης, απόλυσης κ.λπ., και η χο¬ 
ρήγηση σχετικών βεβαιώσεων. 

3) Η ανάρτηση στο Πρόγραμμα ΔΙΑΥΓΕΙΑ των παντός 
είδους πράξεων και αποφάσεων της Υπηρεσίας και η 
αποκλειστική διαχείριση του Κεντρικού Ηλεκτρονικού 
Μητρώου Δημοσίων Συμβάσεων (ΑΔΑΜ) και του Μη¬ 
τρώου Ψηφιακής Υποδομής. 

4) Η σύνταξη στις αρχές κάθε έτους βεβαιώσεων απο¬ 
δοχών των μισθοδοτούμενων για φορολογική χρήση. 

5) Η σύνταξη καταστάσεων πληρωμής Δικαστικών 
Γραμματέων, Επιμελητών Δικαστηρίων για έκτακτες 
αμοιβές, όπως υπερωριακή απασχόληση, μέσω του προ¬ 
γράμματος μισθοδοσίας της Υπηρεσίας και υποβολή 
αυτών για έκδοση Χρηματικού Εντάλματος Πληρωμής 
στην Ενιαία Αρχή Πληρωμών. 

6) Η σύνταξη καταστάσεων πληρωμής Εισαγγελικών 
Λειτουργών, Δικαστικών Γραμματέων, Επιμελητών Δι¬ 
καστηρίων για τη συμμετοχή τους πέραν του ωραρίου 
εργασίας τους σε εκλογικά συνεργεία απαραίτητα για 
την προπαρασκευή και διενέργεια των Βουλευτικών, 
Νομαρχιακών, Δημοτικών Εκλογών καθώς επίσης και 
των Εκλογών για το Ευρωπαϊκό Κοινοβούλιο, μέσω του 
προγράμματος μισθοδοσίας της Υπηρεσίας και υποβολή 
αυτών για έκδοση Χρηματικού Εντάλματος Πληρωμής 
στην Ενιαία Αρχή Πληρωμών. 

7) Ο έλεγχος και η υποβολή προς έγκριση στο Υπουρ¬ 
γείο Δικαιοσύνης, Διαφάνειας και Ανθρωπίνων Δικαιω¬ 
μάτων των εντός και εκτός έδρας οδοιπορικών εξόδων 
των Επιμελητών Δικαστηρίων. 

8) Ο έλεγχος και η υποβολή προς έγκριση στο Υπουρ¬ 
γείο Δικαιοσύνης, Διαφάνειας και Ανθρωπίνων Δικαιω¬ 
μάτων των παντός είδους εξόδων εγκατάστασης λόγω 
απόσπασης ή μετάθεσης των Εισαγγελικών Λειτουργών. 

9) Η υποβολή στο Υπουργείο Δικαιοσύνης, Διαφάνειας 
και Ανθρωπίνων Δικαιωμάτων καταστάσεων πληρωμών 
σχετικών με την εκτέλεση δικαστικών αποφάσεων. 

10) Η διαχείριση της Πάγιας Προκαταβολής. 

11) Ο απολογισμός των δαπανών και η κατάρτιση του 
νέου προϋπολογισμού, σύμφωνα με τις ανάγκες της 
Υπηρεσίας. 

12) Η εξασφάλιση μέσω της Επιτροπής Διαχείρισης της 
Επιχορήγησης του Εφετείου Πατρών και του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων 
(Τμήμα Προϋπολογισμού και ΤΑΧΔΙΚ) των απαιτούμενων 
πιστώσεων αναγκαίων για τις διάφορες προμήθειες και 
υπηρεσίες που ανατίθενται ανάλογα με το ποσό της 
προϋπολογισθείσας δαπάνης, με τη διαδικασία είτε της 
απευθείας ανάθεσης, είτε μέσω πρόχειρου διαγωνισμού, 
είτε μέσω ανοιχτού διαγωνισμού. 

13) Η εξασφάλιση μέσω του Υπουργείου Εσωτερικών 
των απαιτούμενων πιστώσεων για τις διάφορες προμή¬ 
θειες και υπηρεσίες που είναι αναγκαίες για την προπα¬ 
ρασκευή και διενέργεια των Βουλευτικών, Νομαρχιακών 
και Δημοτικών Εκλογών καθώς επίσης και των Εκλογών 
για το Ευρωπαϊκό Κοινοβούλιο. 

14) Η σύνταξη και υποβολή των δικαιολογητικών για 
πληρωμή των δικαιούχων προμηθευτών και συντηρη¬ 
τών της Εισαγγελίας Πρωτοδικών Πατρών είτε από την 

Επιτροπή Διαχείρισης της Επιχορήγησης του Εφετείου 
Πατρών είτε από το Υπουργείο Δικαιοσύνης, Διαφάνειας 
και Ανθρωπίνων Δικαιωμάτων (Τμήμα Προϋπολογισμού 
και ΤΑΧΔΙΚ). 

15) Η εφαρμογή των σύγχρονων μεθόδων και συστη¬ 
μάτων Πληροφορικής και η ανελλιπής υποστήριξη και 
λειτουργία όλου του μηχανογραφικού (υλικού-λογισμι- 
κού) εξοπλισμού που έχει εγκατασταθεί στην Εισαγ¬ 
γελία για την καλύτερη οργάνωση και λειτουργία των 
υπηρεσιών της. 

16) Η ανάλυση, ο σχεδιασμός και η σταδιακή υλοποί¬ 
ηση της μηχανογράφησης των εργασιών σε όλα τα 
Τμήματα της Εισαγγελίας, σε συνεργασία και με άλλες 
δικαστικές ή μη υπηρεσίες (Ελληνική Αστυνομία, Εφορί¬ 
ες, ΙΚΑ και άλλα Ασφαλιστικά Ταμεία, Υπουργεία κ.α.), 
καθώς και ο σχεδιασμός και η σταδιακή διασύνδεση 
της Υπηρεσίας με Δικαστικές Υπηρεσίες (Πρωτοδικεία, 
Εφετεία κ.α.) και με άλλες εμπλεκόμενες Υπηρεσίες (Ελ¬ 
ληνική Αστυνομία, Εφορίες, ΙΚΑ και άλλα Ασφαλιστικά 
Ταμεία, Υπουργεία κ.α). 

17) Η κεντρική διαχείριση των εξυπηρετών (εβΓνθΓε) 
της Εισαγγελίας. 

18) Η διαχείριση της εγκατάστασης του διαδικτύου της 
υπηρεσίας και η ηλεκτρονική αλληλογραφία. 

19) Η διαχείριση των παντός είδους αναλωσίμων και 
μη υλικών, που περιλαμβάνει τη διανομή αυτής στα 
Τμήματα της Εισαγγελίας κατά μήνα και την προς τούτο 
τήρηση και ενημέρωση σχετικών καρτελών χρέωσης. 

20) Η τήρηση βιβλίου και μητρώου επίπλων και σκευ¬ 
ών και η απόσυρση παλαιών επίπλων, συσκευών και 
μηχανημάτων γραφείου μέσω ΟΔΔΥ και εταιριών ανα¬ 
κύκλωσης. 

21) Η εποπτεία των μηχανημάτων φωτοαντιγραφής, 
των συσκευών τηλεομοιοτυπίας καθώς και των τηλε¬ 
φωνικών συνδέσεων μέσω του ΟΤΕ. 

22) Η μέριμνα για τον καθαρισμό, ευπρεπισμό και τη 
φύλαξη των γραφείων της Εισαγγελίας. 

23) Η εποπτεία και ο έλεγχος των φυλάκων και κα¬ 
θαριστριών. 

Δ. Η διεκπεραίωση των εργασιών του Εισαγγελέα 
Ανηλίκων, όπου ιδίως υπάγονται: 

1) Η εκτέλεση παραγγελιών του Εισαγγελέα Ανηλίκων 
επί θεμάτων ακροάσεως ανηλίκων, καθώς και ενηλίκων 
που στρέφονται κατά ανηλίκων. 

2) Η τήρηση φακέλων κοινωνικού περιεχομένου για τη 
στήριξη ανηλίκων που βρίσκονται σε κίνδυνο. 

Ε. Η διεκπεραίωση των εργασιών του Εισαγγελέα 
Ακροάσεων, όπου ιδίως υπάγονται: 

1) Οι διορθώσεις ληξιαρχικών πράξεων. 

2) Οι παραγγελίες καταχώρισης εκπρόθεσμων δηλώ¬ 
σεων γέννησης - βάπτισης - γάμου. 

3) Οι παραγγελίες για πνευματική λύση του γάμου που 
λύθηκε με αμετάκλητη δικαστική απόφαση. 

4) Οι άδειες για τέλεση πολιτικού γάμου σε άλλο τόπο 
από εκείνο που έχει οριστεί και οι άδειες για σύναψη 
γάμου πριν από την παρέλευση της νόμιμης προθεσμίας. 

5) Οι παραγγελίες προς Συμβολαιογράφους για τη χο¬ 
ρήγηση αντιγράφων συμβολαίων και λοιπών συμβολαιο¬ 
γραφικών εγγράφων σε όσους έχουν έννομο συμφέρον. 

6) Οι παραγγελίες στις υπηρεσίες του Δημοσίου και 
γενικά όλων των Επιχειρήσεων του Δημόσιου Τομέα 
να παραδίδουν έγγραφα ή να χορηγούν αντίγραφα σε 
όσους έχουν έννομο συμφέρον σύμφωνα με τις ισχύ- 
ουσες διατάξεις. 


7) Οι παραγγελίες για παροχή πληροφοριών για τα 
εισοδήματα συζύγων προς καθορισμό του ύψους της 
διατροφής (άρθρο 1445 ΑΚ). 

8) Ο εγκλεισμός ψυχικά πασχόντων σε Ψυχιατρικά 
Καταστήματα. 

9) Η παραλαβή δικογράφων που αναφέρονται στο 
άρθρο 134 ΚΠολΔ. 

10) Οι συστάσεις σε πολίτες μέσω των Αστυνομικών 
Τ μημάτων. 

11) Οι διατάξεις για προσωρινή απομάκρυνση ζώων. 

12) Οι παραγγελίες για έκδοση άδειας ταφής και εντα¬ 
φιασμού αζήτητων νεκρών. 

13) Οι παραγγελίες προς την Ιατροδικαστική Υπηρεσία 
για διενέργεια νεκροψίας. 

14) Οι επιδόσεις στον Εισαγγελέα σύμφωνα με τον 
ΚΠολΔ και το Αστικό Δίκαιο. 

15) Η παραλαβή και διεκπεραίωση επιδόσεων αστικών/ 
εμπορικών δικογράφων για το εξωτερικό. 

16) Η παραλαβή / περαίωση αιτημάτων επίδοσης ποι¬ 
νικών και αστικών δικογράφων από το εξωτερικό σε 
περιοχές αρμοδιότητας της Εισαγγελίας Πρωτοδικών 
Πατρών. 

17) Η εξέταση μαρτύρων στο πλαίσιο διεκδίκησης δι¬ 
ατροφής, διεξαγωγή αποδείξεων στο πλαίσιο αστικών/ 
εμπορικών υποθέσεων. 

18) Οι νομικές διατάξεις μεταφοράς κρατουμένων από 
το εξωτερικό στην Ελλάδα. 

ΣΤ. Οι Επιμελητές Δικαστηρίων, στους οποίους ιδίως 
υπάγονται: 

1) Η επίδοση πάσης φύσεως ποινικών δικογράφων και 
κατά κύριο λόγο κλήσεων και κλητήριων θεσπισμάτων, 
βουλευμάτων, απορριπτικών διατάξεων του Εισαγγε¬ 
λέα Εφετών Πατρών επί προσφυγών κατά κλητήριων 
θεσπισμάτων, ποινικών δικογράφων του εξωτερικού (δι¬ 
καστική συνδρομή), κλήσεων μαρτύρων προς εξέταση, 
κλήσεων πολιτών προς διευθέτηση διαφορών από τον 
Εισαγγελέα Ακροάσεων. 

2) Η επίδοση αποφάσεων και αποσπασμάτων σε ερή¬ 
μην καταδικασθέντες κατηγορούμενους. 

3) Η επίδοση ποινικών δικογράφων Ξένων Αρχών 
(Εισαγγελιών του Κράτους) στους διαμένοντες στην 
περιφέρεια του Πρωτοδικείου Πατρών. 

4) Η διανομή των ποινικών δικογράφων κατά περιοχή 
αρμοδιότητας Αστυνομικών Τμημάτων και η εργασία 
των επιδόσεων που εκτελείται και από Αστυνομικά όρ¬ 
γανα. 

5) Η συμπλήρωση των αποδεικτικών επιδόσεως στους 
μάρτυρες και κατηγορούμενους, στους οποίους γίνεται 
η επίδοση, σύμφωνα με τις διατάξεις του ΚΠΔ. 

6) Ο έλεγχος των αποδεικτικών επιδόσεως και η πα¬ 
ράδοση ή αποστολή αυτών στο Τμήμα ή στην Υπηρε¬ 
σία, από την οποία έχουν παραγγελθεί να κάνουν την 
επίδοση. 

7) Η σύνταξη ατομικών βιβλίων ή η ηλεκτρονική κατα¬ 
γραφή κάθε επιμελητή, από όπου φαίνεται η ημερομηνία 
παραλαβής της κλήσης - κλητήριου - απόφασης και η 
ημερομηνία παράδοσης ή αποστολής της. 

8) Ο έλεγχος του βιβλίου αυτού ανά μήνα από τον 
Προϊστάμενο του Τμήματος και η ενημέρωση του Διευ- 
θύνοντα την Εισαγγελία και του Διευθυντή της Γραμ- 
ματείας περί της πορείας των επιδόσεων. 

Στο Τμήμα αυτό ορίζεται να υπηρετούν πέντε (5) δικα¬ 
στικοί υπάλληλοι και δέκα (10) επιμελητές δικαστηρίων. 

Άρθρο 19 

Τμήμα Ποινικής Δίωξης 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Η διακίνηση των μηνύσεων, όπου ιδίως υπάγονται: 

1) Η κατάθεση των εγχειριζομένων μηνύσεων. 

2) Η πληροφόρηση του κοινού. 

3) Η παραλαβή των εγχειριζομένων μηνύσεων, των 
μηνύσεων από το ταχυδρομείο και ιδιοχείρως από διά¬ 
φορες υπηρεσίες (Αστυνομικές Αρχές, ΣΔΟΕ, ΔΟΥ κλπ), 
ο διαχωρισμός αυτών κατά κατηγορίες αδικημάτων, η 
αρίθμηση και καταχώρησή τους στα βιβλία (παραλαβής- 
διανομής), η αναγραφή του κωδικού αριθμού (ΑΒΜ), η 
χρέωση αυτών σε Εισαγγελικούς λειτουργούς, η ηλε¬ 
κτρονική καταχώρισή τους και η διανομή τους. 

4) Η παραλαβή των δικογραφιών αυτοφώρων αδικη¬ 
μάτων. 

5) Η διακίνηση, μετά την επεξεργασία, των μηνύσεων 
και των σχηματιζόμενων δικογραφιών και η ενημέρωση 
περί της δοθείσης πορείας. 

6) Η καταχώρηση αυτών σε δελτία και καρτέλες. 

7) Η ενημέρωση των καρτελών περί της πορείας των 
μηνύσεων και των δικογραφιών. 

8) Η αρίθμηση και καταχώριση δικογραφιών επί των 
οποίων διενεργείται από Εισαγγελικό λειτουργό αυτο¬ 
πρόσωπη προκαταρκτική εξέταση και η ενημέρωση περί 
της δοθείσης πορείας. 

9) Η διεκπεραίωση αναφορών και διατάξεων των 
Εισαγγελέων κατά τα άρθρα 43 και 47 ΚΠΔ, αρχειο¬ 
θετήσεων δικογραφιών του άρθρου 12 παρ. 5 εδ. β' 
Ν. 3500/2006, απαγορεύσεων εξόδου από τη χώρα, 
αποχής από την ποινική δίωξη, προσφυγών κατά δια¬ 
τάξεων, ανακλήσεων εγκλήσεων και αποδοχής, άρσεων 
απορρήτων και γνωστοποίησης στοιχείων ταυτότητας 
κατηγορουμένων. 

10) Η τήρηση και ενημέρωση ηλεκτρονικού βιβλίου 
εγκλημάτων ενδοοικογενειακής βίας επί ζητημάτων 
ποινικής διαμεσολάβησης. 

11) Η σύνταξη πινάκων κινήσεως μηνύσεων και δικο¬ 
γραφιών και εργασίας των Εισαγγελικών Λειτουργών. 

12) Η τήρηση αρχείων των άρθρων 43, 47 ΚΠΔ, αποχής 
από την ποινική δίωξη, αρχειοθετήσεων δικογραφιών 
του άρθρου 12 παρ. 5 εδ. β' Ν. 3500/2006 και αγνώστων 
δραστών. 

13) Η ταξινόμηση και αρχειοθέτηση των δελτίων παρα¬ 
λαβής - διανομής και η ενημέρωση των δελτίων αυτών 
με την περαιτέρω πορεία των δικογραφιών. 

14) Η λειτουργία του ηλεκτρονικού υπολογιστή, η πα¬ 
ρακολούθηση της πορείας των μηνύσεων - δικογραφιών 
και η παροχή πληροφοριών, βάσει των στοιχείων του, 
στους προς τούτο ενδιαφερομένους. 

15) Η τήρηση και ενημέρωση ηλεκτρονικού βιβλίου 
εγκλημάτων σχετικών με την υπηρεσία και τη διαφθορά. 

16) Η τήρηση και ενημέρωση ηλεκτρονικού βιβλίου 
εγκλημάτων σχετικών με την παράνομη διακίνηση ενη¬ 
λίκων και παιδιών. 

17) Η τήρηση και ενημέρωση ηλεκτρονικού βιβλίου 
εγκλημάτων υποθέσεων νομιμοποίησης εσόδων από 
εγκληματικές δραστηριότητες και χρηματοδότησης της 
τρομοκρατίας. 

18) Η τήρηση και ενημέρωση ηλεκτρονικού βιβλίου 
εγκλημάτων υποθέσεων σχετικών με τις φυλετικές δι¬ 
ακρίσεις. 

19) Η τήρηση και ενημέρωση βιβλίου αυτοφώρων 
εγκλημάτων υποθέσεων φοροδιαφυγής. 


20) Η παραλαβή των πειστηρίων. 

21) Η τήρηση και ενημέρωση ηλεκτρονικού βιβλίου 
πειστηρίων. 

22) Η τήρηση αρχείου αποδόσεως πειστηρίων. 

23) Η διεκπεραίωση παραγγελιών προς διάφορες Αρ¬ 
χές που αφορούν αποδόσεις κατασχεμένων αντικειμέ¬ 
νων, μετά την έκδοση αμετάκλητων αποφάσεων, έπειτα 
από σχετική αίτηση των προς τούτο νομιμοποιούμενων. 

24) Η διεκπεραίωση των Εισαγγελικών παραγγελιών 
αφ’ ενός προς τον γραμματέα πειστηρίων του Πρωτο¬ 
δικείου για καταστροφή ή δήμευση των πειστηρίων, αφ’ 
ετέρου προς το Ταμείο Παρακαταθηκών και Δανείων 
όσον αφορά την τύχη των γραμματίων σύστασης πα¬ 
ρακαταθήκης κατασχεθέντων χρημάτων. 

25) Η συσχέτιση εγγράφων σε δικογραφίες και μόνο 
ύστερα από γραπτή παραγγελία του αρμόδιου Εισαγ¬ 
γελέα. 

26) Η παροχή πληροφοριών στο κοινό για την πορεία 
των χρεωμένων δικογραφιών και η χορήγηση αντιγρά¬ 
φων και πιστοποιητικών πορείας στους προς τούτο 
νομιμοποιούμενους. 

27) Η διεκπεραίωση της σχετικής αλληλογραφίας. 

Β. Η διεκπεραίωση των εργασιών των Εισαγγελικών 
Γραφείων, όπου ιδίως υπάγονται: 

1) Η παραλαβή των δικογραφιών (ανακριτικών, προα- 
νακριτικών και προκαταρκτικών) από τη διακίνηση μη¬ 
νύσεων και το ταχυδρομείο και η ετοιμασία αυτών προς 
χρέωση από τον Διευθύνοντα την Εισαγγελία στους 
Εισαγγελικούς Λειτουργούς για επεξεργασία. 

2) Η καταχώρηση των δικογραφιών που χρεώθηκαν 
στις καρτέλες των Εισαγγελέων, η αρίθμηση, η ηλεκτρο¬ 
νική καταχώρηση των δικογραφιών και η ενημέρωση 
περί της δοθείσης πορείας. 

3) Η σύνταξη πινάκων εργασίας Εισαγγελικών Λει¬ 
τουργών και κίνησης δικογραφιών κατά δίμηνο στα 
Πταισματοδικεία και στα Ειρηνοδικεία. 

4) Η αναλυτική σύνταξη πινάκων για την ενημέρωση 
των Εισαγγελικών Αρχών για την πορεία των διεκπεραι- 
ούμενων δικογραφιών καθώς και των πινάκων εργασίας 
των εισαγγελικών λειτουργών. 

5) Η τήρηση αρχείων άρθρων 43, 47 ΚΠΔ, αποχής από 
την ποινική δίωξη και αγνώστων δραστών. 

6) Η διεκπεραίωση αναφορών και διατάξεων των Ει¬ 
σαγγελέων κατά τα άρθρα 43 και 47 ΚΠΔ, αποχής από 
την ποινική δίωξη και αρχείου αγνώστων δραστών. 

7) Η παρακολούθηση των πράξεων του άρθρου 59 παρ. 
2 ΚΠΔ και η τήρηση του σχετικού βιβλίου. 

8) Η συσχέτιση εγγράφων σε δικογραφίες και μόνο 
ύστερα από έγγραφη παραγγελία του αρμόδιου Εισαγ¬ 
γελέα. 

9) Η παροχή πληροφοριών στο κοινό για την πορεία 
των χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

10) Η διεκπεραίωση της σχετικής αλληλογραφίας. 

Γ. Τα Κατηγορητήρια, όπου ιδίως υπάγονται: 

1) Η παραλαβή των δικογραφιών από τις μηνύσεις και 
τα Εισαγγελικό Γ ραφεία. 

2) Η σύνταξη και η καθαρογραφή των κατηγορητηρίων 
Μονομελούς, Τριμελούς και Ανηλίκων που παραπέμπο- 
νται στα ακροατήρια με την αυτόφωρη διαδικασία, με 
απευθείας κλήση ή μετά από προανάκριση, με βάση 
σχέδιο κατηγορητηρίου που συντάσσεται από τον ασκή- 
σαντα τη δίωξη Εισαγγελέα. 

3) Η κατάρτιση πινάκων εισαγωγής - διεκπεραίωσης - 
εκκρεμότητας κατηγορητηρίων Μονομελούς, Τριμελούς 
και Ανηλίκων. 

4) Η παροχή πληροφοριών και η χορήγηση πιστοποι¬ 
ητικών πορείας και αντιγράφων στο κοινό. 

Στο Τμήμα αυτό ορίζεται να υπηρετούν επτά (7) δικα¬ 
στικοί υπάλληλοι και τρεις (3) επιμελητές δικαστηρίων. 

Άρθρο 20 

Τμήμα Προσδιορισμού 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Ο προσδιορισμός Τριμελούς και Εφέσεων, όπου 
ιδίως υπάγονται: 

1) Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά απο¬ 
φάσεων Μονομελούς και η διεκπεραίωση του προσδι¬ 
ορισμού αυτών προς εκδίκαση σε δικασίμους Τριμελών 
Πλημμελειοδικείων. 

2) Η σύνταξη και η ανάρτηση των εκθεμάτων στα 
αντίστοιχα γραφεία των πινακίων και στα ακροατήρια 
κατά τα οριζόμενα στο άρθρο 374 του ΚΠΔ. 

3) Η ηλεκτρονική καταχώρηση των ωρίμων και ανα¬ 
βλητικών δικογραφιών. 

4) Η κατάρτιση κλητήριων θεσπισμάτων και κλήσεων 
και η παράδοση αυτών στους Επιμελητές των Δικα¬ 
στηρίων ή η αποστολή τους στα αρμόδια Αστυνομικά 
Τμήματα για επίδοση. 

5) Η παραλαβή των αποδεικτικών επιδόσεων από τους 
Επιμελητές Δικαστηρίων και από τα Αστυνομικά Τμή¬ 
ματα, ο διαχωρισμός και η διανομή αυτών στα πινάκια. 
Ιδιαίτερα, σε υποθέσεις για τις οποίες υπάρχει κίνδυνος 
παραγραφής ή είχε προηγουμένως κηρυχθεί η συζήτη¬ 
σή τους απαράδεκτη, ο Προϊστάμενος του Τμήματος 
μεριμνά για την έγκαιρη επίδοση και ενημερώνει τον 
αρμόδιο Εισαγγελέα Προσδιορισμού 35 ημέρες προ της 
δικασίμου. 

6) Οι απαιτούμενες ενέργειες για τη μεταγωγή κρα¬ 
τουμένων. 

7) Η διαδικασία συμπλήρωσης αποφάσεων Τριμελούς 
Πλημμελειοδικείου. 

8) Η ηλεκτρονική καταχώρηση εφέσεων, κατ’ αντιμω¬ 
λία καταδικαστικών ή αθωωτικών αποφάσεων Τριμελούς 
Πλημμελειοδικείου και η υποβολή των εφέσεων αυτών 
μετά των σχετικών δικογραφιών στον Εισαγγελέα Εφε- 
τών. 

9) Η ηλεκτρονική καταχώρηση εφέσεων κατ’ αντιμωλία 
και ερήμην καταδικαστικών ή αθωωτικών αποφάσεων 
του Μονομελούς Πλημμελειοδικείου. 

10) Η ηλεκτρονική καταχώρηση αναιρέσεων κατ’ 
αντιμωλία καταδικαστικών ή αθωωτικών αποφάσεων 
Τριμελούς Πλημμελειοδικείου και η υποβολή των αναι¬ 
ρέσεων αυτών μετά των δικογραφιών στον Εισαγγελέα 
του Αρείου Πάγου. 

11) Η ηλεκτρονική καταχώρηση προσφυγών κατά κλη¬ 
τήριων θεσπισμάτων Τριμελούς Πλημμελειοδικείου, η 
ενημέρωση για την πορεία της προσφυγής και η επί¬ 
δοση της τυχόν απορριπτικής διάταξης του Εισαγγελέα 
Εφετών. 

12) Η ηλεκτρονική καταχώρηση ανακοπών κατ’ αποφά¬ 
σεων τιμωρίας λιπομαρτύρων, ο προσδιορισμός αυτών 
προς εκδίκαση και η ενημέρωση για τυχόν ανάκληση 
τους. 

13) Η αποστολή για εκτέλεση των αποφάσεων τιμω¬ 
ρίας λιπομαρτύρων, που δεν ανακλήθηκαν. 


14) Η εκκαθάριση της ημερήσιας αποζημίωσης και των 
οδοιπορικών εξόδων των μαρτύρων. 

15) Η χορήγηση πιστοποιητικών. 

16) Η συσχέτιση εγγράφων μετά από έγγραφη παραγ¬ 
γελία του Εισαγγελέα. 

17) Η διεκπεραίωση της αλληλογραφίας του Τμήματος. 

Β. Ο Προσδιορισμός Μονομελούς, όπου ιδίως υπά¬ 
γονται: 

1) Η εισαγωγή ωρίμων και αναβλητικών δικογραφι¬ 
ών, υποθέσεων κατά παραπομπή και εφέσεων κατά 
αποφάσεων Πταισματοδικείου και η διεκπεραίωση του 
προσδιορισμού αυτών προς εκδίκαση σε δικασίμους 
των Μονομελών Πλημμελειοδικείων. 

2) Η τήρηση βιβλίου εφέσεων κατ’ αποφάσεων του 
Πταισματοδικείου. 

3) Η σύνταξη και η ανάρτηση των εκθεμάτων στα 
αντίστοιχα γραφεία των πινακίων και στα ακροατήρια 
κατά τα οριζόμενα στο άρθρο 374 του ΚΠΔ. 

4) Η ηλεκτρονική καταχώρηση των ωρίμων και ανα¬ 
βλητικών δικογραφιών. 

5) Η κατάρτιση κλητήριων θεσπισμάτων και κλήσεων 
και η παράδοση αυτών στους Επιμελητές Δικαστηρίων 
ή η αποστολή τους στα αρμόδια Αστυνομικά Τμήματα 
για επίδοση. 

6) Η παραλαβή των αποδεικτικών επιδόσεων από τους 
Επιμελητές Δικαστηρίων και από τα Αστυνομικά Τμή¬ 
ματα, ο διαχωρισμός και η διανομή τους στα πινάκια. 
Ιδιαίτερα, σε υποθέσεις για τις οποίες υπάρχει κίνδυνος 
παραγραφής ή είχε προηγουμένως κηρυχθεί η συζήτη¬ 
σή τους απαράδεκτη, ο Προϊστάμενος του Τμήματος 
μεριμνά για την έγκαιρη επίδοση και ενημερώνει τον 
αρμόδιο Εισαγγελέα Προσδιορισμού 35 ημέρες προ της 
δικασίμου. 

7) Οι απαιτούμενες ενέργειες για τη μεταγωγή κρα¬ 
τουμένων. 

8) Η διαδικασία συμπλήρωσης αποφάσεων Μονομε¬ 
λούς Πλημμελειοδικείου. 

9) Η ηλεκτρονική καταχώρηση ποινών λιπομαρτυρίας. 

10) Η ηλεκτρονική καταχώρηση ανακοπών κατά απο¬ 
φάσεων ποινών λιπομαρτυρίας, ο προσδιορισμός αυτών 
προς εκδίκαση και η ενημέρωση για τυχόν ανάκληση 
τους. 

11) Η αποστολή για εκτέλεση των ποινών λιπομαρ¬ 
τυρίας. 

12) Η υποβολή αναιρέσεων κατ’ αντιμωλία καταδικα- 
στικών ή αθωωτικών αποφάσεων Μονομελούς Πλημ¬ 
μελειοδικείου μετά των σχετικών δικογραφιών στον 
Εισαγγελέα του Αρείου Πάγου. 

13) Η εκκαθάριση της ημερήσιας αποζημίωσης και των 
οδοιπορικών εξόδων των μαρτύρων. 

14) Η χορήγηση πιστοποιητικών. 

15) Η συσχέτιση εγγράφων μετά από έγγραφη παραγ¬ 
γελία του Εισαγγελέα. 

16) Η διεκπεραίωση της αλληλογραφίας του Τμήματος. 

Γ. Ο προσδιορισμός του Δικαστηρίου Ανηλίκων, όπου 

ιδίως υπάγονται: 

1) Ο προσδιορισμός υποθέσεων στο Μονομελές και 
Τριμελές Δικαστήριο Ανηλίκων Πατρών. 

2) Η σύνταξη πινακίων και εκθεμάτων και η ανάρτηση 
αυτών. 

3) Η κατάρτιση κλητηρίων θεσπισμάτων και κλήσεων 
και η παράδοση αυτών στους Επιμελητές Δικαστηρί¬ 
ων ή η αποστολή τους στα Αστυνομικά Τμήματα προς 
επίδοση. 

4) Η παραλαβή και ο έλεγχος των αποδεικτικών επι- 
δόσεως και η διανομή αυτών στα πινάκια. 

5) Οι εφέσεις και η διεκπεραίωση της προβλεπόμενης 
για την εκδίκαση τους διαδικασία. 

6) Οι απαιτούμενες ενέργειες για τη μεταγωγή ανη¬ 
λίκων κρατουμένων. 

Στο Τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι και τέσσερις (4) επιμελητές δικα¬ 
στηρίων. 

Άρθρο 21 

Τμήμα Εκτέλεσης Αποφάσεων 
και Ποινικού Μητρώου. 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Η Εκτέλεση αποφάσεων, όπου ιδίως υπάγονται: 

1) Η εκτέλεση ερήμην αποφάσεων Τριμελούς και Μο¬ 
νομελούς Πλημμελειοδικείου, ενταλμάτων προσωρινής 
κράτησης και σύλληψης, καθώς και διατάξεων επιβολής 
περιοριστικών όρων. 

2) Η εκτέλεση των αποφάσεων του Δικαστηρίου Ανη¬ 
λίκων και η διαδικασία άρσεως ή μετατροπής των ανα¬ 
μορφωτικών μέτρων που επιβλήθηκαν με αυτές. 

3) Η καταχώρηση αποφάσεων υποδίκων και φυγό¬ 
ποινων, η τήρηση καρτελών αυτών, καθώς και η κατα¬ 
χώρηση αυτών στους οικείους φακέλους φυγόποινων. 

4) Η αποστολή αποσπασμάτων στις Αστυνομικές Αρ¬ 
χές για εκτέλεση. 

5) Η εξαγορά ποινών. 

6) Η καταχώριση των φυλακίσεων. 

7) Η αλληλογραφία με φυλακές και άλλες αρχές για 
θέματα που αφορούν την εκτέλεση αποφάσεων. 

8) Η απόδοση εγγυήσεων και η βεβαίωση χρηματικών 
ποινών στα αρμόδια δημόσια ταμεία. 

9) Η διόρθωση στοιχείων ταυτότητας καταδικασθέ- 
ντων. 

10) Η εκτέλεση αποφάσεων, όταν η έφεση απορρί¬ 
πτεται ανυποστήρικτη και όταν απορρίπτεται η αίτηση 
αναίρεσης. 

11) Η εισαγωγή αιτήσεων ακυρώσεως (αναζήτηση της 
δικογραφίας από το αρχείο του Πρωτοδικείου ή από το 
Εφετείο ή από την Εισαγγελία Εφετών κλπ). 

12) Ο καθορισμός συνολικής ποινής, η παροχή προ¬ 
θεσμίας καταβολής χρηματικής ποινής σε δόσεις και η 
περαιτέρω μετατροπή της χρηματικής ποινής σε κοι¬ 
νωφελή εργασία. 

13) Η παρακολούθηση της παροχής κοινωφελούς 
εργασίας μέχρι την ολοκλήρωση αυτής και η τυχόν 
ανάκληση αυτής. 

14) Οι αντιρρήσεις περί την εκτέλεση. 

15) Η αμφισβήτηση ανασταλτικότητας της έφεσης. 

16) Η μετατροπή των ποινών. 

17) Η αναβολή και η αναστολή εκτέλεσης. 

18) Η αφαίρεση χρόνου προσωρινής κράτησης. 

19) Η άρση απαγόρευσης εξόδου από τη χώρα και οι 
αποφυλακίσεις υποδίκων. 

20) Η απόδοση εγγυήσεως. 

21) Η παρακολούθηση των θεραπευτικών προγραμμά¬ 
των απεξάρτησης χρηστών ναρκωτικών ουσιών κατά 
την έννοια του άρθρου 33 Ν. 4139/2013. 

22) Η εκτέλεση των εισαγγελικών διατάξεων του άρ¬ 
θρου 74 ΠΚ για τους υπό απέλαση υπηκόους τρίτων 
χωρών και η τήρηση σχετικών φακέλων. 

23) Η έκδοση πιστοποιητικών μη δίωξης. 


24) Η συσχέτιση εγγράφων και μόνο με έγγραφη πα¬ 
ραγγελία του αρμοδίου Εισαγγελέα. 

25) Η διεκπεραίωση της σχετικής με τα ανωτέρω αλ¬ 
ληλογραφίας. 

26) Η λειτουργία του Τμήματος το Σάββατο και τις αρ¬ 
γίες μόνο ως προς τους συλληφθέντες-κρατουμένους. 

Β. Τα Βουλεύματα, όπου ιδίως υπάγονται: 

1) Η παραλαβή και προώθηση αιτήσεων αυτοπρόσω¬ 
πης εμφάνισης διαδίκων. 

2) Η διόρθωση Βουλευμάτων. 

3) Η υποβολή δικογραφιών, μετά την άσκηση ενδίκων 
μέσων, στον Εισαγγελέα του Αρείου Πάγου και στον 
Εισαγγελέα Εφετών. 

4) Η παράδοση απαλλακτικών, παραπεμπτικών και 
παρεμπιπτόντων βουλευμάτων στους Επιμελητές των 
Δικαστηρίων ή η αποστολή τους στα Αστυνομικά Τμή¬ 
ματα για επίδοση. 

5) Η αρχειοθέτηση απαλλακτικών βουλευμάτων. 

6) Η παραλαβή, επίδοση, διεκπεραίωση και αρχειοθέ¬ 
τηση βουλευμάτων. 

7) Η εισαγωγή των δια βουλευμάτων παραπεμπομέ- 
νων υποθέσεων στο ακροατήριο του Τριμελούς και του 
Μονομελούς Πλημμελειοδικείου. 

8) Η τήρηση και η ενημέρωση των παρακάτω βιβλίων: 
προτάσεων στο δικαστικό συμβούλιο και στον ανακριτή, 
βουλευμάτων, εφέσεων και αναιρέσεων κατά βουλευ¬ 
μάτων. 

9) Η παρακολούθηση των δικογραφιών με προσωρινά 
κρατούμενους και η τήρηση του σχετικού βιβλίου. 

10) Η παρακολούθηση της τήρησης των περιοριστικών 
όρων και η τυχόν αλλαγή ή μετατροπή τους. 

11) Ο χειρισμός των αιτήσεων υφ’ όρον απόλυσης 
κρατουμένων και προσφυγών κατά αποφάσεων του 
Πειθαρχικού Συμβουλίου της Φυλακής. 

12) Η διεκπεραίωση της σχετικής αλληλογραφίας. 

Γ. Οι Ερήμην αποφάσεις, όπου υπάγεται η εισαγωγή 
δικογραφιών ερήμην αποφάσεων Τριμελούς και Μο¬ 
νομελούς Πλημμελειοδικείου Πατρών προς περαιτέρω 
ενέργειες και ιδίως: 

1) Η αναγνώριση και η καταχώρηση των αποφάσεων 
στα αντίστοιχα ηλεκτρονικά βιβλία ερήμην αποφάσεων 
Τριμελούς και Μονομελούς Πλημμελειοδικείου. 

2) Η αποστολή αποσπασμάτων των ως άνω αποφά¬ 
σεων προς επίδοση στα αρμόδια Αστυνομικά Τμήματα. 

3) Ο έλεγχος των επιδόσεων και η ανά δίμηνο υπό¬ 
μνηση προς τα Αστυνομικά Τμήματα. 

4) Η συσχέτιση των σχετικών αποδεικτικών επιδόσεων 
των αποφάσεων στις οικείες δικογραφίες, όταν επι- 
στραφούν, και η αποστολή των δικογραφιών στο Ποινικό 
Μητρώο του Πρωτοδικείου Πατρών (με τα αποδεικτικά). 

5) Η ηλεκτρονική καταχώρηση των προς εκτέλεση 
αποσπασμάτων των αποφάσεων. 

6) Η αναζήτηση των δικογραφιών και η υποβολή στον 
Εισαγγελέα Εφετών εφέσεως κατά ερήμην αποφάσεως 
Τριμελούς Πλημμελειοδικείου με την δικογραφία και το 
αποδεικτικό επιδόσεως της αποφάσεως. 

7) Η υποβολή αναιρέσεως κατά ερήμην αποφάσεων 
στον Εισαγγελέα του Αρείου Πάγου με τη δικογραφία 
και το αποδεικτικό επιδόσεως. 

8) Η παράδοση στο Τμήμα Προσδιορισμού Τριμελούς - 
Μονομελούς και Ανηλίκων της Εισαγγελίας των εφέσε¬ 
ων κατά ερήμην αποφάσεων Μονομελούς με τη δικο¬ 
γραφία και το αποδεικτικό επιδόσεως της αποφάσεως. 

9) Η συσχέτιση εγγράφων. 

10) Η διεκπεραίωση της σχετικής αλληλογραφίας. 

Δ. Το Ποινικό Μητρώο, όπου ιδίως υπάγονται: 

1) Η σύνταξη, θεώρηση, ταξινόμηση, καταστροφή, αντι¬ 
κατάσταση δελτίων Ποινικού Μητρώου. 

2) Η παραλαβή αιτήσεων για έκδοση πιστοποιητικών 
ή αντιγράφων ποινικού μητρώου, ο έλεγχος και η έκ¬ 
δοση αυτών. 

3) Ο έλεγχος των ποινικών καταστάσεων για όλα τα 
Δικαστήρια. 

4) Η παραλαβή των αποστελλομένων δελτίων ποι¬ 
νικού μητρώου, ο έλεγχος αυτών, η ταξινόμηση τους 
λεξικογραφικώς, η παρακολούθηση των μεταβολών, η 
διαβίβαση δελτίων ποινικού μητρώου στις διάφορες δι¬ 
καστικές και λοιπές αρχές και η διαγραφή των δελτίων 
ποινικού μητρώου, μετά από αναίρεση, έφεση, ακύρωση 
ή επανάληψη διαδικασίας. 

5) Η παραλαβή και έκδοση εισαγγελικών διατάξεων 
για διαγραφή ποινών από το Ποινικό Μητρώο. 

6) Η διαδικασία ανάκλησης και άρσης της αναστολής 
ποινής (άρθρο 101 ΠΚ επ). 

7) Η διεκπεραίωση της σχετικής αλληλογραφίας. 

Στο Τμήμα αυτό ορίζεται να υπηρετούν επτά (7) δικα¬ 
στικοί υπάλληλοι και ένας (1) επιμελητής δικαστηρίων. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ ΚΑΙ ΡΥΘΜΙΣΕΙΣ 
Άρθρο 22 

Εισαγγελείς Υπηρεσίας 

1) Κατά τις εργάσιμες ημέρες από ώρας 07:00 πμ έως 
15:00 μμ εκτελεί υπηρεσία στο κατάστημα της Εισαγ¬ 
γελίας ένας (1) Εισαγγελικός Λειτουργός, ο οποίος ορί¬ 
ζεται από τον Διευθύνοντα με μηνιαία κατάσταση που 
κοινοποιείται στον Εισαγγελέα Εφετών και στις προανα- 
κριτικές Αρχές, ενώ από ώρα 15:00 μμ έως 07:00 πμ της 
επομένης ημέρας οφείλει να βρίσκεται στην κατοικία 
του. Ο Εισαγγελικός λειτουργός, που εκτελεί την υπη¬ 
ρεσία αυτή, παραλαμβάνει και χειρίζεται τις συνοδείες, 
επικοινωνεί με τις αστυνομικές και άλλες αρχές που 
ενεργούν προανάκριση, παρέχει οδηγίες για το χειρισμό 
επειγουσών υποθέσεων, χειρίζεται όλα τα περιστατικά 
και τις υποθέσεις που ανήκουν στις ακροάσεις και τις 
γνωμοδοτήσεις, όλα τα έκτακτα περιστατικά που ανή¬ 
κουν στον προσδιορισμό και την εκτέλεση, παρίσταται 
στις κατ’ οίκον έρευνες, καθώς επίσης και σε οποια¬ 
δήποτε άλλη επείγουσα ανακριτική πράξη, όταν απαι¬ 
τείται η παρουσία του κατά νόμον. Τέλος, παρίσταται 
και σε απαγορευμένες συγκεντρώσεις ή συναθροίσεις, 
όταν υπάρχει σοβαρός κίνδυνος διάπραξης εγκλημάτων 
και διατάραξης της δημόσιας τάξης, προκειμένου να 
εποπτεύει την προανάκριση, ή εφόσον δεν ενεργείται 
προανάκριση, να απευθύνει τις αναγκαίες συστάσεις, 
σύμφωνα με τις διατάξεις των άρθρων 24 παρ. 2, 25 
παρ. 1 εδ. γ' και δ', εδ. α' Ν. 1756/1988. 

2) Τα Σάββατα, τις Κυριακές και τις λοιπές αργίες 
από ώρας 10:00 πμ έως 13:00 μμ εκτελεί υπηρεσία στο 
κατάστημα της Εισαγγελίας, με όλες τις αρμοδιότητες 
που αναφέρονται στην παρ. 1 του παρόντος άρθρου, 
ένας (1) Εισαγγελικός Λειτουργός, ο οποίος ορίζεται 
από τον Διευθύνοντα με μηνιαία κατάσταση που κοι¬ 
νοποιείται στον Εισαγγελέα Εφετών και στις προανα- 
κριτικές Αρχές, με τη Γραμματειακή υποστήριξη ενός (1) 
δικαστικού υπαλλήλου που ορίζεται από τον Διευθυντή 
της Διεύθυνσης της Γραμματείας. 


Αρθρο 23 

Ασφαλιστικά Μέτρα 

Οι αιτήσεις ασφαλιστικών μέτρων του ΑΝ 1539/1938 
ανατίθεται κατά σειρά σε όλους τους Εισαγγελικούς 
λειτουργούς. 

Αρθρο 24 

Αρμόδιοι να αποφασίσουν για την απόλυση ατόμου, 
που έχει συλληφθεί για τέλεση αυτοφώρου εγκλήματος 
και εφόσον συντρέχει ειδικός προς τούτο λόγος, κατά 
το χρόνο που δεν λειτουργεί η Εισαγγελία είναι ο Δι- 
ευθύνων την Εισαγγελία και ο εκάστοτε Εισαγγελέας 
Υπηρεσίας. 

ΚΕΦΑΛΑΙΟ Ε' 

ΠΟΙΝΙΚΑ ΔΙΚΑΣΤΗΡΙΑ - ΚΛΗΡΩΣΕΙΣ ΕΙΣΑΓΓΕΛΙΚΩΝ 
ΛΕΙΤΟΥΡΓΩΝ ΣΤΑ ΠΟΙΝΙΚΑ ΔΙΚΑΣΤΗΡΙΑ- 
ΤΜΗΜΑΤΑ ΔΙΑΚΟΠΩΝ - ΤΕΛΙΚΕΣ ΔΙΑΤΑΞΕΙΣ 

Αρθρο 25 

Ποινικά Δικαστήρια 

Τα ποινικά Δικαστήρια είναι αυτά που ορίζονται και 
συνεδριάζουν σύμφωνα με τον ισχύοντα Κανονισμό του 
Πρωτοδικείου Πατρών. Δηλαδή: 

Α) Το Μικτό Ορκωτό Δικαστήριο (ΜΟΔ). 

Β) Τα Τριμελή Πλημμελειοδικεία: Α', Β' και Φορολο¬ 
γικών Υποθέσεων. 

Γ) Το Μονομελές Πλημμελειοδικείο και το Μονομελές 
Φορολογικών Υποθέσεων. 

Δ) Τα Δικαστήρια Ανηλίκων: Μονομελές και Τριμελές. 

Άρθρο 26 

Συνεδριάσεις Ποινικών Δικαστηρίων 

1. Τα δικαστήρια που αναφέρονται στο προηγούμενο 
άρθρο συνεδριάζουν κατά τις εργάσιμες ημέρες, όπως 
κάθε φορά ορίζει ο Κανονισμός του Πρωτοδικείου Πα¬ 
τρών. Κατ’ εξαίρεση συνεδριάζουν Αυτόφωρα Τριμελούς 
και Μονομελούς και κατά τα Σάββατα, όπως επίσης και 
κατά τις αργίες, αν η προηγουμένη ημέρα είναι επίσης 
αργία. 

2. Οι συνεδριάσεις των ποινικών δικαστηρίων κατά 
τις εργάσιμες ημέρες αρχίζουν πάντοτε στις 09:00 πμ, 
πλην Σαββάτου και αργιών που αρχίζουν στις 13:00 μμ. 

Άρθρο 27 

Κλήρωση των Εισαγγελικών Λειτουργών 
στις συνθέσεις των Ποινικών Δικαστηρίων 

1. Οι λεπτομέρειες της διαδικασίας κλήρωσης των 
Εισαγγελικών Λειτουργών στις συνθέσεις των Ποινικών 
Δικαστηρίων ρυθμίζονται, όπως ο νόμος ορίζει. 

2. Οι Εισαγγελείς, που αναπληρώνουν τους Εισαγγε¬ 
λείς της'Εδρας, οφείλουν να βρίσκονται στο κατάστημα 
της Εισαγγελίας στις 08:30 πμ. 

Άρθρο 28 

Προσδιορισμός υποθέσεων 

Κατά την περίοδο των Εορτών των Χριστουγέννων 
και συγκεκριμένα από την 22α Δεκεμβρίου έως και την 
6η Ιανουάριου, καθώς επίσης και κατά την περίοδο των 
εορτών του Πάσχα, δηλαδή τη Μεγάλη Εβδομάδα έως 
και την εβδομάδα της Διακαινησίμου, δεν προσδιορίζο¬ 
νται υποθέσεις στα Ποινικά Δικαστήρια. Κατά τις περιό¬ 
δους αυτές λειτουργούν μόνο τα Αυτόφωρα Τριμελούς 
και Μονομελούς Πλημμελειοδικείου. Κατά την περίοδο 
των θερινών διακοπών (1 Ιουλίου έως και 15 Σεπτεμ¬ 
βρίου) δεν προσδιορίζονται προς εκδίκαση τακτικές 
ποινικές υποθέσεις. Ομοίως και στις οριζόμενες από 
το νόμο ημέρες αργίας των δημοσίων υπηρεσιών. Κατ’ 
εξαίρεση τον μήνα Ιούλιο και το πρώτο Ιδνθήμερο του 

μήνα Σεπτεμβρίου προσδιορίζονται υποθέσεις ενώπιον 
του Τριμελούς και του Μονομελούς Πλημμελειοδικείου 
έδρας και Δικαστηρίου Ανηλίκων (Μονομελές, Τριμελές), 
όπως οι δικάσιμοι αυτών ορίζονται κάθε φορά από τον 
Κανονισμό του Πρωτοδικείου Πατρών. Κατά το μήνα 
Αύγουστο λειτουργούν μόνο τα Αυτόφωρα Δικαστήρια 
(Μονομελή και Τριμελή), με ώρα έναρξης των συνεδρι- 
άσεών τους την 13:00 μμ. 

Αρθρο 29 
Τμήματα διακοπών 

Τα τμήματα διακοπών της Εισαγγελίας και ο αριθμός 
των Εισαγγελικών λειτουργών που θα υπηρετήσουν σε 
αυτά καθορίζονται με απόφαση της Ολομέλειας της 
Εισαγγελίας, ύστερα από εισήγηση του Διευθύνοντος 
περί των λειτουργικών αναγκών της υπηρεσίας, εντός 
του δεύτερου δεκαπενθημέρου του μήνα Μάίου κάθε 
έτους. Κατά την κατάρτιση των τμημάτων διακοπών 
λαμβάνονται υπ’ όψη και συνεκτιμώνται η αρχαιότητα, η 
υπηρεσία στα τμήματα διακοπών προηγουμένων ετών, 
οι τυχόν ειδικές ανάγκες ορισμένων Εισαγγελικών λει¬ 
τουργών (συνυπηρέτηση κλπ) και οι επιθυμίες αυτών. 

Αρθρο 30 

Ωράριο λειτουργίας 

Το ωράριο λειτουργίας των Υπηρεσιών της Εισαγγελί¬ 
ας καθορίζεται από την ισχύουσα νομοθεσία. Η επικοι¬ 
νωνία με το κοινό, εκτός του Εισαγγελέα Ακροάσεων, 
αρχίζει στις 09:00 πμ και λήγει στις 13:00 μμ, εκτός αν 
συντρέχει εξαιρετικός λόγος. Οι μηνύσεις εγχειρίζονται 
από ώρα 09:00 πμ έως 14:00 μμ. Εγχείριση μήνυσης μετά 
την παρέλευση του χρόνου αυτού επιτρέπεται μόνο 
όταν υπάρχουν εξαιρετικοί λόγοι. 

Αρθρο 31 

Ο Διευθύνων την Εισαγγελία συγκαλεί τους Προϊστα¬ 
μένους των Τμημάτων και τον Διευθυντή της Γραμμα- 
τείας κάθε δύο (2) μήνες προς συζήτηση θεμάτων που 
αφορούν την εύρυθμη λειτουργία της Γραμματείας. 

Αρθρο 32 

Τοποθέτηση υπαλλήλων 

Η τοποθέτηση των υπαλλήλων που υπηρετούν στην 
Εισαγγελία κατά την έναρξη ισχύος του παρόντος κα¬ 
νονισμού στα διάφορα Τ μήματα και Γ ραφεία θα γίνει με 
απόφαση του Διευθύνοντος την Εισαγγελία. Με όμοια 
απόφαση θα γίνεται ανά διετία η μετακίνηση-τοποθέτη- 
ση των υπαλλήλων στα διάφορα Τμήματα και Γ ραφεία, 
ύστερα από πρόταση του Προϊσταμένου της Διεύθυν¬ 
σης της Γ ραμματείας της Εισαγγελίας. Κατ’ εξαίρεση 
και κατά περίπτωση ο χρόνος αυτός μπορεί με όμοια 
απόφαση να μειωθεί ή να παραταθεί ανάλογα με τις 
υπηρεσιακές ανάγκες. 

Αρθρο 33 

Αντικατάσταση ή τροποποίηση του παρόντος κανονι¬ 
σμού γίνεται όπως ο νόμος κάθε φορά ορίζει. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενόμενη με την υπ’ αριθμ. 2/2015 απόφαση 
της Ολομέλειας της Εισαγγελίας Πρωτοδικών Πατρών 
συμπλήρωση - τροποποίηση του Κανονισμού της Εσω¬ 
τερικής Υπηρεσίας αυτής, συμπληρώνοντας το άρθρο 
5 παρ. 2 αυτού ως εξής: 

Αρθρο 5 

Ολομέλεια της Εισαγγελίας 

2) Την Ολομέλεια συγκαλεί ο Εισαγγελέας που διευ¬ 
θύνει την Εισαγγελία και προεδρεύει αυτής. Η σύγκλησή 


της είναι υποχρεωτική όταν: α) το ζητήσουν εγγράφως 
τα 2/5 των Εισαγγελικών Λειτουργών που υπηρετούν 
στην Εισαγγελία κατά το χρόνο της αίτησης, β) ζητηθεί 
από τον Πρόεδρο Πρωτοδικών και εφόσον η σύγκλη¬ 
σή της αφορά ζητήματα γενικότερου ενδιαφέροντος 
οργάνωσης και λειτουργίας της Εισαγγελίας και γ) ζη¬ 
τηθεί με απόφαση του οικείου δικηγορικού συλλόγου 
για θέματα που άπτονται της άσκησης του δικηγορικού 
λειτουργήματος, κατά τη συζήτηση των οποίων δικαιού¬ 
ται ο πρόεδρος ή εκπρόσωπος του οικείου δικηγορικού 
συλλόγου να παρίσταται και να μετέχει της συζητήσεως 
και αποχωρεί πριν από την έναρξη της ψηφοφορίας. 

Μετά ταύτα ο Κανονισμός Εσωτερικής Υπηρεσίας της 
Εισαγγελίας Πρωτοδικών Πατρών τροποποιηθείς έχει 
ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΗΣ ΕΙΣΑΓΓΕΛΙΑΣ ΠΡΩΤΟΔΙΚΩΝ ΠΑΤΡΩΝ 

ΚΕΦΑΛΑΙΟ Α' 

ΟΡΓΑΝΩΣΗ - ΛΕΙΤΟΥΡΓΙΑ 
ΚΑΙ ΔΙΕΥΘΥΝΣΗ ΤΗΣ ΕΙΣΑΓΓΕΛΙΑΣ 

Άρθρο 1 

Τ μήματα και Γ ραφεία 

Στην Εισαγγελία Πρωτοδικών Πατρών, για την εύρυθ¬ 
μη διεξαγωγή της υπηρεσίας και την εξυπηρέτηση των 
λειτουργικών αναγκών της, έχουν συσταθεί και λειτουρ¬ 
γούν τα Τ μήματα που αναφέρονται στο επόμενο άρθρο, 
καθώς και τα Γ ραφεία που αναφέρονται στα άρθρα 3 
και 8 του παρόντος. 

Άρθρο 2 

Τα Τμήματα της Εισαγγελίας είναι τα ακόλουθα: 

Α. Τμήμα Διοικητικού. 

Β. Τμήμα Ποινικής Δίωξης. 

Γ. Τμήμα Προσδιορισμού. 

Δ. Τμήμα Εκτέλεσης Αποφάσεων και Ποινικού Μη¬ 
τρώου. 

Άρθρο 3 

Τα Γραφεία της Εισαγγελίας είναι τα ακόλουθα: 

α) το Γ ραφείο του Διευθύνοντος, 

β) το Γ ραφείο Γ νωμοδοτήσεων, 

γ) το Γ ραφείο Ανακρίσεων. 

Άρθρο 4 

Διεύθυνση Εισαγγελίας 

Την Εισαγγελία διευθύνει ο αρχαιότερος σε βαθμό 
Εισαγγελέας Πρωτοδικών, σύμφωνα με τις ισχύουσες 
διατάξεις του Κώδικα Οργανισμού Δικαστηρίων και Κα- 
ταστάσεως Δικαστικών Λειτουργών, ο οποίος φροντίζει 
για την εύρυθμη λειτουργία της και έχει τις ακόλουθες 
αρμοδιότητες: 

1) Εκπροσωπεί την Εισαγγελία. 

2) Συγκαλεί την Ολομέλεια της Εισαγγελίας στις 
προβλεπόμενες από το νόμο περιπτώσεις, καθορίζει 
την ημερήσια διάταξη και διευθύνει τις εργασίες της. 
Ζητεί τη σύγκληση της Ολομέλειας του Πρωτοδικείου 
επί ζητημάτων γενικότερου ενδιαφέροντος οργάνωσης 
και λειτουργίας αυτού. 

3) Καθορίζει τις υπηρεσίες των Εισαγγελικών Λει¬ 
τουργών, τοποθετεί και μετακινεί αυτούς σε ένα ή πε¬ 
ρισσότερα Τμήματα και Γραφεία ή σε εποπτεία ενός ή 
περισσότερων Τ μημάτων και Γ ραφείων, τους αναθέτει 
την επεξεργασία των δικογραφιών, μηνύσεων, εγκλήσε¬ 
ων, αναφορών, διοικητικών πορισμάτων κλπ και παραγ- 
γέλλει οποιαδήποτε ενέργεια που από το νόμο υπάγεται 

στα καθήκοντα τους και εμπίπτει στην αρμοδιότητα της 
Εισαγγελίας Πρωτοδικών Πατρών. 

4) Προίσταται της Γραμματείας της Εισαγγελίας και 
με την αρμοδιότητα του αυτή, τοποθετεί στα Τμήματα 
τους προϊσταμένους των Τμημάτων, τους δικαστικούς 
υπαλλήλους και τους επιμελητές και μετακινεί αυτούς 
από ένα Τμήμα σε άλλο, ανάλογα με τις λειτουργικές 
ανάγκες της υπηρεσίας, λαμβάνοντας υπόψη και τις 
ειδικές γνώσεις αυτών. Προβαίνει σε ανακατανομή των 
οργανικών θέσεων των υπαλλήλων των Τμημάτων της 
Γραμματείας μετά από εισήγηση του Διευθυντή της 
Γ ραμματείας. 

5) Εγκρίνει και χορηγεί τις άδειες στο προσωπικό της 
Γ ραμματείας της Εισαγγελίας. 

6) Η εσωτερική υπηρεσία, σε σχέση με την άσκηση 
των εισαγγελικών καθηκόντων, διεξάγεται από τον Ει¬ 
σαγγελέα που διευθύνει την Εισαγγελία και τους Εισαγ- 
γελικούς Λειτουργούς, οι οποίοι ορίζονται υπ’ αυτού και 
ενεργούν με γενική εντολή, κατά νόμο. 

7) Αποφασίζει για οποιοδήποτε άλλο θέμα, το οποίο 
δεν υπάγεται ρητά από το νόμο ή τον κανονισμό στην 
αρμοδιότητα αυτού ή της Ολομέλειας (τεκμήριο αρμο¬ 
διότητας). 

8) Σε περίπτωση που ο Διευθύνων απουσιάζει ή κω¬ 
λύεται αναπληρώνεται κατά νόμο. 

Στο Γ ραφείο του Διευθύνοντος την Εισαγγελία ορίζε¬ 
ται να υπηρετεί ένας (1) επιμελητής δικαστηρίων. 

Άρθρο 5 

Ολομέλεια της Εισαγγελίας 

1. Η Ολομέλεια της Εισαγγελίας αποτελείται από τους 
Εισαγγελείς, Αντεισαγγελείς και Παρέδρους που υπη¬ 
ρετούν σ’ αυτήν. 

2. Την Ολομέλεια συγκαλεί ο Εισαγγελέας που διευ¬ 
θύνει την Εισαγγελία και προεδρεύει αυτής. Η σύγκλησή 
της είναι υποχρεωτική όταν: α) το ζητήσουν εγγράφως 
τα 2/5 των Εισαγγελικών Λειτουργών που υπηρετούν 
στην Εισαγγελία κατά το χρόνο της αίτησης, β) ζητηθεί 
από τον Πρόεδρο Πρωτοδικών και εφόσον η σύγκλη¬ 
σή της αφορά ζητήματα γενικότερου ενδιαφέροντος 
οργάνωσης και λειτουργίας της Εισαγγελίας και γ) ζη¬ 
τηθεί με απόφαση του οικείου δικηγορικού συλλόγου 
για θέματα που άπτονται της άσκησης του δικηγορικού 
λειτουργήματος, κατά τη συζήτηση των οποίων δικαιού¬ 
ται ο πρόεδρος ή εκπρόσωπος του οικείου δικηγορικού 
συλλόγου να παρίσταται και να μετέχει της συζητήσεως 
και αποχωρεί πριν από την έναρξη της ψηφοφορίας. 

3. Στην αρμοδιότητα της Ολομέλειας υπάγονται: 

α) η κατάρτιση, συμπλήρωση, τροποποίηση, αντικα¬ 
τάσταση ή κατάργηση διατάξεων του κανονισμού της 
Εισαγγελίας, 

β) η λήψη αποφάσεων για θέματα γενικότερου ενδια¬ 
φέροντος οργάνωσης και λειτουργίας της Εισαγγελίας 
και απονομής της Ποινικής Δικαιοσύνης, 

γ) η κατάρτιση των τμημάτων διακοπών. 

4. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισά κατά το χρόνο της 
σύγκλησης μέλη της. Οταν δεν υπάρχει απαρτία η Ολο¬ 
μέλεια συνέρχεται αυτοδικαίως μετά τρεις (3) ημέρες 
σε ώρα που ορίζεται και ανακοινώνεται από τον Διευ- 
θύνοντα την Εισαγγελία. 

5. Οι Εισαγγελικοί λειτουργοί καλούνται εγγράφως 
προ επτά (7) τουλάχιστον ημερών από τη συνεδρίαση 
με ατομική πρόσκληση που περιέχει τα θέματα για τα 


οποία η Ολομέλεια καλείται να αποφασίσει και τοπο¬ 
θετείται στην υπηρεσιακή τους θυρίδα, καθώς και με 
γενική ανακοίνωση, η οποία αναρτάται στον πίνακα 
ανακοινώσεων της Εισαγγελίας. 

6. Οι αποφάσεις της Ολομέλειας λαμβάνονται με την 
απόλυτη πλειοψηφία των μελών της και υπερισχύουν 
των αποφάσεων των άλλων οργάνων της Εισαγγελίας 
για το ίδιο θέμα. 

7. Η συμμετοχή των Εισαγγελικών Λειτουργών στη 
συνεδρίαση της Ολομέλειας αποτελεί πρωταρχική υπο¬ 
χρέωση και καθήκον αυτών. 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 
ΤΩΝ ΕΙΣΑΓΓΕΛΕΩΝ 

Αρθρο 6 

Εισαγγελέας Διοικητικού 

Στο Τμήμα Διοικητικού ορίζεται ένας (1) Εισαγγελέας 
Πρωτοδικών (Εισαγγελέας Εσωτερικών Υποθέσεων και 
Ενδίκων Μέσων), ο οποίος έχει τις ακόλουθες αρμοδι¬ 
ότητες: 

1) Χειρίζεται τις πειθαρχικές δικογραφίες κατά Συμ¬ 
βολαιογράφων, Υποθηκοφυλάκων, αμίσθων Δικαστικών 
Επιμελητών και Αστυνομικών, στα πλαίσια των καθηκό¬ 
ντων τους ως προανακριτικών υπαλλήλων, παρίσταται 
στα οικεία Δικαστικά Συμβούλια και ασκεί εφέσεις κατά 
των αποφάσεων των Συμβουλίων αυτών. 

2) Γνωμοδοτεί επί νομικών θεμάτων, κατόπιν αιτήσεως 
οποιασδήποτε υπηρεσίας. 

3) Ενεργεί προκαταρκτικές-πειθαρχικές εξετάσεις 
κατά Δικαστικών υπαλλήλων, ύστερα από παραγγελία 
του Εισαγγελέα Εφετών και συντάσσει πόρισμα επί των 
εξετάσεων αυτών. 

4) Ενεργεί διοικητικές εξετάσεις για θέματα που αφο¬ 
ρούν την Εισαγγελία Πρωτοδικών Πατρών και χειρίζεται 
αιτήσεις παραπόνων πολιτών. 

5) Συντάσσει προτάσεις επί αμοιβών πραγματογνω- 
μόνων και υποβάλλει τα σχετικά έγγραφα στον Εισαγ¬ 
γελέα Εφετών Πατρών. 

6) Εποπτεύει τις κλήσεις των ενόρκων κάθε μήνα. 

7) Χειρίζεται όλα τα θέματα που έχουν σχέση με αι¬ 
τήσεις επανάληψης διαδικασίας. 

8) Γνωμοδοτεί επί αιτήσεων για χορήγηση αδειών 
οπλοφορίας. 

9) Κινεί τη διαδικασία για την κήρυξη προσώπων σε 
κατάσταση δικαστικής συμπαράστασης. 

10) Ασκεί ένδικα μέσα κατά αποφάσεων των Πλημμε¬ 
λειοδικείων και Πταισματοδικείων της Περιφέρειας του 
Πρωτοδικείου Πατρών ή διαβιβάζει σχετικές αιτήσεις 
διαδίκων στον Εισαγγελέα της Έδρας. 

11) Ασκεί ένδικα μέσα κατά αποφάσεων, που εκδίδο- 
νται κατά την εκούσια δικαιοδοσία. 

12) Ενημερώνει τους Εισαγγελικούς Λειτουργούς περί 
των τροποποιήσεων της κείμενης νομοθεσίας και της 
κρατούσας νομολογίας. 

13) Συγκεντρώνει καθημερινά τα ενδιαφέροντα για την 
Εισαγγελία δημοσιεύματα, τηρώντας και σχετικό αρχείο. 

14) Λαμβάνει γνώση των βουλευμάτων, τα οποία δια¬ 
φοροποιούνται ολικά ή εν μέρει από την υποβληθείσα 
εισαγγελική πρόταση και ενημερώνει σχετικά τον Δι- 
ευθύνοντα την Εισαγγελία. 

15) Παρακολουθεί τη νομοθεσία σχετικά με την επικύ¬ 
ρωση των διεθνών συμβάσεων που υπογράφει η χώρα 
και καθορίζει τη διαδικασία που πρέπει να ακολουθείται 

κατά την αίτηση ή την παροχή δικαστικής συνδρομής 
επί όλων των θεμάτων του δικαίου. 

16) Ελέγχει και κρίνει όλες τις αιτήσεις δικαστικής 
συνδρομής, που υποβάλλουν οι δικαστικές ή άλλες αρ¬ 
χές ή οι διάδικοι επί θεμάτων ιδιωτικού δικαίου προς 
τις αρχές άλλων Χωρών. 

17) Δέχεται τις αιτήσεις των ξένων αρχών επί των 
αυτών θεμάτων και κρίνει, αν θα παρασχεθεί η απαι- 
τούμενη συνδρομή και καθορίζει αυτός αποκλειστικά 
τις περαιτέρω ενέργειες, δυνάμενος να προβαίνει ο 
ίδιος και σε ανακριτικές ενέργειες, αν η σύμβαση το 
επιβάλλει ή κρίνει αυτός ότι χρειάζεται. 

18) Εποπτεύει τα της αλληλογραφίας με τις ημεδαπές 
ή τις ξένες αρχές επί των ως άνω θεμάτων. 

19) Ενημερώνει τον Διευθύνοντα την Εισαγγελία για 
κάθε σημαντικό θέμα που προκύπτει, κατά την άσκηση 
των καθηκόντων του. 

Αρθρο 7 

Εισαγγελείς Ποινικής Δίωξης 

Στο τμήμα Ποινικής Δίωξης ορίζονται όλοι οι Εισαγ¬ 
γελείς, Αντεισαγγελείς και Πάρεδροι που υπηρετούν 
στην Εισαγγελία, οι οποίοι έχουν τα κάτωθι αντικείμενα: 

1) Επεξεργάζονται τις εγχειριζόμενες μηνύσεις και τις 
μηνύσεις, τις μηνυτήριες αναφορές και τα διοικητικά 
πορίσματα, που αποστέλλονται με το ταχυδρομείο από 
τις προανακριτικές ή άλλες δημόσιες αρχές ή εγχειρί¬ 
ζονται στον Διευθύνοντα. 

2) Διεκπεραιώνουν τις συνοδείες αυτοφώρων. 

3) Χειρίζονται τις αιτήσεις για την εκταφή νεκρών και 
διενέργειας πραγματογνωμοσύνης, καθώς και τις άρσεις 
του απορρήτου των επικοινωνιών και τις γνωστοποιή¬ 
σεις στοιχείων ταυτότητας κατηγορουμένων. 

4) Θεωρούν και προσυπογράφουν πιστοποιητικά περί 
του ότι κινήθηκε ποινική δίωξη κατά συγκεκριμένου 
προσώπου για ορισμένες αξιόποινες πράξεις ή ότι δεν 
κινήθηκε όμοια, καθώς και τα πιστοποιητικά δικονομικής 
πορείας. 

5) Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 8 

Γενικά Εισαγγελικά Γραφεία 

Στα Γενικά Εισαγγελικά Γραφεία ορίζονται όλοι οι 
Εισαγγελείς, Αντεισαγγελείς και Πάρεδροι που υπηρε¬ 
τούν στην Εισαγγελία και αναλαμβάνει καθένας από ένα 
Γραφείο (ΕΓ). Οι Εισαγγελικοί Λειτουργοί: 

1) Ασχολούνται με την επεξεργασία των ανακριτικών, 
προανακριτικών και προκαταρκτικών δικογραφιών που 
τους ανατίθενται. Εφόσον δεν υπάρχει αντίθετη πα¬ 
ραγγελία του Διευθύνοντος, είναι υπεύθυνοι για την 
παρακολούθηση των πρωτοείσακτων προανακριτικών 
δικογραφιών, στις οποίες έχουν ασκήσει ποινική δίωξη, 
μέχρις ότου υποβληθούν στην Εισαγγελία μετά από την 
πρώτη παραγγελία. Οι δευτεροείσακτες ανακριτικές, 
προανακριτικές και προκαταρκτικές δικογραφίες ανατί¬ 
θενται αυτοδικαίως στον Εισαγγελέα, στον οποίο είχαν 
ανατεθεί αρχικά, εφόσον εξακολουθεί να υπηρετεί στην 
Εισαγγελία. Στην περίπτωση που γίνει δεκτή προσφυγή 
κατά του κλητηρίου θεσπίσματος, τις αντίστοιχες δι¬ 
κογραφίες χειρίζεται περαιτέρω ο ίδιος Εισαγγελέας, 
ο οποίος είναι αρμόδιος και για όλα τα παρεμπίπτοντα 
θέματα (αιτήσεις για αντικατάσταση της προσωρινής 
κράτησης, άρσης κατάσχεσης, αυτοπρόσωπη εμφάνι¬ 


ση κλπ), που αφορούν ανακριτικές, προκαταρκτικές ή 
προανακριτικές δικογραφίες, κατά το στάδιο της υπ’ 
αυτών επεξεργασίας. 

2) Παρίστανται στις συνεδριάσεις των ποινικών δι¬ 
καστηρίων. 

3) Εκτελούν επίσης οποιαδήποτε άλλη έκτακτη υπη¬ 
ρεσία ανατίθεται σ’ αυτούς από τον Διευθύνοντα. 

Αρθρο 9 

Ανακριτικό Γ ραφείο 

1. Στο γραφείο αυτό ορίζονται τουλάχιστον ένας (1) 
Εισαγγελέας Πρωτοδικών καθώς και τουλάχιστον δύο 
(2) Αντεισαγγελείς Πρωτοδικών, που διενεργούν προ¬ 
καταρκτική εξέταση επί ιδιαίτερα σοβαρών υποθέσεων, 
που ανατίθενται σ’ αυτούς από τον Διευθύνοντα την 
Εισαγγελία. 

2. Οι ως άνω Εισαγγελείς υποστηρίζονται για την 
εύρυθμη και ταχεία ολοκλήρωση του έργου τους από 
ικανό αριθμό πραγματογνωμόνων και ειδικών επιστη¬ 
μόνων, όπως ειδικός νόμος ορίζει. 

3. Στο ως άνω γραφείο τηρείται σε ηλεκτρονική μορ¬ 
φή αρχείο των υποθέσεων, συμπεριλαμβανομένων των 
εκδοθέντων βουλευμάτων, των δικαστικών αποφάσεων 
σε πρώτο και δεύτερο βαθμό δικαιοδοσίας, καθώς και 
του Αρείου Πάγου. 

Αρθρο 10 

Εισαγγελείς Προσδιορισμού 

Στο Τμήμα Προσδιορισμού ορίζονται ένας (1) Εισαγγε¬ 
λέας Πρωτοδικών και ένας (1) Αντεισαγγελέας Πρωτο¬ 
δικών, οι οποίοι έχουν τις κάτωθι αρμοδιότητες: 

1) Προσδιορίζουν τις υποθέσεις κάθε δικασίμου (Τριμε¬ 
λών - Μονομελών), σημειώνοντας επί της δικογραφίας 
τη δικάσιμο και θέτοντας χρονολογία και υπογραφή, 
σύμφωνα με τα οριζόμενα στο νόμο (άρθρα 374 ΚΠΔ 
και 17 παρ. 8, 9 Ν. 1756/1988). Οι δικογραφίες στα ποι¬ 
νικά δικαστήρια προσδιορίζονται με βάση τη χρονο¬ 
λογική σειρά εισαγωγής τους στο αντίστοιχο Τμήμα 
της Γραμματείας, με εξαίρεση τις υποθέσεις, οι οποίες 
δυνάμει διατάξεως νόμου πρέπει να εκδικασθούν μέσα 
σε ορισμένη προθεσμία (όπως φορολογικές, τύπου, λα¬ 
θρεμπορίας, πνευματικής ιδιοκτησίας κλπ), όπως επίσης 
και εκείνες που την προτίμησή τους επιβάλλουν σοβα¬ 
ροί λόγοι (όπως παραγραφή, πολλές αναβολές, διατρο¬ 
φές, εργατικά κ.α.). Οι υποθέσεις, οι οποίες τόσον από 
πλευράς είδους του αδικήματος, όσον και από πλευράς 
ουσίας παρουσιάζουν ιδιαίτερη βαρύτητα και σπουδαι- 
ότητα, κατανέμονται ισομερώς στις δικασίμους όλων 
των δικαστηρίων, έτσι ώστε να αποφεύγεται η επιβά¬ 
ρυνση των πινακίων ορισμένων εξ αυτών. Το ίδιο ισχύει 
και για την ποιοτική γενικά κατανομή των υποθέσεων, 
ώστε να αποφεύγεται συσσώρευση του αυτού είδους 
υποθέσεων σε ένα πινάκιο. Κατ’ εξαίρεση, οι υποθέσεις 
φοροδιαφυγής προσδιορίζονται στο αρμοδίως ορισθέν 
δικαστήριο που εκδικάζει τις σχετικές υποθέσεις. 

2) Εποπτεύουν την εμπρόθεσμη αποστολή των κλη- 
τηρίων θεσπισμάτων και κλήσεων και ελέγχουν την 
ορθότητα τούτων, στις περιπτώσεις που κηρύχθηκε 
απαράδεκτη η συζήτηση λόγω μη κλήτευσης ή μη νό¬ 
μιμης κλήτευσης του κατηγορουμένου και ενεργούν με 
εντολή του Διευθύνοντος διοικητικές εξετάσεις για τον 
καταλογισμό ευθυνών, όπου υπάρχουν. 

3) Εισάγουν στο ακροατήριο αιτήσεις για συμπλήρωση 
αποφάσεων κατ’ άρθρο 145 ΚΠΔ και δηλώσεων αποχής 
ή εξαίρεσης. 

4) Φροντίζουν για την εκτέλεση των αποφάσεων που 
παραπέμπουν σε άλλο Δικαστήριο λόγω αρμοδιότη¬ 
τας, όπως επίσης και των σχετικών με το θέμα αυτό 
παραγγελιών του Εισαγγελέως του Αρείου Πάγου και 
του Εισαγγελέως Εφετών. 

5) Αποφαίνονται επί αιτήσεων προτιμήσεως, επί αιτή¬ 
σεων κλητεύσεως μαρτύρων κατ’ άρθρο 327 ΚΠΔ, επί 
αιτήσεων που αφορούν αναπομπή ωρίμων δικογραφι¬ 
ών στην προανάκριση, συμπλήρωση κατηγορητηρίων, 
συσχέτιση εγγράφων και αποστολή δελτίων Ποινικού 
Μητρώου, καθώς επίσης και επί αμφισβητήσεως υπό 
του Γραμματέως του δικαιώματος του αιτούντος για 
χορήγηση αντιγράφων και Ποινικού Μητρώου. 

6) Υποβάλλουν δικογραφίες στον Εισαγγελέα Εφε¬ 
τών Πατρών και χειρίζονται γενικά κάθε θέμα που έχει 
σχέση με τον προσδιορισμό. Είναι αρμόδιοι για την 
ανασύσταση των δικογραφιών που έχουν απολεσθεί, 
για την υπογραφή κατηγορητηρίων και κλητηρίων θε¬ 
σπισμάτων, καθώς και για την υπογραφή εκθέσεων 
ανακλήσεως της εγκλήσεως. 

7) Παρακολουθούν και ελέγχουν τις εργασίες του Τμή¬ 
ματος Προσδιορισμού και των Επιμελητών Δικαστηρίων 
και φροντίζουν για την εύρυθμη λειτουργία τους. 

8) Ανά δίμηνο καλούν τους Επιμελητές Δικαστηρίων 
και τους ενημερώνουν για θέματα επιδόσεων. 

9) Θεωρούν και προσυπογράφουν τα πιστοποιητικά, 
περί του ότι κινήθηκε ποινική δίωξη κατά συγκεκριμένου 
προσώπου, για ορισμένες αξιόποινες πράξεις, καθώς και 
τα πιστοποιητικά δικονομικής πορείας, καθόσον αφορά 
δικογραφίες που εκκρεμούν στον Προσδιορισμό. 

10) Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 11 

Εισαγγελείς Εκτελέσεως Αποφάσεων 
και Ποινικού Μητρώου 

Στο Τμήμα Εκτελέσεως Αποφάσεων και Ποινικού Μη¬ 
τρώου ορίζεται ένας (1) Εισαγγελέας Πρωτοδικών και 
τουλάχιστον ένας (1) Αντεισαγγελέας Πρωτοδικών, οι 
οποίοι: 

1) Έχουν την επιμέλεια της εκτέλεσης των ποινικών 
αποφάσεων και των ενταλμάτων σύλληψης και προσω¬ 
ρινής κράτησης και της επίλυσης κάθε θέματος σχετι¬ 
κού με την εκτέλεση. 

2) Εισάγουν στο ακροατήριο, ιδίως, αιτήσεις ακύρωσης 
διαδικασίας, αποφάσεως, καθορισμού συνολικής ποινής, 
αναβολής και διακοπής της ποινής, αναστολής εκτέλε¬ 
σης αποφάσεως, μετατροπής της ποινής, αντιρρήσεις 
περί την εκτέλεση, καθορισμού προθεσμίας καταβολής 
σε δόσεις ποινών που έχουν μετατραπεί σε χρηματι¬ 
κές, καθώς και περαιτέρω μετατροπής σε κοινωφελή 
εργασία. 

3) Εισάγουν στο Δικαστικό Συμβούλιο προτάσεις για 
θέματα εκτελέσεως και για τη δήμευση και καταστροφή 
ναρκωτικών ουσιών, επί υποθέσεων που εκκρεμούν στην 
κυρία ανάκριση. 

4) Διατάσσουν την αναβολή ή διακοπή της ποινής, 
σύμφωνα με τα άρθρα 430 παρ. 2, 555, 556 περ. γ' και 
δ' και 559 περ. γ' ΚΠΔ. 

5) Διατάσσουν την απόδοση κατασχεθέντων σε περί¬ 
πτωση που με αμετάκλητη δικαστική απόφαση ή βού¬ 
λευμα διατάσσεται η απόδοση. 

6) Εισάγουν στο Δικαστικό Συμβούλιο αιτήσεις για 
απόλυση καταδίκου με όρους (άρθρο 105 ΠΚ) και μερι¬ 


μνούν για την ανάκληση ή άρση της απολύσεως αυτής, 
όπου συντρέχει περίπτωση. 

7) Εισάγουν στο Δικαστικό Συμβούλιο αιτήσεις για 
απόδοση εγγυήσεως μετά την εκδίκαση της υπόθεσης, 
καθώς και αιτήσεις για κατ’ οίκον έκτιση της ποινής. 

8) Είναι αρμόδιοι: α) για την άρση όλων των αμφισβη¬ 
τήσεων που ανακύπτουν κατά την τήρηση του ποινικού 
μητρώου (άρθρα 573-580 ΚΠΔ) και επιλύουν όλα τα 
σχετικά θέματα και β) για την ανάκληση και άρση της 
αναστολής ποινής, κατ’ άρθρο 101 ΠΚ επ. 

9) Υπογράφουν την αλληλογραφία του Τμήματος 
Εκτελέσεων και τα πιστοποιητικά που εκδίδονται όπως 
ο νόμος ορίζει. 

10) Ο Εισαγγελέας Πρωτοδικών, επιπλέον, α) θεωρεί 
και προσυπογράφει τα πιστοποιητικά περί της ιδιότη¬ 
τας ενός προσώπου ως φυγοποίνου, β) παρακολουθεί 
και ελέγχει τις εργασίες και την εύρυθμη λειτουργία 
του Τμήματος και ενημερώνει σχετικά τον Διευθύνοντα, 
γ) εποπτεύει τις εργασίες των επιμελητών κοινωνικής 
αρωγής και δ) ενημερώνει τον Διευθύνοντα για κάθε 
σημαντικό θέμα που ανακύπτει κατά την άσκηση των 
καθηκόντων του. 

Αρθρο 12 

Εισαγγελείς Γνωμοδοτήσεων 

Στο Γραφείο Γνωμοδοτήσεων ορίζονται όλοι οι Ει¬ 
σαγγελείς, Αντεισαγγελείς και Πάρεδροι που υπηρε¬ 
τούν στην Εισαγγελία, οι οποίοι έχουν τις ακόλουθες 
αρμοδιότητες: 

1) Γνωμοδοτούν για την προσωρινή κράτηση ή την 
επιβολή περιοριστικών όρων σε κατηγορουμένους, μετά 
την απολογία τους, όπως επίσης και για την έκδοση 
ενταλμάτων σύλληψης. 

2) Εισάγουν με πρότασή τους στον Ανακριτή αιτήσεις 
για αντικατάσταση της προσωρινής κράτησης με περι¬ 
οριστικούς όρους και αιτήσεις για την άρση ή τροπο¬ 
ποίηση των περιοριστικών όρων που έχουν επιβληθεί. 

3) Υποβάλλουν στο Δικαστικό Συμβούλιο προτάσεις 
επί προσφυγών κατά ενταλμάτων προσωρινής κράτη¬ 
σης και κατά διατάξεων του Ανακριτή που επέβαλαν 
περιοριστικούς όρους (άρθρο 285 ΚΠΔ), καθώς επίσης 
και προτάσεις επί προσφυγών κατά διατάξεων του Ανα¬ 
κριτή που εκδίδονται σύμφωνα με το άρθρο 286 παρ. 
2-3 ΚΠΔ. 

4) Υποβάλλουν προτάσεις για εξακολούθηση ή πα¬ 
ράταση του ορίου προσωρινής κράτησης και για όλα 
τα παρεμπίπτοντα θέματα που αφορούν δικογραφίες, 
οι οποίες εκκρεμούν στην ανάκριση (αίτηση για αυτο¬ 
πρόσωπη εμφάνιση, άρση κατάσχεσης, αντικατάσταση 
πραγματογνώμονα κλπ). 

5) Υποβάλλουν στο Δικαστικό Συμβούλιο προτάσεις 
για εξαίρεση ή αποχή δικαστικού λειτουργού από τα 
καθήκοντά του. 

6) Παρίστανται ενώπιον του Συμβουλίου Πλημμελει- 
οδικών για την κατάρτιση γενικού ετήσιου καταλόγου 
και καταλόγου μηνιαίας συνόδου ενόρκων του Μικτού 
Ορκωτού Δικαστηρίου (ΜΟΔ). 

7) Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 13 

Εισαγγελέας Ακροάσεων 

Ως Εισαγγελέας Ακροάσεων υπηρετεί ένας (1) Εισαγ¬ 
γελέας Πρωτοδικών ή ένας (1) Αντεισαγγελέας Πρώτο- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26173 


δικών ή Πάρεδρος της Εισαγγελίας, όπως καθορίζεται 
από τη μηνιαία υπηρεσία, από τον Διευθύνοντα, με τις 
ακόλουθες αρμοδιότητες: 

1) Συνιστά είτε προσωπικώς, είτε μέσω των αρμοδίων 
αστυνομικών αρχών σε όσους φιλονικούν να αποφεύ¬ 
γουν την τέλεση αξιοποίνων πράξεων και να επιδιώκουν 
την ειρηνική επίλυση της διαφοράς τους. 

2) Παραγγέλλει στις υπηρεσίες του Δημοσίου, των 
ΝΠΔΔ, των Οργανισμών κοινής ωφελείας και όλων γε¬ 
νικά των επιχειρήσεων του Δημόσιου Τομέα να παρα¬ 
δίδουν έγγραφα ή να χορηγούν αντίγραφα σε όσους 
έχουν έννομο συμφέρον, σύμφωνα με τις εκάστοτε 
ισχύουσες διατάξεις. 

3) Παραγγέλλει τη διόρθωση, συμπλήρωση ή καταχώ¬ 
ριση ληξιαρχικών πράξεων, σύμφωνα με τις διατάξεις 
της οικείας νομοθεσίας. 

4) Παραγγέλλει την πνευματική λύση του γάμου που 
λύθηκε με αμετάκλητη δικαστική απόφαση. 

5) Παραγγέλλει τους Συμβολαιογράφους για τη χορή¬ 
γηση αντιγράφων συμβολαίων και λοιπών συμβολαιο¬ 
γραφικών πράξεων, σε όσους έχουν έννομο συμφέρον. 

6) Ερευνά τις προϋποθέσεις και κινεί τη διαδικασία 
ακούσιας νοσηλείας ψυχικά πασχόντων ασθενών σε Μο¬ 
νάδα Ψυχικής Υγείας, κατά τα υπό του νόμου οριζόμενα. 

7) Συναινεί στον ενταφιασμό θανόντος χωρίς την 
ενέργεια νεκροψίας, αν την κρίνει περιττή. 

8) Χειρίζεται αναφορές ή αιτήσεις παραπόνων πο¬ 
λιτών. 

9) Παρέχει άδεια για την τέλεση πολιτικού γάμου σε 
άλλο τόπο από εκείνο που έχει οριστεί, καθώς επίσης 
και άδεια για τη σύναψη γάμου, πριν από την παρέλευση 
της νόμιμης (οκταήμερης) προθεσμίας. 

10) Παραλαμβάνει τα δικόγραφα που αναφέρονται στο 
άρθρο 134 του ΚΠολΔ. 

11) Ενημερώνει τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
του. 

Άρθρο 14 

Εισαγγελέας Ανηλίκων - Ενδοοικογενειακής Βίας 

Ως Εισαγγελέας Ανηλίκων - Ενδοοικογενειακής Βίας 
ορίζεται ένας (1) Εισαγγελέας Πρωτοδικών και ένας (1) 
Αντεισαγγελέας Πρωτοδικών, ως Αναπληρωτής του, οι 
οποίοι έχουν τις ακόλουθες αρμοδιότητες: 

1) Ασκούν την ποινική δίωξη κατά ανηλίκων (παραλαβή, 
χαρακτηρισμός μηνύσεων κλπ). 

2) Ενεργούν προκαταρκτική εξέταση, διευθύνουν και 
εποπτεύουν την προανάκριση που διενεργείται από 
την αρμόδια υπηρεσία της Υποδιεύθυνσης Ασφαλείας 
Πατρών για την εξιχνίαση εγκλημάτων κατά ανηλίκων. 

3) Επεξεργάζονται όλες τις ανακριτικές, προανακρι- 
τικές και προκαταρκτικές δικογραφίες κατά ανηλίκων. 

4) Εκδίδουν διατάξεις κατ’ άρθρο 45Α ΠΚ, σε συνδυ¬ 
ασμό με το Ν. 3500/2006. 

5) Καταρτίζουν και υπογράφουν τα κλητήρια θεσπί¬ 
σματα επί υποθέσεων ανηλίκων. 

6) Επιμελούνται του προσδιορισμού των υποθέσεων 
στα Δικαστήρια Ανηλίκων (Μονομελές, Τριμελές). 

7) Επιμελούνται των επιδόσεων των κλητηρίων θε¬ 
σπισμάτων και κλήσεων και συντάσσουν τα εκθέματα 
των υποθέσεων των Δικαστηρίων Ανηλίκων (Μονομελές, 
Τ ριμελές). 

8) Συμμετέχουν στις συνεδριάσεις των Δικαστηρίων 
Ανηλίκων του Πρωτοδικείου Πατρών. 


9) Επιμελούνται της εκτέλεσης των αποφάσεων των 
Δικαστηρίων Ανηλίκων και χειρίζονται τις υποθέσεις 
άρσης ή μετατροπής των αναμορφωτικών μέτρων που 
επιβλήθηκαν με τις αποφάσεις αυτών. 

10) Θεωρούν και προσυπογράφουν με τον αρμόδιο 
γραμματέα τα πιστοποιητικά για τις εκκρεμούσες ποινι¬ 
κές δικογραφίες κατά ανηλίκων, σχετικά με την άσκηση 
ποινικής δίωξης ίπ γθππ, ή κατά συγκεκριμένου προσώπου 
για ορισμένες αξιόποινες πράξεις, την αρχειοθέτηση 
κατά τις διατάξεις των άρθρων 43 ή 47 ΚΠΔ ή την αποχή 
από την ποινική δίωξη κατά τις διατάξεις του άρθρου 
45Α παρ. 1 και 2 ΚΠΔ. 

11) Χειρίζονται τις υποθέσεις ενδοοικογενειακής 
βίας που αφορούν ανήλικο κατά τις διατάξεις του 
Ν. 3500/2006. 

12) Δέχονται σε ακρόαση ανηλίκους, καθώς και ενη¬ 
λίκους που στρέφονται κατά ανηλίκων και επιλαμβά¬ 
νονται οποιουδήποτε θέματος ανακύπτει σε σχέση με 
ανηλίκους και ενεργώντας με γνώμονα το συμφέρον του 
παιδιού ως ορίζεται στη διάταξη του άρθρου 3 παρ. 1 
της Διεθνούς Σύμβασης των Δικαιωμάτων του Παιδιού 
(ως αυτή κυρώθηκε με το Ν. 2101/1992) παραπέμπουν 
σε αρμόδιες κοινωνικές υπηρεσίες και διαμεσολαβούν 
προσωπικά, εάν το κρίνουν σκόπιμο. 

13) Διατάσσουν τη διενέργεια κοινωνικών ερευνών 
και παιδοψυχιατρικών εκτιμήσεων, είτε αυτεπαγγέλτως 
κατόπιν έγγραφης καταγγελίας, είτε κατόπιν αιτήσεως 
κάθε ενδιαφερομένου, ενώ προβαίνουν σε όποια άλλη 
ενέργεια κρίνουν σκόπιμη προς το συμφέρον του ανη¬ 
λίκου. Το συγκεντρωθέν υλικό συνιστά το περιεχόμενο 
κοινωνικού φακέλου που τηρείται σε ειδικό αρχείο μέχρι 
την ενηλικίωση του ανηλίκου και δεν υπόκειται στις γε¬ 
νικές διατάξεις του ΚΠΔ που αφορούν στις δικονομικές 
δεσμεύσεις για την επεξεργασία ποινικών δικογραφιών. 

14) Διατάσσουν κάθε πρόσφορο μέτρο για την προ¬ 
στασία του παιδιού σε εξαιρετικά επείγουσες περιπτώ¬ 
σεις, εφόσον συντρέχουν οι προϋποθέσεις του πρώτου 
εδαφίου του άρθρου 1532 ΑΚ, περί της κακής άσκησης 
της επιμέλειας και στοιχειοθετείται άμεσος κίνδυνος 
για τη σωματική ή την ψυχική υγεία του τέκνου, μέχρι 
την έκδοση δικαστικής αποφάσεως. 

15) Καταθέτουν αιτήσεις κατά τη διαδικασία της εκού¬ 
σιας δικαιοδοσίας του ΚΠολΔ σε όλες τις περιοριστικά 
αναφερόμενες περιπτώσεις του άρθρου 121 Εισαγωγικού 
Νόμου Αστικού Κώδικα, όπου ανακύπτει αρμοδιότητά 
τους, και ιδίως για την αφαίρεση της γονικής μέριμνας ή 
της επιμέλειας ανηλίκων κατά τις διατάξεις των άρθρων 
1532 ΑΚ και 1533 ΑΚ, την άρση της αναδοχής κατά τις δι¬ 
ατάξεις του άρθρου 1663 ΑΚ, την υποβολή σε δικαστική 
συμπαράσταση κατά το άρθρο 1667 ΑΚ. Επίσης, ασκούν 
πρόσθετη ή κύρια παρέμβαση σε τέτοιες υποθέσεις 
κατά τις διατάξεις του άρθρου 752 παρ. 1 και 2 ΚΠολΔ. 

16) Καταθέτουν αιτήσεις κατά τη διαδικασία της εκού¬ 
σιας δικαιοδοσίας, στις περιπτώσεις που κατά το άρθρο 
782 ΚΠολΔ απαιτείται έκδοση δικαστικής απόφασης 
για τη βεβαίωση γεγονότος που αφορά σε ανήλικο με 
σκοπό την έκδοση ληξιαρχικής πράξης. 

17) Συνεργάζονται και στηρίζουν το επιστημονικό έργο 
και την κοινωνική δράση κρατικών ή ιδιωτικών φορέων 
στον τομέα τόσο της πρόληψης και καταστολής της 
παραβατικότητας των ανηλίκων όσο και της πρόληψης 
και αντιμετώπισης της θυματοποίησης παιδιών. 

18) Αναπτύσσουν συνεργασία με εκπαιδευτικούς φο¬ 
ρείς για την πρόληψη και αντιμετώπιση της σχολικής 

βίας, ή πρόωρης αποχώρησης από την εκπαιδευτική 
διαδικασία. 

19) Παρέχουν την άδεια για κατεπείγουσες ιατρικές 
επεμβάσεις σε ανηλίκους για να αποτραπεί κίνδυνος 
ζωής ή υγείας, υπό τις προϋποθέσεις του άρθρου 1534 
ΑΚ. 

20) Ερευνούν τις προϋποθέσεις και κινούν τη διαδικα¬ 
σία ακούσιας νοσηλείας ανηλίκων σε Μονάδα Ψυχικής 
Υγείας, κατά τις διατάξεις του άρθρου 1687 ΑΚ και των 
ειδικών νόμων. 

21) Ενεργούν ως προσωρινοί επίτροποι για την δια¬ 
σφάλιση των δικαιωμάτων των ασυνόδευτων ανηλίκων. 

22) Ενημερώνουν τον Διευθύνοντα την Εισαγγελία για 
κάθε σημαντικό θέμα που προκύπτει κατά την άσκηση 
των καθηκόντων τους. 

23) Στον Εισαγγελέα Ανηλίκων γνωστοποιείται από 
τους Εισαγγελείς Ποινικής Δίωξης, η ασκηθείσα δίωξη 
σε βάρος γονέων για αξιόποινες πράξεις που στρέ¬ 
φονται κατά των ανηλίκων τέκνων τους (ιδίως για τα 
εγκλήματα κατά της γενετήσιας ελευθερίας, της έκ¬ 
θεσης, της ενδοοικογενειακής βίας), προκειμένου να 
σχηματιστούν κοινωνικοί φάκελοι και να ληφθούν τα 
κατάλληλα μέτρα για την προστασία των παιδιών. 

24) Ο Εισαγγελέας Ανηλίκων που έχει επιφορτισθεί 
με τη διαχείριση υποθέσεων ενδοοικογενειακής βίας, 
πέραν των προαναφερομένων αρμοδιοτήτων του: 
α) Επιλαμβάνεται όλων των μηνύσεων, εγκλήσεων και 
καταγγελιών, πλην των αυτοφώρων, που αφορούν σε 
αδικήματα που προβλέπονται και τιμωρούνται από τις 
διατάξεις του Ν. 3500/2006. β) Διερευνά τη δυνατότητα 
διαμεσολάβησης, κατά τα οριζόμενα στις διατάξεις των 
άρθρων 11 επ. Ν. 3500/2006 και επεξεργάζεται τις σχετι¬ 
κές δικογραφίες, μετά από προκαταρκτική εξέταση που 
ο ίδιος παρήγγειλε, έως ότου ασκηθεί η ποινική δίωξη 
ή εκδοθεί απορριπτική διάταξη ή εγκριθεί αρμοδίως η 
αρχειοθέτηση. 

Αρθρο 15 

Εισαγγελείς Ειδικών Υποθέσεων 
Ειδικά για τις υποθέσεις παραβάσεων των νόμων περί: 
Α) Ναρκωτικών, 

Β) Προστασίας του Περιβάλλοντος και των Πολιτι¬ 
στικών Αγαθών, 

Γ) Φορολογικών Υποθέσεων, 

Δ)Προστασίας των Ζώων, 

Ε) Ρατσιστικής Βίας, 

ΣΤ) Αθλητισμού, 

Ζ) Ηλεκτρονικού Εγκλήματος, 

Η) ΤΓ3ίίίο1<ίπ9 (αρωγής θυμάτων των εγκλημάτων που 
προβλέπονται στο άρθρο 12 Ν. 3064/2002), 
ορίζονται υπό του Διευθύνοντος Εισαγγελείς ή Αντει¬ 
σαγγελείς Πρωτοδικών με τις ακόλουθες αρμοδιότητες: 

1) Ο Εισαγγελέας Ναρκωτικών, τις αρμοδιότητες που 
ορίζονται στη διάταξη του άρθρου 44 Ν. 4139/2013. 

2) Ο Εισαγγελέας Προστασίας του Περιβάλλοντος και 
των Πολιτιστικών Αγαθών: α) Εποπτεύει τους ειδικούς 
και γενικούς προανακριτικούς υπαλλήλους στο έργο 
της προανάκρισης και της προκαταρκτικής εξέτασης 
επί εγκλημάτων του Δασικού Κώδικα και, εν γένει, παρα¬ 
βάσεων απαγορευτικών και προστατευτικών διατάξεων 
που αφορούν στο περιβάλλον. Αναθέτει σε αυτούς την 
διενέργεια ανακριτικών πράξεων και παρίσταται κατ’ 
αυτές. Ασκεί την ποινική δίωξη κατόπιν σχετικών μηνύ¬ 
σεων, πορισμάτων, καταγγελιών, πλην αυτοφώρων και 


επεξεργάζεται τις προκαταρκτικές δικογραφίες, μετά 
από προκαταρκτική εξέταση που ο ίδιος παρήγγειλε, 
έως ότου ασκηθεί η ποινική δίωξη ή εκδοθεί απορρι¬ 
πτική διάταξη ή εγκριθεί η αρχειοθέτηση αρμοδίως. 
Αναπτύσσει συνεργασία με δημόσιους και ιδιωτικούς 
φορείς, με αντικείμενο την προστασία του περιβάλλο¬ 
ντος. β) Εποπτεύει την προανακριτική διαδικασία, ασκεί 
την ποινική δίωξη για αδικήματα που προβλέπονται στη 
νομοθεσία περί προστασίας πολιτιστικών αγαθών, επι¬ 
μελείται δε την εκτέλεση των κυρίων και παρεπομένων 
ποινών που επιβάλλονται. 

3) Ο Εισαγγελέας Φορολογικών Υποθέσεων: Επεξερ¬ 
γάζεται τις υποθέσεις που αφορούν παραβάσεις της 
Φορολογικής Νομοθεσίας, διενεργεί την προκαταρκτική 
εξέταση και ασκεί την ποινική δίωξη, κατόπιν σχετικών 
μηνυτήριων αναφορών των αρμοδίων υπηρεσιών (ΣΔΟΕ, 
ΔΟΥ κλπ), επιμελείται δε την εκτέλεση των κυρίων και 
παρεπομένων ποινών που επιβάλλονται. 

4) Ο Εισαγγελέας Προστασίας των Ζώων: Εκδίδει δι¬ 
άταξη περί προσωρινής και οριστικής αφαίρεσης ζώου 
συντροφιάς ή άλλου ζώου καθώς και περί απαγόρευσης 
απόκτησης άλλου ζώου στις περιπτώσεις του άρθρου 5 
παρ. 1 περ. α', β' και γ' και του αρ. 16 του Ν. 4039/2012. 
Επίσης εκδίδει διάταξη, με την οποία καθορίζει τα μέ¬ 
τρα που πρέπει να λάβει ο ιδιοκτήτης εκτροφείου ή 
καταφυγίου ζώων. 

5) Ο Εισαγγελέας Ρατσιστικής Βίας: Ενεργεί προκα¬ 
ταρκτική εξέταση και προανάκριση κατόπιν υποβολής 
σχετικής έγκλησης, μήνυσης, καταγγελίας προς δια- 
κρίβωση εγκλημάτων που αφορούν τη διάπραξη, προ- 
παρασκευή, δημόσια προτροπή, πρόκληση ή διέγερση 
σε διάπραξη αδικημάτων ή στην εκδήλωση πράξεων ή 
ενεργειών που μπορούν να προκαλέσουν διακρίσεις, 
μίσος, βία σε βάρος προσώπων ή ομάδων προσώπων 
λόγω της φυλής, του χρώματος, της θρησκείας, των 
γενεαλογικών καταβολών και της εθνικής ή εθνοτικής 
τους καταγωγής. 

6) Ο Εισαγγελέας Αθλητισμού: Ασκεί την ποινική δί¬ 
ωξη για ποινικά αδικήματα που τελούνται εξ αφορμής 
αθλητικών εκδηλώσεων και κατά τη διάρκεια αυτών κα¬ 
θώς και για τα αδικήματα που τελούνται από πρόσωπα 
που συμμετέχουν στη διοίκηση των αθλητικών φορέων 
κατά την άσκηση των αρμοδιοτήτων ή καθηκόντων τους, 
εποπτεύει την εκτέλεση των κύριων και παρεπομένων 
ποινών που επιβάλλονται από το Ν. 2725/1999 ως ισχύ¬ 
ει, διευθύνει το έργο των αστυνομικών αρχών για την 
αντιμετώπιση των φαινομένων βίας με αφορμή αθλη¬ 
τικές εκδηλώσεις και μεριμνά για την εφαρμογή των 
διατάξεων του ως άνω νόμου. 

7) Ο Εισαγγελέας Ηλεκτρονικού Εγκλήματος: Ενεργεί 
προκαταρκτική εξέταση ή προανάκριση είτε αυτοπρο¬ 
σώπως είτε δια των γενικών και ειδικών προανακριτικών 
υπαλλήλων επί ιδιαιτέρως σοβαρών εγκλημάτων που 
τελούνται με τη χρήση ηλεκτρονικού υπολογιστή κα¬ 
θώς και μέσω διαδικτύου. Αναπτύσσει συνεργασία με 
την καθ’ ύλην αρμόδια για τη Δίωξη του Ηλεκτρονικού 
Εγκλήματος Αστυνομική Αρχή και ενημερώνεται απ’ αυ¬ 
τήν για τους τρόπους δράσεως και τις μεθόδους που 
χρησιμοποιούν οι δράστες τέλεσης εγκλημάτων της 
αρμοδιότητάς του, καθώς επίσης και για τις τεχνικές 
δυνατότητες περαιτέρω δικαστικής διερεύνησης αυτών 
και αποκάλυψης της ταυτότητας των δραστών. 

8) Ο Εισαγγελέας Τι-δίίίοΙάηρ (αρωγής θυμάτων 
των εγκλημάτων που προβλέπονται στο άρθρο 12 

Ν. 3064/2002): Εκδίδει πράξεις περί χαρακτηρισμού 
προσώπου ως θύματος εμπορίας ανθρώπων. 

Οι Εισαγγελείς ειδικών υποθέσεων ενημερώνουν τον 
Διευθύνοντα για κάθε σημαντικό θέμα που προκύπτει 
κατά την άσκηση των καθηκόντων τους. 

ΚΕΦΑΛΑΙΟ Γ' 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 
ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 

Άρθρο 16 

Η Γραμματεία της Εισαγγελίας Πρωτοδικών Πατρών 
αποτελείται από τη Διεύθυνση και τα Τμήματά της, 
που αντιστοιχούν στα Τμήματα της Εισαγγελίας, όπως 
αυτά αναφέρονται στο άρθρο 2 του παρόντος και είναι 
τα εξής: 

Α. Τμήμα Διοικητικό. 

Β. Τμήμα Ποινικής Δίωξης. 

Γ. Τμήμα Προσδιορισμού. 

Δ. Τμήμα Εκτέλεσης Αποφάσεων και Ποινικού Μη¬ 
τρώου. 

Άρθρο 17 
Διευθυντής 

Ο Διευθυντής της Γραμματείας διευθύνει τις υπηρε¬ 
σίες αυτής και φροντίζει για την εύρυθμη λειτουργία 
των εργασιών της, σύμφωνα με τις εντολές του Διευ- 
θύνοντος την Εισαγγελία, ασκώντας τα καθήκοντά του 
όπως ο νόμος ορίζει. Στα πλαίσια της αρμοδιότητάς 
του αυτής ιδίως: 

1) Ελέγχει και συντονίζει τη δράση όλων των Τ ρημά¬ 
των της Γ ραμματείας, με σκοπό την ουσιαστική και απο¬ 
τελεσματική λειτουργία τους, την καλύτερη στέγαση, 
την οργάνωση και τον εκσυγχρονισμό των υπηρεσιών. 

2) Εισηγείται εγγράφως στον Διευθύνοντα την Εισαγ¬ 
γελία την τοποθέτηση και μετακίνηση των υπαλλήλων 
και των επιμελητών στα διάφορα Τμήματα, λαμβάνο- 
ντας υπόψη και τις ειδικές γνώσεις κάθε υπαλλήλου. 

3) Μεριμνά για τη διεκπεραίωση των εργασιών που 
έχουν σχέση με τη σύγκληση της Ολομέλειας της Ει¬ 
σαγγελίας (και του Πρωτοδικείου, όταν τη ζητεί ο Δι- 
ευθύνων). 

4) Εκτελεί καθήκοντα Γραμματέα της Ολομέλειας της 
Εισαγγελίας και τηρεί βιβλίο πρακτικών και αποφάσεων 
αυτής, καθώς και βιβλίο αποφάσεων της Ολομέλειας 
του Πρωτοδικείου. 

5) Υποβάλλει στην Ολομέλεια έγγραφες προτάσεις 
για θέματα σχετικά με τον κανονισμό, που αφορούν τη 
Γ ραμματεία και τις αναπτύσσει προφορικώς στη συνε¬ 
δρίασή της. 

6) Μεριμνά για την έγκαιρη διεκπεραίωση των εργασι¬ 
ών που έχουν σχέση με την κλήρωση των Εισαγγελικών 
Λειτουργών στις συνθέσεις των Ποινικών Δικαστηρίων 
(δακτυλογράφηση πινάκων και διαβίβαση αυτών στο 
Πρωτοδικείο). 

7) Αναθέτει στους δικαστικούς υπαλλήλους την εκτέ¬ 
λεση υπηρεσίας τα απογεύματα και κατά τις ημέρες του 
Σαββάτου, της Κυριακής και των λοιπών αργιών, κατά 
τις ώρες λειτουργίας της Εισαγγελίας και καταρτίζει 
προς τούτο, κάθε μήνα, ειδική κατάσταση υπηρεσίας. 

8) Διαχειρίζεται τα πάγια επιχορηγήματα. 

9) Ελέγχει την κανονική προσέλευση και αναχώρηση 
των υπαλλήλων και ενημερώνει σχετικά τον Διευθύνο- 
ντα την Εισαγγελία. 

10) Εποπτεύει τους Δικαστικούς Επιμελητές. 


11) Μεριμνά για την ασφάλεια, τον καθαρισμό, τη φύ¬ 
λαξη και την ευπρεπή εμφάνιση των κτιριακών εγκατα¬ 
στάσεων και του υλικού εξοπλισμού της Εισαγγελίας. 

12) Κατανέμει τα από το νόμο τηρούμενα βιβλία στα 
Τμήματα της Εισαγγελίας, τα οποία πριν από τη χρή¬ 
ση τους αριθμούνται και μονογράφονται κατά φύλλο, 
σφραγίζονται και υπογράφονται από τον Διευθύνοντα 
την Εισαγγελία. 

13) Αναπληρώνεται με πράξη του Διευθύνοντα κατά 
νόμο. 

Στη Διεύθυνση της Γ ραμματείας ορίζεται να υπηρετεί 
ένας (1) δικαστικός υπάλληλος με βαθμό Διευθυντή και 
ένας (1) επιμελητής. 

Αρθρο 18 
Τμήμα Διοικητικό 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Η Διοίκηση, με αντικείμενο τη διεκπεραίωση των 
εργασιών που αφορούν τη διοίκηση της Εισαγγελίας 
και ιδίως: 

1) Η τήρηση του Εμπιστευτικού Πρωτοκόλλου. 

2) Η τήρηση βιβλίου Πράξεων του Διευθύνοντος και 
των Εισαγγελέων. 

3) Η τήρηση μητρώου Εισαγγελικών λειτουργών, Δι¬ 
καστικών υπαλλήλων, Επιμελητών Δικαστηρίων και βο¬ 
ηθητικού προσωπικού και η ενημέρωση των ατομικών 
φακέλων αυτών. 

4) Η τήρηση μητρώου Συμβολαιογράφων και Αμίσθων 
Δικαστικών Επιμελητών της περιφερείας του Πρωτοδι¬ 
κείου Πατρών, η ενημέρωση των ατομικών φακέλων και 
η παραχώρηση των αρχείων αυτών. 

5) Η χορήγηση κανονικών αδειών και η έκδοση πιστο¬ 
ποιητικών στους Δικαστικούς Επιμελητές. 

6) Η τήρηση βιβλίου αδειών (κανονικών - αναρρω- 
τικών - εκπαιδευτικών - γονικών - φοιτητικών - άνευ 
αποδοχών) των Εισαγγελικών Λειτουργών, Δικαστικών 
Υπαλλήλων, Επιμελητών Δικαστηρίων και βοηθητικού 
προσωπικού. 

7) Η κοινοποίηση εγγράφων, που αφορούν διορισμούς, 
παραιτήσεις, μεταβολές συμβολαιογράφων και δικα¬ 
στικών επιμελητών και η υποβολή των οικείων απο¬ 
δεικτικών. 

8) Η διεκπεραίωση των εργασιών που απαιτούνται για 
τις ετήσιες επιθεωρήσεις των Εισαγγελικών Λειτουργών 
από τον Επιθεωρητή - Αρεοπαγίτη και τον Εισαγγελέα 
Εφετών, καθώς και για την υπό του τελευταίου επιθε¬ 
ώρηση της Γ ραμματείας της Εισαγγελίας Πρωτοδικών 
Πατρών. 

9) Οι επιθεωρήσεις και οι πειθαρχικές διώξεις των 
Συμβολαιογράφων, Υποθηκοφυλάκων, Δικαστικών Επι¬ 
μελητών και λοιπών Δικαστικών Γ ραφείων (Ληξιαρχεί¬ 
ων, Δημοσίων Κατηγόρων κ.λπ.) της περιφερείας του 
Πρωτοδικείου Πατρών. 

10) Η δακτυλογράφηση των ατομικών εκθέσεων Δι¬ 
καστικών Υπαλλήλων, Επιμελητών Δικαστηρίων και του 
βοηθητικού προσωπικού και η διεκπεραίωση των εργα¬ 
σιών που έχουν σχέση με τις πειθαρχικές διώξεις αυτών. 

11) Η κοινοποίηση εγκυκλίων και η τήρηση αρχείου 
αυτών. 

12) Οι προκαταρκτικές διοικητικές εξετάσεις. 

13) Οι άδειες οπλοφορίας. 

14) Η διεκπεραίωση των διατάξεων περί κατάσχεσης 
εντύπων και κινηματογραφικών ταινιών και απαγόρευ¬ 
σης μουσικών συνθέσεων και θεατρικών έργων. 

15) Οι αιτήσεις αποκατάστασης (άρθρο 531 ΚΠΔ) και 
οι αιτήσεις αποζημιώσεως αδίκως κρατηθέντων (άρθρο 
537 ΚΠΔ). 

16) Η κατάρτιση των ετησίων πινάκων πραγματογνω- 
μόνων και διερμηνέων. 

17) Η εκκαθάριση αμοιβής πραγματογνωμόνων. 

18) Τα θέματα Μικτού Ορκωτού Δικαστηρίου (ΜΟΔ) - 
ενόρκων και ειδικότερα της αίτησης πληροφοριών και 
ονομαστικών καταστάσεων από Δημόσια και Ιδιωτικά 
Νομικά Πρόσωπα (άρθρο 383 παρ. 3 ΚΠΔ), του οριστικού 
καταλόγου ενόρκων και της διαβίβασης αντιγράφων 
στον γραμματέα του Συμβουλίου Πλημμελειοδικών και 
του Δημάρχου Πατρών του ετήσιου γενικού καταλόγου 
ενόρκων (άρθρο 384 παρ. 1,2 ΚΠΔ), των αιτήσεων εγγρα¬ 
φής και ενστάσεων διαγραφής στον ετήσιο κατάλογο 
ενόρκων (άρθρο 384 παρ. 1,2 ΚΠΔ), του καταλόγου ενόρ¬ 
κων για τη σύνοδο - πρακτικό του Συμβουλίου Πλημμε- 
λειοδικών (άρθρο 385 ΚΠΔ), του πρακτικού συνεδρίασης 
ΜΟΔ (άρθρο 388 ΚΠΔ), των κλητεύσεων και δηλώσε¬ 
ων των κληθέντων για τη σύνοδο ενόρκων (άρθρο 387 
ΚΠΔ) διαβιβάζοντας έγκαιρα τα σχετικά αποδεικτικά 
στο Γραμματέα του ΜΟΔ, της επίδοσης και εκτέλεσης 
των αποφάσεων λιπενορκίας και κατ’ αυτών αιτήσεων 
ακυρώσεως (άρθρο 392 ΚΠΔ), της γνωστοποίησης στον 
Εισαγγελέα Εφετών των αποφάσεων του ΜΟΔ. 

19) Οι αιτήσεις Ασφαλιστικών Μέτρων του ΑΝ 1539/1938, 
η δακτυλογράφηση και η κοινοποίηση των αποφάσεων 
αυτών. 

20) Η προπαρασκευαστική φάση της διαδικασίας των 
Βουλευτικών, Νομαρχιακών και Δημοτικών Εκλογών, κα¬ 
θώς επίσης και των Εκλογών για το Ευρωπαϊκό Κοινο¬ 
βούλιο, που περιλαμβάνει την ενημέρωση των φακέλων 
των Πρωτοδικείων της χώρας με τις χιλιομετρικές απο¬ 
στάσεις των μέσων μαζικής μεταφοράς και τις ισχύου- 
σες τιμές εισιτηρίων. 

21) Η διεκπεραίωση των διαδικασιών σε περίοδο εκλο¬ 
γών και ιδίως: Η συγκρότηση εκλογικών συνεργείων για 
την επίδοση των διορισμών στους δικαστικούς αντιπρο¬ 
σώπους και στα μέλη των εφορευτικών επιτροπών, η 
έκδοση εκκαθαριστικών σημειωμάτων και διατακτικών 
πληρωμής. 

22) Η εύρυθμη λειτουργία της βιβλιοθήκης της Εισαγ¬ 
γελίας και ιδίως: Η καταγραφή των βιβλίων, η παρα¬ 
χώρηση αυτών προς χρήση μόνο στους Εισαγγελικούς 
Λειτουργούς και τους Προϊσταμένους των Τμημάτων, η 
τήρηση ειδικού βιβλίου χρέωσης και επιστροφής αυτών 
από τους χρήστες, οι οποίοι θα υπογράφουν σχετικά. 

23) Η επικύρωση εγγράφων (συμβολαιογραφικών, εγ¬ 
γράφων της Εισαγγελίας Πρωτοδικών Πατρών), σύμφω¬ 
να με τη Σύμβαση της Χάγης. 

24) Οι γνωμοδοτήσεις περί Απονομής Χάριτος και η 
διεκπεραίωση αυτών. 

25) Οι αιτήσεις Δικαστικής Συμπαράστασης (κατάθεση, 
έλεγχος δικαιολογητικών, διαβίβαση στο Πρωτοδικείο). 

26) Η διαδικασία προανάκρισης (διενέργεια προκαταρ¬ 
κτικών εξετάσεων, κλήσεις μαρτύρων, κλήσεις ανωμοτί 
μαρτύρων, λήψη καταθέσεων μαρτύρων-ανωμοτί μαρ¬ 
τύρων, διεκπεραίωση σχετικών εγγράφων). 

27) Η κατάρτιση πινάκων Ασφαλιστικών Μέτρων, Γνω- 
μοδοτήσεων και Πειθαρχικών Προκαταρκτικών Εξετά¬ 
σεων. 

28) Η κατάρτιση πινάκων Κατηγορητηρίων και υπο¬ 
βολή αυτών στην Εισαγγελία Εφετών. 


29) Η συγκέντρωση και υποβολή στατιστικών στοιχεί¬ 
ων Φορολογικών Υποθέσεων. 

30) Η συγκέντρωση και υποβολή στατιστικών στοιχεί¬ 
ων για υποθέσεις νομιμοποίησης εσόδων από εγκλη¬ 
ματικές δραστηριότητες και χρηματοδότησης της τρο¬ 
μοκρατίας. 

31) Η συγκέντρωση και υποβολή στατιστικών στοι¬ 
χείων για υποθέσεις σωματεμπορίας και εμπορίας αν¬ 
θρώπων. 

32) Η συγκέντρωση και υποβολή στατιστικών στοι¬ 
χείων για υποθέσεις σχετικές με τη διαφθορά στην 
υπηρεσία. 

33) Η συγκέντρωση και υποβολή στατιστικών στοιχεί¬ 
ων για υποθέσεις σχετικές με τις φυλετικές διακρίσεις. 

34) Η καθαρογραφή και υποβολή στις αρμόδιες αρχές 
των αποφάσεων και πρακτικών της Ολομέλειας της 
Εισαγγελίας Πρωτοδικών Πατρών. 

35) Η διεκπεραίωση εφέσεων του Εισαγγελέα κατά 
αποφάσεων Εκούσιας Δικαιοδοσίας Μονομελούς Πρω¬ 
τοδικείου (καθαρογραφή, κατάθεση, υποβολή στην Ει¬ 
σαγγελία Εφετών για προσδιορισμό δικασίμου, επίδοση 
της προσδιορισθείσας έφεσης στους διαδίκους). 

36) Οι κλήσεις άλλων αρχών και συγκεκριμένα η επί¬ 
δοση των κλήσεων που αποστέλλει ο Εισαγγελέας του 
Αρείου Πάγου, ο Εισαγγελέας Εφετών, το Συμβούλιο της 
Επικράτειας και κάθε άλλη αρμόδια αρχή, υποβάλλο¬ 
ντας στον αποστολέα αμελητί τα σχετικά αποδεικτικά. 

37) Η εποπτεία και η οργάνωση του Αρχείου και η 
διεκπεραίωση της διαδικασίας περί της καταστρο¬ 
φής άχρηστων και χωρίς ιστορική αξία αρχείων της 
υπηρεσίας, σύμφωνα με τις διατάξεις άρθρου μόνου 
Β.δ. 120/1966. 

38) Διάφορα αιτήματα δικαστικής συνδρομής από δι¬ 
καστικές αρχές του εξωτερικού. 

Β. Το πρωτόκολλο και η αλληλογραφία, όπου ιδίως 
υπάγονται: 

1) Η καταχώρηση των εισερχομένων και εξερχόμε- 
νων εγγράφων, πλην αυτών που έχουν εμπιστευτικό 
χαρακτήρα. 

2) Η διανομή των εισερχομένων εγγράφων στα αρ¬ 
μόδια τμήματα. 

3) Η μεταφορά του ταχυδρομείου στο κέντρο δια¬ 
λογής Πατρών και η παραλαβή από αυτό της αλλη¬ 
λογραφίας της υπηρεσίας, το άνοιγμα των φακέλων, 
η ταξινόμηση των εγγράφων και η διανομή τους στα 
αντίστοιχα τμήματα. 

4) Η διακίνηση δικογραφιών και εγγράφων μεταξύ 
της Εισαγγελίας και των λοιπών Δικαστικών Αρχών της 
Χώρας καθώς και των Υπουργείων και λοιπών φυσικών 
και νομικών προσώπων. 

5) Η προετοιμασία της αλληλογραφίας του Διευθύ- 
νοντος. 

6) Η παροχή πληροφοριών στο κοινό περί της πορείας 
των εγγράφων που καταχωρούνται στο πρωτόκολλο. 

Γ. Η μισθοδοσία και η διαχείριση των Οικονομικών, 
όπου ιδίως υπάγονται: 

1) Η τήρηση και ενημέρωση του μητρώου μισθοδοτού¬ 
μενων (Εισαγγελικών Λειτουργών - Δικαστικών Υπαλ¬ 
λήλων, Φυλάκων και καθαριστριών) και των ατομικών 
φακέλων τους, η αποστολή στο Τμήμα Μισθοδοσίας 
της Κεντρικής Υπηρεσίας του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων των μισθο- 
λογικών μεταβολών τους, καθώς και η λειτουργία και 

ενημέρωση της βάσης δεδομένων του προγράμματος 
μισθοδοσίας της Υπηρεσίας. 

2) Η τήρηση του Ηλεκτρονικού Μητρώου Απογραφής 
των Μισθοδοτούμενων της Υπηρεσίας μέσω του Ελ¬ 
ληνικού Δημοσίου καθώς και διαγραφής αυτών λόγω 
συνταξιοδότησης, μετάθεσης, απόλυσης κ.λπ., και η χο¬ 
ρήγηση σχετικών βεβαιώσεων. 

3) Η ανάρτηση στο Πρόγραμμα ΔΙΑΥΓΕΙΑ των παντός 
είδους πράξεων και αποφάσεων της Υπηρεσίας και η 
αποκλειστική διαχείριση του Κεντρικού Ηλεκτρονικού 
Μητρώου Δημοσίων Συμβάσεων (ΑΔΑΜ) και του Μη¬ 
τρώου Ψηφιακής Υποδομής. 

4) Η σύνταξη στις αρχές κάθε έτους βεβαιώσεων απο¬ 
δοχών των μισθοδοτούμενων για φορολογική χρήση. 

5) Η σύνταξη καταστάσεων πληρωμής Δικαστικών 
Γραμματέων, Επιμελητών Δικαστηρίων για έκτακτες 
αμοιβές, όπως υπερωριακή απασχόληση, μέσω του προ¬ 
γράμματος μισθοδοσίας της Υπηρεσίας και υποβολή 
αυτών για έκδοση Χρηματικού Εντάλματος Πληρωμής 
στην Ενιαία Αρχή Πληρωμών. 

6) Η σύνταξη καταστάσεων πληρωμής Εισαγγελικών 
Λειτουργών, Δικαστικών Γραμματέων, Επιμελητών Δι¬ 
καστηρίων για τη συμμετοχή τους πέραν του ωραρίου 
εργασίας τους σε εκλογικά συνεργεία απαραίτητα για 
την προπαρασκευή και διενέργεια των Βουλευτικών, 
Νομαρχιακών, Δημοτικών Εκλογών καθώς επίσης και 
των Εκλογών για το Ευρωπαϊκό Κοινοβούλιο, μέσω του 
προγράμματος μισθοδοσίας της Υπηρεσίας και υποβολή 
αυτών για έκδοση Χρηματικού Εντάλματος Πληρωμής 
στην Ενιαία Αρχή Πληρωμών. 

7) Ο έλεγχος και η υποβολή προς έγκριση στο Υπουρ¬ 
γείο Δικαιοσύνης, Διαφάνειας και Ανθρωπίνων Δικαιω¬ 
μάτων των εντός και εκτός έδρας οδοιπορικών εξόδων 
των Επιμελητών Δικαστηρίων. 

8) Ο έλεγχος και η υποβολή προς έγκριση στο Υπουρ¬ 
γείο Δικαιοσύνης, Διαφάνειας και Ανθρωπίνων Δικαιω¬ 
μάτων των παντός είδους εξόδων εγκατάστασης λόγω 
απόσπασης ή μετάθεσης των Εισαγγελικών Λειτουργών. 

9) Η υποβολή στο Υπουργείο Δικαιοσύνης, Διαφάνειας 
και Ανθρωπίνων Δικαιωμάτων καταστάσεων πληρωμών 
σχετικών με την εκτέλεση δικαστικών αποφάσεων. 

10) Η διαχείριση της Πάγιας Προκαταβολής. 

11) Ο απολογισμός των δαπανών και η κατάρτιση του 
νέου προϋπολογισμού, σύμφωνα με τις ανάγκες της 
Υπηρεσίας. 

12) Η εξασφάλιση μέσω της Επιτροπής Διαχείρισης της 
Επιχορήγησης του Εφετείου Πατρών και του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων 
(Τμήμα Προϋπολογισμού και ΤΑΧΔΙΚ) των απαιτούμενων 
πιστώσεων αναγκαίων για τις διάφορες προμήθειες και 
υπηρεσίες που ανατίθενται ανάλογα με το ποσό της 
προϋπολογισθείσας δαπάνης, με τη διαδικασία είτε της 
απευθείας ανάθεσης, είτε μέσω πρόχειρου διαγωνισμού, 
είτε μέσω ανοιχτού διαγωνισμού. 

13) Η εξασφάλιση μέσω του Υπουργείου Εσωτερικών 
των απαιτούμενων πιστώσεων για τις διάφορες προμή¬ 
θειες και υπηρεσίες που είναι αναγκαίες για την προπα¬ 
ρασκευή και διενέργεια των Βουλευτικών, Νομαρχιακών 
και Δημοτικών Εκλογών καθώς επίσης και των Εκλογών 
για το Ευρωπαϊκό Κοινοβούλιο. 

14) Η σύνταξη και υποβολή των δικαιολογητικών για 
πληρωμή των δικαιούχων προμηθευτών και συντηρη¬ 
τών της Εισαγγελίας Πρωτοδικών Πατρών είτε από την 
Επιτροπή Διαχείρισης της Επιχορήγησης του Εφετείου 


Πατρών είτε από το Υπουργείο Δικαιοσύνης, Διαφάνειας 
και Ανθρωπίνων Δικαιωμάτων (Τμήμα Προϋπολογισμού 
και ΤΑΧΔΙΚ). 

15) Η εφαρμογή των σύγχρονων μεθόδων και συστη¬ 
μάτων Πληροφορικής και η ανελλιπής υποστήριξη και 
λειτουργία όλου του μηχανογραφικού (υλικού - λογι¬ 
σμικού) εξοπλισμού που έχει εγκατασταθεί στην Εισαγ¬ 
γελία για την καλύτερη οργάνωση και λειτουργία των 
υπηρεσιών της. 

16) Η ανάλυση, ο σχεδιασμός και η σταδιακή υλοποί¬ 
ηση της μηχανογράφησης των εργασιών σε όλα τα 
Τμήματα της Εισαγγελίας, σε συνεργασία και με άλλες 
δικαστικές ή μη υπηρεσίες (Ελληνική Αστυνομία, Εφορί¬ 
ες, ΙΚΑ και άλλα Ασφαλιστικά Ταμεία, Υπουργεία κ.α.), 
καθώς και ο σχεδιασμός και η σταδιακή διασύνδεση 
της Υπηρεσίας με Δικαστικές Υπηρεσίες (Πρωτοδικεία, 
Εφετεία κ.α.) και με άλλες εμπλεκόμενες Υπηρεσίες (Ελ¬ 
ληνική Αστυνομία, Εφορίες, ΙΚΑ και άλλα Ασφαλιστικά 
Ταμεία, Υπουργεία κ.α). 

17) Η κεντρική διαχείριση των εξυπηρετών (εβΓνθΓδ) 
της Εισαγγελίας. 

18) Η διαχείριση της εγκατάστασης του διαδικτύου της 
υπηρεσίας και η ηλεκτρονική αλληλογραφία. 

19) Η διαχείριση των παντός είδους αναλωσίμων και 
μη υλικών, που περιλαμβάνει τη διανομή αυτής στα 
Τμήματα της Εισαγγελίας κατά μήνα και την προς τούτο 
τήρηση και ενημέρωση σχετικών καρτελών χρέωσης. 

20) Η τήρηση βιβλίου και μητρώου επίπλων και σκευ¬ 
ών και η απόσυρση παλαιών επίπλων, συσκευών και 
μηχανημάτων γραφείου μέσω ΟΔΔΥ και εταιριών ανα¬ 
κύκλωσης. 

21) Η εποπτεία των μηχανημάτων φωτοαντιγραφής, 
των συσκευών τηλεομοιοτυπίας καθώς και των τηλε¬ 
φωνικών συνδέσεων μέσω του ΟΤΕ. 

22) Η μέριμνα για τον καθαρισμό, ευπρεπισμό και τη 
φύλαξη των γραφείων της Εισαγγελίας. 

23) Η εποπτεία και ο έλεγχος των φυλάκων και κα¬ 
θαριστριών. 

Δ. Η διεκπεραίωση των εργασιών του Εισαγγελέα 
Ανηλίκων, όπου ιδίως υπάγονται: 

1) Η εκτέλεση παραγγελιών του Εισαγγελέα Ανηλίκων 
επί θεμάτων ακροάσεως ανηλίκων, καθώς και ενηλίκων 
που στρέφονται κατά ανηλίκων. 

2) Η τήρηση φακέλων κοινωνικού περιεχομένου για τη 
στήριξη ανηλίκων που βρίσκονται σε κίνδυνο. 

Ε. Η διεκπεραίωση των εργασιών του Εισαγγελέα 
Ακροάσεων, όπου ιδίως υπάγονται: 

1) Οι διορθώσεις ληξιαρχικών πράξεων. 

2) Οι παραγγελίες καταχώρισης εκπρόθεσμων δηλώ¬ 
σεων γέννησης - βάπτισης - γάμου. 

3) Οι παραγγελίες για πνευματική λύση του γάμου που 
λύθηκε με αμετάκλητη δικαστική απόφαση. 

4) Οι άδειες για τέλεση πολιτικού γάμου σε άλλο τόπο 
από εκείνο που έχει οριστεί και οι άδειες για σύναψη 
γάμου πριν από την παρέλευση της νόμιμης προθεσμίας. 

5) Οι παραγγελίες προς Συμβολαιογράφους για τη χο¬ 
ρήγηση αντιγράφων συμβολαίων και λοιπών συμβολαιο¬ 
γραφικών εγγράφων σε όσους έχουν έννομο συμφέρον. 

6) Οι παραγγελίες στις υπηρεσίες του Δημοσίου και 
γενικά όλων των Επιχειρήσεων του Δημόσιου Τομέα 
να παραδίδουν έγγραφα ή να χορηγούν αντίγραφα σε 
όσους έχουν έννομο συμφέρον σύμφωνα με τις ισχύ- 
ουσες διατάξεις. 

7) Οι παραγγελίες για παροχή πληροφοριών για τα 
εισοδήματα συζύγων προς καθορισμό του ύψους της 
διατροφής (άρθρο 1445 ΑΚ). 

8) Ο εγκλεισμός ψυχικά πασχόντων σε Ψυχιατρικά 
Καταστήματα. 

9) Η παραλαβή δικογράφων που αναφέρονται στο 
άρθρο 134 ΚΠολΔ. 

10) Οι συστάσεις σε πολίτες μέσω των Αστυνομικών 
Τ μημάτων. 

11) Οι διατάξεις για προσωρινή απομάκρυνση ζώων. 

12) Οι παραγγελίες για έκδοση άδειας ταφής και εντα¬ 
φιασμού αζήτητων νεκρών. 

13) Οι παραγγελίες προς την Ιατροδικαστική Υπηρεσία 
για διενέργεια νεκροψίας. 

14) Οι επιδόσεις στον Εισαγγελέα σύμφωνα με τον 
ΚΠολΔ και το Αστικό Δίκαιο. 

15) Η παραλαβή και διεκπεραίωση επιδόσεων αστι¬ 
κών / εμπορικών δικογράφων για το εξωτερικό. 

16) Η παραλαβή / περαίωση αιτημάτων επίδοσης ποι¬ 
νικών και αστικών δικογράφων από το εξωτερικό σε 
περιοχές αρμοδιότητας της Εισαγγελίας Πρωτοδικών 
Πατρών. 

17) Η εξέταση μαρτύρων στο πλαίσιο διεκδίκησης δι¬ 
ατροφής, διεξαγωγή αποδείξεων στο πλαίσιο αστικών/ 
εμπορικών υποθέσεων. 

18) Οι νομικές διατάξεις μεταφοράς κρατουμένων από 
το εξωτερικό στην Ελλάδα. 

ΣΤ. Οι Επιμελητές Δικαστηρίων, στους οποίους ιδίως 
υπάγονται: 

1) Η επίδοση πάσης φύσεως ποινικών δικογράφων και 
κατά κύριο λόγο κλήσεων και κλητήριων θεσπισμάτων, 
βουλευμάτων, απορριπτικών διατάξεων του Εισαγγε¬ 
λέα Εφετών Πατρών επί προσφυγών κατά κλητήριων 
θεσπισμάτων, ποινικών δικογράφων του εξωτερικού (δι¬ 
καστική συνδρομή), κλήσεων μαρτύρων προς εξέταση, 
κλήσεων πολιτών προς διευθέτηση διαφορών από τον 
Εισαγγελέα Ακροάσεων. 

2) Η επίδοση αποφάσεων και αποσπασμάτων σε ερή¬ 
μην καταδικασθέντες κατηγορούμενους. 

3) Η επίδοση ποινικών δικογράφων Ξένων Αρχών 
(Εισαγγελιών του Κράτους) στους διαμένοντες στην 
περιφέρεια του Πρωτοδικείου Πατρών. 

4) Η διανομή των ποινικών δικογράφων κατά περιοχή 
αρμοδιότητας Αστυνομικών Τμημάτων και η εργασία 
των επιδόσεων που εκτελείται και από Αστυνομικά όρ¬ 
γανα. 

5) Η συμπλήρωση των αποδεικτικών επιδόσεως στους 
μάρτυρες και κατηγορούμενους, στους οποίους γίνεται 
η επίδοση, σύμφωνα με τις διατάξεις του ΚΠΔ. 

6) Ο έλεγχος των αποδεικτικών επιδόσεως και η πα¬ 
ράδοση ή αποστολή αυτών στο Τμήμα ή στην Υπηρε¬ 
σία, από την οποία έχουν παραγγελθεί να κάνουν την 
επίδοση. 

7) Η σύνταξη ατομικών βιβλίων ή η ηλεκτρονική κατα¬ 
γραφή κάθε επιμελητή, από όπου φαίνεται η ημερομηνία 
παραλαβής της κλήσης - κλητήριου - απόφασης και η 
ημερομηνία παράδοσης ή αποστολής της. 

8) Ο έλεγχος του βιβλίου αυτού ανά μήνα από τον 
Προϊστάμενο του Τμήματος και η ενημέρωση του Διευ- 
θύνοντα την Εισαγγελία και του Διευθυντή της Γραμ- 
ματείας περί της πορείας των επιδόσεων. 

Στο Τμήμα αυτό ορίζεται να υπηρετούν πέντε (5) δικα¬ 
στικοί υπάλληλοι και δέκα (10) επιμελητές δικαστηρίων. 


Αρθρο 19 

Τμήμα Ποινικής Δίωξης 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Η διακίνηση των μηνύσεων, όπου ιδίως υπάγονται: 

1) Η κατάθεση των εγχειριζομένων μηνύσεων. 

2) Η πληροφόρηση του κοινού. 

3) Η παραλαβή των εγχειριζομένων μηνύσεων, των 
μηνύσεων από το ταχυδρομείο και ιδιοχείρως από διά¬ 
φορες υπηρεσίες (Αστυνομικές Αρχές, ΣΔΟΕ, ΔΟΥ κλπ), 
ο διαχωρισμός αυτών κατά κατηγορίες αδικημάτων, η 
αρίθμηση και καταχώρησή τους στα βιβλία (παραλαβής- 
διανομής), η αναγραφή του κωδικού αριθμού (ΑΒΜ), η 
χρέωση αυτών σε Εισαγγελικούς λειτουργούς, η ηλε¬ 
κτρονική καταχώρισή τους και η διανομή τους. 

4) Η παραλαβή των δικογραφιών αυτοφώρων αδικη¬ 
μάτων. 

5) Η διακίνηση, μετά την επεξεργασία, των μηνύσεων 
και των σχηματιζόμενων δικογραφιών και η ενημέρωση 
περί της δοθείσης πορείας. 

6) Η καταχώρηση αυτών σε δελτία και καρτέλες. 

7) Η ενημέρωση των καρτελών περί της πορείας των 
μηνύσεων και των δικογραφιών. 

8) Η αρίθμηση και καταχώριση δικογραφιών επί των 
οποίων διενεργείται από Εισαγγελικό λειτουργό αυτο¬ 
πρόσωπη προκαταρκτική εξέταση και η ενημέρωση περί 
της δοθείσης πορείας. 

9) Η διεκπεραίωση αναφορών και διατάξεων των 
Εισαγγελέων κατά τα άρθρα 43 και 47 ΚΠΔ, αρχειο¬ 
θετήσεων δικογραφιών του άρθρου 12 παρ. 5 εδ. β' 
Ν. 3500/2006, απαγορεύσεων εξόδου από τη χώρα, 
αποχής από την ποινική δίωξη, προσφυγών κατά δια¬ 
τάξεων, ανακλήσεων εγκλήσεων και αποδοχής, άρσεων 
απορρήτων και γνωστοποίησης στοιχείων ταυτότητας 
κατηγορουμένων. 

10) Η τήρηση και ενημέρωση ηλεκτρονικού βιβλίου 
εγκλημάτων ενδοοικογενειακής βίας επί ζητημάτων 
ποινικής διαμεσολάβησης. 

11) Η σύνταξη πινάκων κινήσεως μηνύσεων και δικο¬ 
γραφιών και εργασίας των Εισαγγελικών Λειτουργών. 

12) Η τήρηση αρχείων των άρθρων 43, 47 ΚΠΔ, αποχής 
από την ποινική δίωξη, αρχειοθετήσεων δικογραφιών 
του άρθρου 12 παρ. 5 εδ. β' Ν. 3500/2006 και αγνώστων 
δραστών. 

13) Η ταξινόμηση και αρχειοθέτηση των δελτίων παρα¬ 
λαβής - διανομής και η ενημέρωση των δελτίων αυτών 
με την περαιτέρω πορεία των δικογραφιών. 

14) Η λειτουργία του ηλεκτρονικού υπολογιστή, η πα¬ 
ρακολούθηση της πορείας των μηνύσεων-δικογραφιών 
και η παροχή πληροφοριών, βάσει των στοιχείων του, 
στους προς τούτο ενδιαφερομένους. 

15) Η τήρηση και ενημέρωση ηλεκτρονικού βιβλίου 
εγκλημάτων σχετικών με την υπηρεσία και τη διαφθορά. 

16) Η τήρηση και ενημέρωση ηλεκτρονικού βιβλίου 
εγκλημάτων σχετικών με την παράνομη διακίνηση ενη¬ 
λίκων και παιδιών. 

17) Η τήρηση και ενημέρωση ηλεκτρονικού βιβλίου 
εγκλημάτων υποθέσεων νομιμοποίησης εσόδων από 
εγκληματικές δραστηριότητες και χρηματοδότησης της 
τρομοκρατίας. 

18) Η τήρηση και ενημέρωση ηλεκτρονικού βιβλίου 
εγκλημάτων υποθέσεων σχετικών με τις φυλετικές δι¬ 
ακρίσεις. 

19) Η τήρηση και ενημέρωση βιβλίου αυτοφώρων 
εγκλημάτων υποθέσεων φοροδιαφυγής. 

20) Η παραλαβή των πειστηρίων. 

21) Η τήρηση και ενημέρωση ηλεκτρονικού βιβλίου 
πειστηρίων. 

22) Η τήρηση αρχείου αποδόσεως πειστηρίων. 

23) Η διεκπεραίωση παραγγελιών προς διάφορες Αρ¬ 
χές που αφορούν αποδόσεις κατασχεμένων αντικειμέ¬ 
νων, μετά την έκδοση αμετάκλητων αποφάσεων, έπειτα 
από σχετική αίτηση των προς τούτο νομιμοποιούμενων. 

24) Η διεκπεραίωση των Εισαγγελικών παραγγελιών 
αφ’ ενός προς τον γραμματέα πειστηρίων του Πρωτο¬ 
δικείου για καταστροφή ή δήμευση των πειστηρίων, αφ’ 
ετέρου προς το Ταμείο Παρακαταθηκών και Δανείων 
όσον αφορά την τύχη των γραμματίων σύστασης πα¬ 
ρακαταθήκης κατασχεθέντων χρημάτων. 

25) Η συσχέτιση εγγράφων σε δικογραφίες και μόνο 
ύστερα από γραπτή παραγγελία του αρμόδιου Εισαγ¬ 
γελέα. 

26) Η παροχή πληροφοριών στο κοινό για την πορεία 
των χρεωμένων δικογραφιών και η χορήγηση αντιγρά¬ 
φων και πιστοποιητικών πορείας στους προς τούτο 
νομιμοποιούμενους. 

27) Η διεκπεραίωση της σχετικής αλληλογραφίας. 

Β. Η διεκπεραίωση των εργασιών των Εισαγγελικών 
Γραφείων, όπου ιδίως υπάγονται: 

1) Η παραλαβή των δικογραφιών (ανακριτικών, προα- 
νακριτικών και προκαταρκτικών) από τη διακίνηση μη¬ 
νύσεων και το ταχυδρομείο και η ετοιμασία αυτών προς 
χρέωση από τον Διευθύνοντα την Εισαγγελία στους 
Εισαγγελικούς Λειτουργούς για επεξεργασία. 

2) Η καταχώρηση των δικογραφιών που χρεώθηκαν 
στις καρτέλες των Εισαγγελέων, η αρίθμηση, η ηλεκτρο¬ 
νική καταχώρηση των δικογραφιών και η ενημέρωση 
περί της δοθείσης πορείας. 

3) Η σύνταξη πινάκων εργασίας Εισαγγελικών Λει¬ 
τουργών και κίνησης δικογραφιών κατά δίμηνο στα 
Πταισματοδικεία και στα Ειρηνοδικεία. 

4) Η αναλυτική σύνταξη πινάκων για την ενημέρωση 
των Εισαγγελικών Αρχών για την πορεία των διεκπεραι- 
ούμενων δικογραφιών καθώς και των πινάκων εργασίας 
των εισαγγελικών λειτουργών. 

5) Η τήρηση αρχείων άρθρων 43, 47 ΚΠΔ, αποχής από 
την ποινική δίωξη και αγνώστων δραστών. 

6) Η διεκπεραίωση αναφορών και διατάξεων των Ει¬ 
σαγγελέων κατά τα άρθρα 43 και 47 ΚΠΔ, αποχής από 
την ποινική δίωξη και αρχείου αγνώστων δραστών. 

7) Η παρακολούθηση των πράξεων του άρθρου 59 παρ. 
2 ΚΠΔ και η τήρηση του σχετικού βιβλίου. 

8) Η συσχέτιση εγγράφων σε δικογραφίες και μόνο 
ύστερα από έγγραφη παραγγελία του αρμόδιου Εισαγ¬ 
γελέα. 

9) Η παροχή πληροφοριών στο κοινό για την πορεία 
των χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

10) Η διεκπεραίωση της σχετικής αλληλογραφίας. 

Γ. Τα Κατηγορητήρια, όπου ιδίως υπάγονται: 

1) Η παραλαβή των δικογραφιών από τις μηνύσεις και 
τα Εισαγγελικά Γ ραφεία. 

2) Η σύνταξη και η καθαρογραφή των κατηγορητηρίων 
Μονομελούς, Τριμελούς και Ανηλίκων που παραπέμπο- 
νται στα ακροατήρια με την αυτόφωρη διαδικασία, με 
απευθείας κλήση ή μετά από προανάκριση, με βάση 


σχέδιο κατηγορητηρίου που συντάσσεται από τον ασκή- 
σαντα τη δίωξη Εισαγγελέα. 

3) Η κατάρτιση πινάκων εισαγωγής - διεκπεραίωσης - 
εκκρεμότητας κατηγορητηρίων Μονομελούς, Τριμελούς 
και Ανηλίκων. 

4) Η παροχή πληροφοριών και η χορήγηση πιστοποι¬ 
ητικών πορείας και αντιγράφων στο κοινό. 

Στο Τμήμα αυτό ορίζεται να υπηρετούν επτά (7) δικα¬ 
στικοί υπάλληλοι και τρεις (3) επιμελητές δικαστηρίων. 

Άρθρο 20 

Τμήμα Προσδιορισμού 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Ο προσδιορισμός Τριμελούς και Εφέσεων, όπου 
ιδίως υπάγονται: 

1) Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά απο¬ 
φάσεων Μονομελούς και η διεκπεραίωση του προσδι¬ 
ορισμού αυτών προς εκδίκαση σε δικασίμους Τριμελών 
Πλημμελειοδικείων. 

2) Η σύνταξη και η ανάρτηση των εκθεμάτων στα 
αντίστοιχα γραφεία των πινακίων και στα ακροατήρια 
κατά τα οριζόμενα στο άρθρο 374 του ΚΠΔ. 

3) Η ηλεκτρονική καταχώρηση των ωρίμων και ανα¬ 
βλητικών δικογραφιών. 

4) Η κατάρτιση κλητήριων θεσπισμάτων και κλήσεων 
και η παράδοση αυτών στους Επιμελητές των Δικα¬ 
στηρίων ή η αποστολή τους στα αρμόδια Αστυνομικά 
Τμήματα για επίδοση. 

5) Η παραλαβή των αποδεικτικών επιδόσεων από τους 
Επιμελητές Δικαστηρίων και από τα Αστυνομικά Τμή¬ 
ματα, ο διαχωρισμός και η διανομή αυτών στα πινάκια. 
Ιδιαίτερα, σε υποθέσεις για τις οποίες υπάρχει κίνδυνος 
παραγραφής ή είχε προηγουμένως κηρυχθεί η συζήτη¬ 
σή τους απαράδεκτη, ο Προϊστάμενος του Τμήματος 
μεριμνά για την έγκαιρη επίδοση και ενημερώνει τον 
αρμόδιο Εισαγγελέα Προσδιορισμού 35 ημέρες προ της 
δικασίμου. 

6) Οι απαιτούμενες ενέργειες για τη μεταγωγή κρα¬ 
τουμένων. 

7) Η διαδικασία συμπλήρωσης αποφάσεων Τριμελούς 
Πλημμελειοδικείου. 

8) Η ηλεκτρονική καταχώρηση εφέσεων, κατ’ αντιμω¬ 
λία καταδικαστικών ή αθωωτικών αποφάσεων Τριμελούς 
Πλημμελειοδικείου και η υποβολή των εφέσεων αυτών 
μετά των σχετικών δικογραφιών στον Εισαγγελέα Εφε- 
τών. 

9) Η ηλεκτρονική καταχώρηση εφέσεων κατ’ αντιμωλία 
και ερήμην καταδικαστικών ή αθωωτικών αποφάσεων 
του Μονομελούς Πλημμελειοδικείου. 

10) Η ηλεκτρονική καταχώρηση αναιρέσεων κατ’ 
αντιμωλία καταδικαστικών ή αθωωτικών αποφάσεων 
Τριμελούς Πλημμελειοδικείου και η υποβολή των αναι¬ 
ρέσεων αυτών μετά των δικογραφιών στον Εισαγγελέα 
του Αρείου Πάγου. 

11) Η ηλεκτρονική καταχώρηση προσφυγών κατά κλη¬ 
τήριων θεσπισμάτων Τριμελούς Πλημμελειοδικείου, η 
ενημέρωση για την πορεία της προσφυγής και η επί¬ 
δοση της τυχόν απορριπτικής διάταξης του Εισαγγελέα 
Εφετών. 

12) Η ηλεκτρονική καταχώρηση ανακοπών κατ’ αποφά¬ 
σεων τιμωρίας λιπομαρτύρων, ο προσδιορισμός αυτών 
προς εκδίκαση και η ενημέρωση για τυχόν ανάκληση 
τους. 

13) Η αποστολή για εκτέλεση των αποφάσεων τιμω¬ 
ρίας λιπομαρτύρων, που δεν ανακλήθηκαν, 

14) Η εκκαθάριση της ημερήσιας αποζημίωσης και των 
οδοιπορικών εξόδων των μαρτύρων. 

15) Η χορήγηση πιστοποιητικών. 

16) Η συσχέτιση εγγράφων μετά από έγγραφη παραγ¬ 
γελία του Εισαγγελέα. 

17) Η διεκπεραίωση της αλληλογραφίας του Τμήματος. 

Β. Ο Προσδιορισμός Μονομελούς, όπου ιδίως υπά¬ 
γονται: 

1) Η εισαγωγή ωρίμων και αναβλητικών δικογραφι¬ 
ών, υποθέσεων κατά παραπομπή και εφέσεων κατά 
αποφάσεων Πταισματοδικείου και η διεκπεραίωση του 
προσδιορισμού αυτών προς εκδίκαση σε δικασίμους 
των Μονομελών Πλημμελειοδικείων. 

2) Η τήρηση βιβλίου εφέσεων κατ’ αποφάσεων του 
Πταισματοδικείου. 

3) Η σύνταξη και η ανάρτηση των εκθεμάτων στα 
αντίστοιχα γραφεία των πινακίων και στα ακροατήρια 
κατά τα οριζόμενα στο άρθρο 374 του ΚΠΔ. 

4) Η ηλεκτρονική καταχώρηση των ωρίμων και ανα¬ 
βλητικών δικογραφιών. 

5) Η κατάρτιση κλητήριων θεσπισμάτων και κλήσεων 
και η παράδοση αυτών στους Επιμελητές Δικαστηρίων 
ή η αποστολή τους στα αρμόδια Αστυνομικά Τμήματα 
για επίδοση. 

6) Η παραλαβή των αποδεικτικών επιδόσεων από τους 
Επιμελητές Δικαστηρίων και από τα Αστυνομικά Τμή¬ 
ματα, ο διαχωρισμός και η διανομή τους στα πινάκια. 
Ιδιαίτερα, σε υποθέσεις για τις οποίες υπάρχει κίνδυνος 
παραγραφής ή είχε προηγουμένως κηρυχθεί η συζήτη¬ 
σή τους απαράδεκτη, ο Προϊστάμενος του Τμήματος 
μεριμνά για την έγκαιρη επίδοση και ενημερώνει τον 
αρμόδιο Εισαγγελέα Προσδιορισμού 35 ημέρες προ της 
δικασίμου. 

7) Οι απαιτούμενες ενέργειες για τη μεταγωγή κρα¬ 
τουμένων. 

8) Η διαδικασία συμπλήρωσης αποφάσεων Μονομε¬ 
λούς Πλημμελειοδικείου. 

9) Η ηλεκτρονική καταχώρηση ποινών λιπομαρτυρίας. 

10) Η ηλεκτρονική καταχώρηση ανακοπών κατά απο¬ 
φάσεων ποινών λιπομαρτυρίας, ο προσδιορισμός αυτών 
προς εκδίκαση και η ενημέρωση για τυχόν ανάκληση 
τους. 

11) Η αποστολή για εκτέλεση των ποινών λιπομαρ¬ 
τυρίας. 

12) Η υποβολή αναιρέσεων κατ’ αντιμωλία καταδικα- 
στικών ή αθωωτικών αποφάσεων Μονομελούς Πλημ¬ 
μελειοδικείου μετά των σχετικών δικογραφιών στον 
Εισαγγελέα του Αρείου Πάγου. 

13) Η εκκαθάριση της ημερήσιας αποζημίωσης και των 
οδοιπορικών εξόδων των μαρτύρων. 

14) Η χορήγηση πιστοποιητικών. 

15) Η συσχέτιση εγγράφων μετά από έγγραφη παραγ¬ 
γελία του Εισαγγελέα. 

16) Η διεκπεραίωση της αλληλογραφίας του Τμήματος. 

Γ. Ο προσδιορισμός του Δικαστηρίου Ανηλίκων, όπου 

ιδίως υπάγονται: 

1) Ο προσδιορισμός υποθέσεων στο Μονομελές και 
Τριμελές Δικαστήριο Ανηλίκων Πατρών. 

2) Η σύνταξη πινακίων και εκθεμάτων και η ανάρτηση 
αυτών. 

3) Η κατάρτιση κλητηρίων θεσπισμάτων και κλήσεων 
και η παράδοση αυτών στους Επιμελητές Δικαστηρί¬ 


ων ή η αποστολή τους στα Αστυνομικά Τμήματα προς 
επίδοση. 

4) Η παραλαβή και ο έλεγχος των αποδεικτικών επι- 
δόσεως και η διανομή αυτών στα πινάκια. 

5) Οι εφέσεις και η διεκπεραίωση της προβλεπόμενης 
για την εκδίκαση τους διαδικασία. 

6) Οι απαιτούμενες ενέργειες για τη μεταγωγή ανη¬ 
λίκων κρατουμένων. 

Στο Τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι και τέσσερις (4) επιμελητές δικα¬ 
στηρίων. 

Αρθρο 21 

Τμήμα Εκτέλεσης Αποφάσεων 
και Ποινικού Μητρώου. 

Στην αρμοδιότητα του Τμήματος αυτού υπάγονται τα 
κάτωθι αντικείμενα: 

Α. Η Εκτέλεση Αποφάσεων, όπου ιδίως υπάγονται: 

1) Η εκτέλεση ερήμην αποφάσεων Τριμελούς και Μο¬ 
νομελούς Πλημμελειοδικείου, ενταλμάτων προσωρινής 
κράτησης και σύλληψης, καθώς και διατάξεων επιβολής 
περιοριστικών όρων. 

2) Η εκτέλεση των αποφάσεων του Δικαστηρίου Ανη¬ 
λίκων και η διαδικασία άρσεως ή μετατροπής των ανα¬ 
μορφωτικών μέτρων που επιβλήθηκαν με αυτές. 

3) Η καταχώρηση αποφάσεων υποδίκων και φυγό¬ 
ποινων, η τήρηση καρτελών αυτών, καθώς και η κατα¬ 
χώρηση αυτών στους οικείους φακέλους φυγόποινων. 

4) Η αποστολή αποσπασμάτων στις Αστυνομικές Αρ¬ 
χές για εκτέλεση. 

5) Η εξαγορά ποινών. 

6) Η καταχώριση των φυλακίσεων. 

7) Η αλληλογραφία με φυλακές και άλλες αρχές για 
θέματα που αφορούν την εκτέλεση αποφάσεων. 

8) Η απόδοση εγγυήσεων και η βεβαίωση χρηματικών 
ποινών στα αρμόδια δημόσια ταμεία. 

9) Η διόρθωση στοιχείων ταυτότητας καταδικασθέ- 
ντων. 

10) Η εκτέλεση αποφάσεων, όταν η έφεση απορρί¬ 
πτεται ανυποστήρικτη και όταν απορρίπτεται η αίτηση 
αναίρεσης. 

11) Η εισαγωγή αιτήσεων ακυρώσεως (αναζήτηση της 
δικογραφίας από το αρχείο του Πρωτοδικείου ή από το 
Εφετείο ή από την Εισαγγελία Εφετών κλπ). 

12) Ο καθορισμός συνολικής ποινής, η παροχή προ¬ 
θεσμίας καταβολής χρηματικής ποινής σε δόσεις και η 
περαιτέρω μετατροπή της χρηματικής ποινής σε κοι¬ 
νωφελή εργασία. 

13) Η παρακολούθηση της παροχής κοινωφελούς 
εργασίας μέχρι την ολοκλήρωση αυτής και η τυχόν 
ανάκληση αυτής. 

14) Οι αντιρρήσεις περί την εκτέλεση. 

15) Η αμφισβήτηση ανασταλτικότητας της έφεσης. 

16) Η μετατροπή των ποινών. 

17) Η αναβολή και η αναστολή εκτέλεσης. 

18) Η αφαίρεση χρόνου προσωρινής κράτησης. 

19) Η άρση απαγόρευσης εξόδου από τη χώρα και οι 
αποφυλακίσεις υποδίκων. 

20) Η απόδοση εγγυήσεως. 

21) Η παρακολούθηση των θεραπευτικών προγραμμά¬ 
των απεξάρτησης χρηστών ναρκωτικών ουσιών κατά 
την έννοια του άρθρου 33 Ν. 4139/2013. 

22) Η εκτέλεση των εισαγγελικών διατάξεων του άρ¬ 
θρου 74 ΠΚ για τους υπό απέλαση υπηκόους τρίτων 
χωρών και η τήρηση σχετικών φακέλων. 

23) Η έκδοση πιστοποιητικών μη δίωξης. 

24) Η συσχέτιση εγγράφων και μόνο με έγγραφη πα¬ 
ραγγελία του αρμοδίου Εισαγγελέα. 

25) Η διεκπεραίωση της σχετικής με τα ανωτέρω αλ¬ 
ληλογραφίας. 

26) Η λειτουργία του Τμήματος το Σάββατο και τις αρ¬ 
γίες μόνο ως προς τους συλληφθέντες - κρατουμένους. 

Β. Τα Βουλεύματα, όπου ιδίως υπάγονται: 

1) Η παραλαβή και προώθηση αιτήσεων αυτοπρόσω¬ 
πης εμφάνισης διαδίκων. 

2) Η διόρθωση Βουλευμάτων. 

3) Η υποβολή δικογραφιών, μετά την άσκηση ενδίκων 
μέσων, στον Εισαγγελέα του Αρείου Πάγου και στον 
Εισαγγελέα Εφετών. 

4) Η παράδοση απαλλακτικών, παραπεμπτικών και 
παρεμπιπτόντων βουλευμάτων στους Επιμελητές των 
Δικαστηρίων ή η αποστολή τους στα Αστυνομικά Τμή¬ 
ματα για επίδοση. 

5) Η αρχειοθέτηση απαλλακτικών βουλευμάτων. 

6) Η παραλαβή, επίδοση, διεκπεραίωση και αρχειοθέ¬ 
τηση βουλευμάτων. 

7) Η εισαγωγή των δια βουλευμάτων παραπεμπομέ- 
νων υποθέσεων στο ακροατήριο του Τριμελούς και του 
Μονομελούς Πλημμελειοδικείου. 

8) Η τήρηση και η ενημέρωση των παρακάτω βιβλίων: 
προτάσεων στο δικαστικό συμβούλιο και στον ανακριτή, 
βουλευμάτων, εφέσεων και αναιρέσεων κατά βουλευ¬ 
μάτων. 

9) Η παρακολούθηση των δικογραφιών με προσωρινά 
κρατούμενους και η τήρηση του σχετικού βιβλίου. 

10) Η παρακολούθηση της τήρησης των περιοριστικών 
όρων και η τυχόν αλλαγή ή μετατροπή τους. 

11) Ο χειρισμός των αιτήσεων υφ’ όρον απόλυσης 
κρατουμένων και προσφυγών κατά αποφάσεων του 
Πειθαρχικού Συμβουλίου της Φυλακής. 

12) Η διεκπεραίωση της σχετικής αλληλογραφίας. 

Γ. Οι Ερήμην Αποφάσεις, όπου υπάγεται η εισαγωγή 
δικογραφιών ερήμην αποφάσεων Τριμελούς και Μο¬ 
νομελούς Πλημμελειοδικείου Πατρών προς περαιτέρω 
ενέργειες και ιδίως: 

1) Η αναγνώριση και η καταχώρηση των αποφάσεων 
στα αντίστοιχα ηλεκτρονικά βιβλία ερήμην αποφάσεων 
Τριμελούς και Μονομελούς Πλημμελειοδικείου. 

2) Η αποστολή αποσπασμάτων των ως άνω αποφά¬ 
σεων προς επίδοση στα αρμόδια Αστυνομικά Τμήματα. 

3) Ο έλεγχος των επιδόσεων και η ανά δίμηνο υπό¬ 
μνηση προς τα Αστυνομικά Τμήματα. 

4) Η συσχέτιση των σχετικών αποδεικτικών επιδόσεων 
των αποφάσεων στις οικείες δικογραφίες, όταν επι- 
στραφούν, και η αποστολή των δικογραφιών στο Ποινικό 
Μητρώο του Πρωτοδικείου Πατρών (με τα αποδεικτικά). 

5) Η ηλεκτρονική καταχώρηση των προς εκτέλεση 
αποσπασμάτων των αποφάσεων. 

6) Η αναζήτηση των δικογραφιών και η υποβολή στον 
Εισαγγελέα Εφετών εφέσεως κατά ερήμην αποφάσεως 
Τριμελούς Πλημμελειοδικείου με την δικογραφία και το 
αποδεικτικό επιδόσεως της αποφάσεως. 

7) Η υποβολή αναιρέσεως κατά ερήμην αποφάσεων 
στον Εισαγγελέα του Αρείου Πάγου με τη δικογραφία 
και το αποδεικτικό επιδόσεως. 

8) Η παράδοση στο Τμήμα Προσδιορισμού Τριμελούς - 
Μονομελούς και Ανηλίκων της Εισαγγελίας των εφέσε¬ 
ων κατά ερήμην αποφάσεων Μονομελούς με τη δικο¬ 
γραφία και το αποδεικτικό επιδόσεως της αποφάσεως. 


9) Η συσχέτιση εγγράφων. 

10) Η διεκπεραίωση της σχετικής αλληλογραφίας. 

Δ. Το Ποινικό Μητρώο, όπου ιδίως υπάγονται: 

1) Η σύνταξη, θεώρηση, ταξινόμηση, καταστροφή, αντι¬ 
κατάσταση δελτίων Ποινικού Μητρώου. 

2) Η παραλαβή αιτήσεων για έκδοση πιστοποιητικών 
ή αντιγράφων ποινικού μητρώου, ο έλεγχος και η έκ¬ 
δοση αυτών. 

3) Ο έλεγχος των ποινικών καταστάσεων για όλα τα 
Δικαστήρια. 

4) Η παραλαβή των αποστελλομένων δελτίων ποι¬ 
νικού μητρώου, ο έλεγχος αυτών, η ταξινόμηση τους 
λεξικογραφικώς, η παρακολούθηση των μεταβολών, η 
διαβίβαση δελτίων ποινικού μητρώου στις διάφορες δι¬ 
καστικές και λοιπές αρχές και η διαγραφή των δελτίων 
ποινικού μητρώου, μετά από αναίρεση, έφεση, ακύρωση 
ή επανάληψη διαδικασίας. 

5) Η παραλαβή και έκδοση εισαγγελικών διατάξεων 
για διαγραφή ποινών από το Ποινικό Μητρώο. 

6) Η διαδικασία ανάκλησης και άρσης της αναστολής 
ποινής (άρθρο 101 ΠΚ επ). 

7) Η διεκπεραίωση της σχετικής αλληλογραφίας. 

Στο Τμήμα αυτό ορίζεται να υπηρετούν επτά (7) δικα¬ 
στικοί υπάλληλοι και ένας (1) επιμελητής δικαστηρίων. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ ΚΑΙ ΡΥΘΜΙΣΕΙΣ 
Αρθρο 22 

Εισαγγελείς Υπηρεσίας 

1) Κατά τις εργάσιμες ημέρες από ώρας 07:00 πμ 
έως 15:00 μμ εκτελεί υπηρεσία στο κατάστημα της Ει¬ 
σαγγελίας ένας (1) Εισαγγελικός Λειτουργός, ο οποίος 
ορίζεται από τον Διευθύνοντα με μηνιαία κατάσταση 
που κοινοποιείται στον Εισαγγελέα Εφετών και στις 
προανακριτικές Αρχές, ενώ από ώρα 15:00 μμ έως 07:00 
πμ της επομένης ημέρας οφείλει να βρίσκεται στην 
κατοικία του. Ο Εισαγγελικός λειτουργός, που εκτελεί 
την υπηρεσία αυτή, παραλαμβάνει και χειρίζεται τις 
συνοδείες, επικοινωνεί με τις αστυνομικές και άλλες 
αρχές που ενεργούν προανάκριση, παρέχει οδηγίες 
για το χειρισμό επειγουσών υποθέσεων, χειρίζεται όλα 
τα περιστατικά και τις υποθέσεις που ανήκουν στις 
ακροάσεις και τις γνωμοδοτήσεις, όλα τα έκτακτα 
περιστατικά που ανήκουν στον προσδιορισμό και την 
εκτέλεση, παρίσταται στις κατ’ οίκον έρευνες, καθώς 
επίσης και σε οποιαδήποτε άλλη επείγουσα ανακριτική 
πράξη, όταν απαιτείται η παρουσία του κατά νόμον. 
Τέλος, παρίσταται και σε απαγορευμένες συγκεντρώ¬ 
σεις ή συναθροίσεις, όταν υπάρχει σοβαρός κίνδυνος 
διάπραξης εγκλημάτων και διατάραξης της δημόσιας 
τάξης, προκειμένου να εποπτεύει την προανάκριση, ή 
εφόσον δεν ενεργείται προανάκριση, να απευθύνει τις 
αναγκαίες συστάσεις, σύμφωνα με τις διατάξεις των άρ¬ 
θρων 24 παρ. 2, 25 παρ. 1 εδ. γ' και δ', εδ. α' Ν. 1756/1988. 

2) Τα Σάββατα, τις Κυριακές και τις λοιπές αργίες 
από ώρας 10:00 πμ έως 13:00 μμ εκτελεί υπηρεσία στο 
κατάστημα της Εισαγγελίας, με όλες τις αρμοδιότητες 
που αναφέρονται στην παρ. 1 του παρόντος άρθρου, 
ένας (1) Εισαγγελικός Λειτουργός, ο οποίος ορίζεται 
από τον Διευθύνοντα με μηνιαία κατάσταση που κοι¬ 
νοποιείται στον Εισαγγελέα Εφετών και στις προανα- 
κριτικές Αρχές, με τη Γραμματειακή υποστήριξη ενός (1) 
δικαστικού υπαλλήλου που ορίζεται από τον Διευθυντή 
της Διεύθυνσης της Γραμματείας. 

Άρθρο 23 

Ασφαλιστικά Μέτρα 

Οι αιτήσεις ασφαλιστικών μέτρων του ΑΝ 1539/1938 
ανατίθεται κατά σειρά σε όλους τους Εισαγγελικούς 
λειτουργούς. 

Αρθρο 24 

Αρμόδιοι να αποφασίσουν για την απόλυση ατόμου, 
που έχει συλληφθεί για τέλεση αυτοφώρου εγκλήματος 
και εφόσον συντρέχει ειδικός προς τούτο λόγος, κατά 
το χρόνο που δεν λειτουργεί η Εισαγγελία είναι ο Δι- 
ευθύνων την Εισαγγελία και ο εκάστοτε Εισαγγελέας 
Υπηρεσίας. 

ΚΕΦΑΛΑΙΟ Ε' 

ΠΟΙΝΙΚΑ ΔΙΚΑΣΤΗΡΙΑ - ΚΛΗΡΩΣΕΙΣ ΕΙΣΑΓΓΕΛΙΚΩΝ 
ΛΕΙΤΟΥΡΓΩΝ ΣΤΑ ΠΟΙΝΙΚΑ ΔΙΚΑΣΤΗΡΙΑ - 
ΤΜΗΜΑΤΑ ΔΙΑΚΟΠΩΝ - ΤΕΛΙΚΕΣ ΔΙΑΤΑΞΕΙΣ 

Αρθρο 25 

Ποινικά Δικαστήρια 

Τα ποινικά Δικαστήρια είναι αυτά που ορίζονται και 
συνεδριάζουν σύμφωνα με τον ισχύοντα Κανονισμό του 
Πρωτοδικείου Πατρών. Δηλαδή: 

Α) Το Μικτό Ορκωτό Δικαστήριο (ΜΟΔ). 

Β) Τα Τριμελή Πλημμελειοδικεία: Α', Β' και Φορολο¬ 
γικών Υποθέσεων. 

Γ) Το Μονομελές Πλημμελειοδικείο και το Μονομελές 
Φορολογικών Υποθέσεων. 

Δ) Τα Δικαστήρια Ανηλίκων: Μονομελές και Τριμελές. 

Αρθρο 26 

Συνεδριάσεις Ποινικών Δικαστηρίων 

3. Τα δικαστήρια που αναφέρονται στο προηγούμενο 
άρθρο συνεδριάζουν κατά τις εργάσιμες ημέρες, όπως 
κάθε φορά ορίζει ο Κανονισμός του Πρωτοδικείου Πα¬ 
τρών. Κατ’ εξαίρεση συνεδριάζουν Αυτόφωρα Τριμελούς 
και Μονομελούς και κατά τα Σάββατα, όπως επίσης και 
κατά τις αργίες, αν η προηγουμένη ημέρα είναι επίσης 
αργία. 

4. Οι συνεδριάσεις των ποινικών δικαστηρίων κατά 
τις εργάσιμες ημέρες αρχίζουν πάντοτε στις 09:00 πμ, 
πλην Σαββάτου και αργιών που αρχίζουν στις 13:00 μμ. 

Αρθρο 27 

Κλήρωση των Εισαγγελικών Λειτουργών 
στις συνθέσεις των Ποινικών Δικαστηρίων 

1. Οι λεπτομέρειες της διαδικασίας κλήρωσης των 
Εισαγγελικών Λειτουργών στις συνθέσεις των Ποινικών 
Δικαστηρίων ρυθμίζονται, όπως ο νόμος ορίζει. 

2. Οι Εισαγγελείς, που αναπληρώνουν τους Εισαγγε¬ 
λείς της'Εδρας, οφείλουν να βρίσκονται στο κατάστημα 
της Εισαγγελίας στις 08:30 πμ. 

Αρθρο 28 

Προσδιορισμός υποθέσεων 

Κατά την περίοδο των Εορτών των Χριστουγέννων 
και συγκεκριμένα από την 22α Δεκεμβρίου έως και την 
6η Ιανουάριου, καθώς επίσης και κατά την περίοδο των 
εορτών του Πάσχα, δηλαδή τη Μεγάλη Εβδομάδα έως 
και την εβδομάδα της Διακαινησίμου, δεν προσδιορίζο¬ 
νται υποθέσεις στα Ποινικά Δικαστήρια. Κατά τις περιό¬ 
δους αυτές λειτουργούν μόνο τα Αυτόφωρα Τριμελούς 
και Μονομελούς Πλημμελειοδικείου. Κατά την περίοδο 
των θερινών διακοπών (1 Ιουλίου έως και 15 Σεπτεμ¬ 
βρίου) δεν προσδιορίζονται προς εκδίκαση τακτικές 


ποινικές υποθέσεις. Ομοίως και στις οριζόμενες από 
το νόμο ημέρες αργίας των δημοσίων υπηρεσιών. Κατ’ 
εξαίρεση τον μήνα Ιούλιο και το πρώτο 15νθήμερο του 
μήνα Σεπτεμβρίου προσδιορίζονται υποθέσεις ενώπιον 
του Τριμελούς και του Μονομελούς Πλημμελειοδικείου 
έδρας και Δικαστηρίου Ανηλίκων (Μονομελές, Τριμελές), 
όπως οι δικάσιμοι αυτών ορίζονται κάθε φορά από τον 
Κανονισμό του Πρωτοδικείου Πατρών. Κατά το μήνα 
Αύγουστο λειτουργούν μόνο τα Αυτόφωρα Δικαστήρια 
(Μονομελή και Τριμελή), με ώρα έναρξης των συνεδρι- 
άσεών τους την 13:00 μμ. 

Αρθρο 29 
Τμήματα διακοπών 

Τα τμήματα διακοπών της Εισαγγελίας και ο αριθμός 
των Εισαγγελικών λειτουργών που θα υπηρετήσουν σε 
αυτά καθορίζονται με απόφαση της Ολομέλειας της 
Εισαγγελίας, ύστερα από εισήγηση του Διευθύνοντος 
περί των λειτουργικών αναγκών της υπηρεσίας, εντός 
του δεύτερου δεκαπενθημέρου του μήνα Μάίου κάθε 
έτους. Κατά την κατάρτιση των τμημάτων διακοπών 
λαμβάνονται υπ’ όψη και συνεκτιμώνται η αρχαιότητα, η 
υπηρεσία στα τμήματα διακοπών προηγουμένων ετών, 
οι τυχόν ειδικές ανάγκες ορισμένων Εισαγγελικών λει¬ 
τουργών (συνυπηρέτηση κλπ) και οι επιθυμίες αυτών. 

Αρθρο 30 

Ωράριο λειτουργίας 

Το ωράριο λειτουργίας των Υπηρεσιών της Εισαγγελί¬ 
ας καθορίζεται από την ισχύουσα νομοθεσία. Η επικοι¬ 
νωνία με το κοινό, εκτός του Εισαγγελέα Ακροάσεων, 
αρχίζει στις 09:00 πμ και λήγει στις 13:00 μμ, εκτός αν 
συντρέχει εξαιρετικός λόγος. Οι μηνύσεις εγχειρίζονται 
από ώρα 09:00 πμ έως 14:00 μμ. Εγχείριση μήνυσης μετά 
την παρέλευση του χρόνου αυτού επιτρέπεται μόνο 
όταν υπάρχουν εξαιρετικοί λόγοι. 

Αρθρο 31 

Ο Διευθύνων την Εισαγγελία συγκαλεί τους Προϊστα¬ 
μένους των Τμημάτων και τον Διευθυντή της Γραμμα¬ 
τείας κάθε δύο (2) μήνες προς συζήτηση θεμάτων που 
αφορούν την εύρυθμη λειτουργία της Γραμματείας. 

Αρθρο 32 

Τοποθέτηση υπαλλήλων 

Η τοποθέτηση των υπαλλήλων που υπηρετούν στην 
Εισαγγελία κατά την έναρξη ισχύος του παρόντος κα¬ 
νονισμού στα διάφορα Τμήματα και Γραφεία θα γί¬ 
νει με απόφαση του Διευθύνοντος την Εισαγγελία. Με 
όμοια απόφαση θα γίνεται ανά διετία η μετακίνηση - 
τοποθέτηση των υπαλλήλων στα διάφορα Τμήματα και 
Γ ραφεία, ύστερα από πρόταση του Προϊσταμένου της 
Διεύθυνσης της Γραμματείας της Εισαγγελίας. Κατ’ 
εξαίρεση και κατά περίπτωση ο χρόνος αυτός μπορεί 
με όμοια απόφαση να μειωθεί ή να παραταθεί ανάλογα 
με τις υπηρεσιακές ανάγκες. 

Αρθρο 33 

Αντικατάσταση ή τροποποίηση του παρόντος κανονι¬ 
σμού γίνεται όπως ο νόμος κάθε φορά ορίζει. 

Κρίθηκε, αποφασίσθηκε και δημοσιεύθηκε στην Αθήνα 
στις 21 Σεπτεμβρίου 2015. 

Η Εισαγγελέας 
ΕΥΤΕΡΠΗ ΚΟΥΤΖΑΜΑΝΗ 

